Maumoon Ge Thaaeedhaa Eku Majileehah Kurimathilaan Beynunvaa Faraaiythakah Furusathu Hulhuvaalaifi - Vaguthu\nމައުމޫނުގެ ތާއީދާއެކު މަޖިލީހަށް ކުރިމަތިލާން ބޭނުންވާ ފަރާތްތަކަށް ފުރުޞަތު ހުޅުވާލައިފި\n7 މަސް ކުރިން ( ޖެނުއަރީ 5, 2019 )\nކުރީގެ ރައީސް އަލްއުސްތާޛު މައުމޫން އަބްދުލް ޤައްޔޫމުގެ ތާއީދާއެކު، 19 ވަނަ ރައްޔިތުންގެ މަޖިލީހަށް ކުރިމަތިލުމަށް ބޭނުންވާ ފަރާތްތަކަށް އެފުރުޞަތު ހުޅުވާލައިފިއެވެ.\nވެރިކަން ކުރާ ކޯލިޝަނުގައި މައުމޫނު ތަމްސީލު ކުރައްވާ މައުމޫން ރިފޯން މޫވްމަންޓް (އެމްއާރްއެމް) ތާއީދުގައި މަޖިލީހަށް ކުރިމަތިލާން ބޭނުންވާ ފަރާތްތަކަށް އެފުރުޞަތު އޮތްކަން ހާމަކޮށްފައިވަނީ މިއަދު ކޮށްފައިވާ ޓްވީޓެއްގައެވެ.\nޓްވީޓުގައިވާ ގޮތުން އެމްއާރްއެމް ތާއީދާއެކު މަޖިލީހަށް ކުރިމަތިލުމަށް ޝައުގުވެރިވާ ފަރާތްތަކުން މި މަހުގެ 10 ވަނަ ދުވަހުގެ ކުރިން 7965444 ނަމްބަރު ފޯނަށް މެސެޖެއްގެ ޒަރީއާއިން އަންގާލަން ޖެހެއެވެ.\nއެފަރާތުން މިކަން ހާމަކޮށްފައިވީނަމަވެސް، މައުމޫން ތާއީދު ކުރައްވާ ފަރާތްތަކުން މަޖިލީހުގެ 87 ދާއިރާއަށް ކުރިމަތިލާނެކަން އަދި ހާމަކޮށްފައި ނުވެއެވެ. އެހެންނަމަވެސް، ކޯލިޝަންގައި ހިމެނޭ އެންމެ ބޮޑު ދެ ޕާޓީ އިން ވަނީ ގިނަ ދާއިރާތަކަށް ކުރިމަތިލާނެކަމުގެ އިޝާރާތެއް ކޮށްފައެވެ.\nޖޭޕީ އިން އިޝާރާތެއް ކޮށްފައިވާއިރު އެމްޑީޕީން ވަނީ 87 ދާއިރާގެ ތެރެއިން 86 ދާއިރާއަށް ވާދަކުރުމަށް ނިންމާފައެވެ.\nއެމްއާރްއެމް އަކީ ރަޖިސްޓަރ ކޮށްފައިވާ ސިޔާސީ ޕާޓީއެއް ނޫންކަމުން، އެފަރާތުގެ ޓިކެޓުގައި ކެންޑިޑޭޓުންނަށް ވާދަ ނުކުރެވޭނެއެވެ.\nމައުމޫން ވަނީ އިލްމުވެރިއެއްގެ ބަސްފުޅު އޮޅުވާލާފައި!\nޑރ. އިޔާޒް މައުމޫނަށް: އުމުރުގެ ބާކީ އޮތް ދުވަސްކޮޅު ނުބައި ނުހަދާ ތައުބާވޭ!\nޖެނުއަރީ 5, 2019 21:19\nމިހިރަ ޖާހިލު މުސްކުޅި ބެއްޔާއެވެ! ގޭގައި މަޑުން އިނދެ ޝަރަފްވެރިކަމާއި އެކު އަޅުކަމުގައި ވަގުތު ހޭދަކުރުން ބެއްޔާއަށް މާ އައުލާކަން ބޮޑެވެ. އެއްބަފައި ކޮއްކޮކެ ކަރުގައިހިފައި ވެއްޔާ މޮޑެލުމަށްފަހު ބެއްޔާގެ މުޅި ޚާންދާނުގެ ދުޝްމަނުންގެ ދަށުވެ ޖާހުގެ ބޭނުމުގައި ދުނިޔޭގައި ދަތް އަޅައިގެން ނޫޅުމަށް ބެއްޔާއަށް ނަޞޭޙަތްތެރިވަމެވެ. ބެއްޔާގެ ނުބައި ޢަމަލުގެ ހިތި ނަތީޖާ ދާދި އަވަހަށް ބެއްޔާއަށް ފެނިގެންދާނެއެވެ.


Online koh ganana ehchehin Covid-19 jehidhaanetha?\nއޮންލައިންކޮށް ގަންނަ އެއްޗެހިން ކޮވިޑް-19 ޖެހިދާނެތަ؟\nމީހަކު ގެއާ ހަމައަށް ޕާރުސަލެއް ޑެވިލާކޮށް ދެނީ: އޮންލައިންކޮށް ކުރާ ވިޔަފާރިތަކުގެ ތެރެއިން ކޮވިޑް ޖެހިދާނެ ކަމުގެ ބިރު ކުޑަ\nއޮންލައިންކޮށް އޯޑަރުކޮށްގެން އެއްޗެހި ގެނައުމަކީ މިހާރު ވަރަށް ގިނަ ބަޔަކު ކުރަމުންދާ ކަމެކެވެ. ފެބްރުއަރީ ނިޔަލަށް ވެސް ގިނަ ބަޔަކު މިފަދަ ޕާރުސަލްތައް ބަލައި ގަންނަނީ އުފަލާ އެކުގަ އެވެ. ނަމަވެސް މިހާރު އޮންލައިންކޮށް އޯޑަރު ކޮށްގެން ގެންނަ ޕާރުސަލްތަކާ މެދު ވެސް ބައެއް މީހުން ބަލަނީ ޝައްކުގެ ނަޒަރަކުންނެވެ. އެމީހުންގެ ހިތުގައި އުފެދޭ ސުވާލަކީ ސުވާލަކީ މިގޮތަށް ގެންނަ ޕާރުސަލަކުން ކޮރޯނާވައިރަސް އަރާފާނެ ހެއްޔެވެ؟\nއިންޑިއާގެ މަޝްހޫރު ޑޮކްޓަރަކު އެ ގައުމުގެ ނޫހަކަށް މައުލޫމާތު ދީފައިވާ ގޮތުގައި މިފަދަ ޕާރުސަލް ފަދަ ތަކެތީގައި ކޮރޯނާވައިރަހަށް ދިރިހުރެވުމަކީ ވަރަށް އެކަށީގެން ނުވާ ކަމެކެވެ. އާއްމުކޮށް މި ވައިރަސް އެކަކުގެ ގައިން އަނެކަކުގެ ގަޔަށް އަރަނީ ބަލި ޖެހިފައި ހުރި މީހަކު ކެއްސާ، ކިނބިހިއަޅާ ހަދާއިރު އެ މީހާ އާ މާ ގާތުގައި ހުރެވިއްޖެ ނަމަ އެވެ. ގެއަށް ޑެލިވާ ކުރާ ޕާރުސަލަކުން މިފަދަ ވައިރަހެއް އަރާނެ ގޮތަކީ ބަލި ޖެހިފައިވާ މީހަކު ކެއްސާ، ކިނބިހި އަޅައިގެން އެ ޕާރުސަލްގައި އޭގެ ތިކިތައް ހަރުލާފައި ހުއްޓާ އަނެއް މީހާއަށް އެ ތިކިތަކުގައި އަތްލެވި އަދި އެމީހާގެ މޫނާއި ލޯ ފަދަ ތަންތަނުގައި އެ އަތް ހޭކިގެން ކަމަށް މުމްބައިގެ ބާޓިއާ ހޮސްޕިޓަލުގެ އިންޓާނަލް މެޑިސިން ސްޕެޝަލިސްޓް ޑރ. ސަމްރަތު ވިދާޅުވެފައި ވެއެވެ.\nކާ އެއްޗެތި ގޭގެޔަށް ފޯރުކޮށްދޭ ފަރާތްތަކާއި ބޭރު ގައުމުތަކުން ޕާރުސަލްތައް ފޮނުވާ ފަރާތްތައް ވެސް މިހާރު މިކަމަށް ހޭލުންތެރިވެ އެމީހުން ފޮނުވާ ޕާރުސަލްތަކުގައި ވައިރަސް ނުހުންނާނެ ކަން ޔަގީން ކުރުމަށް ގިނަ ފިޔަވަޅުތައް އަޅަމުންދާކަމަށް ޑޮކްޓަރު ފާހަގަ ކުރެއްވި އެވެ. އަދި ޕާރުސަލްތައް ފޮނުވައިދިނުމުގައި އުޅޭ އެމީހުންގެ މުވައްޒަފުންގެ ސާފު ތާހިރު ކަމަށް ވެސް ގިނަ ފިޔަވަޅުތަކެއް އަޅަމުންދާ ކަމަށް އޭނާ ވިދާޅުވި އެވެ.\n"އެއްވެސް ވަރަކަށް ކެއްސާ، ކިނބިހިއަޅާ ރޯގާ ޖެހިފައި ހުރިނަމަ ވަޒީފާއަށް ނުކުންނާކަށް މިހާރު އެއްވެސް މުވައްޒަފަކަށް އެއްވެސް ކުންފުންޏަކުން ނާންގާނެ. ކިރިޔާ ވެސް ބަލިހެން ހީވާ ނަމަވެސް ގޭގައި މަޑުކުރަން ބުނާނީ. އެހެންވީމާ ޕާރުސަލް ގެނެސްދޭ މީހަކީ އަކީ ސިއްހަތު ރަނގަޅު މީހަކަށް ވުމުގެ ފުރުސަތު ވަރަށް ބޮޑުވާނެ،" ޑޮކްޓަރު ވިދާޅުވި އެވެ.\nއަނެއްކޮޅުން ބޭރުން އޯޑަރު ކޮށްގެން ގެންނަ ޕާރުސަލް އެމީހަކަށް ރައްދުވާން ވަރަށް ގިނަ ދުވަސް ނަގާނެ އެވެ. މިހާ ދުވަސް ވަންދެން ޕާރުސަލްގެ ބޭރުގައި އެއްވެސް ވައިރަހަކަށް ދިރި ހުރެވޭނެ ކަމަކަށް ނުބެލެވެ އެވެ.\nޑޮކްޓަރުން ވިދާޅުވަނީ ބޭރަށް ނުކުމެ އެއްޗެތި ގަންނަން އުޅުމަށް ވުރެ ކޮންމެ ގޮތަކުން ވެސް ގެއަށް އެއްޗެތި އޯޑަރު ކޮށްގެން ގެނައުން މާ ރައްކާތެރިކަން ބޮޑެވެ. އެއްޗެތި ގަންނަން ބޭރަށް ނުކުތުމަކީ ވައިރަހަށް ތިމާގެ ހަށިގަނޑު ހުށަހެޅުމުގެ ފުރުސަތު ބޮޑުވާނެ ކަމެކެވެ.\nނަމަވެސް ކިތަންމެ ރައްކާތެރިކަމާއި ސަލާމަތީ ފިޔަވަޅުތަކާ އެކު މަސައްކަތް ކުރިޔަސް އިންސާނަކަށް ކުރެވޭ އެންމެ ކުށަކުން ވެސް މިފަދަ ޕާރުސަލެއްގައި ވެސް ހަމަ ވައިރަސް ހުރުމުގެ ފުރުސަތު އޮންނާނެ އެވެ. އެހެންވީމާ ބޭރުން އޯޑަރު ކޮށްގެން ގެންނަ އެއްޗެހި ވެސް އަތް ލާފައި ރަނގަޅަށް އަތް ދޮވުމާއި ކާ އެއްޗެއް ނަމަ ބޭނުންކުރުމުގެ ކުރިން ކެއްކުން ނުވަތަ ހޫނު ކުރުމަށް ޑޮކްޓަރު ވަނީ ލަފާ ދެއްވާފަ އެވެ.\nއާއްމުކޮށް ހޫނު ތަންތަނުގައި ވައިރަހަށް އިތުރުވުމުގެ ފުރުސަތު ކުޑައެވެ. އަދި ގޭގެ ކުޑަދޮރުތަކާ އެއްޗެތި ހުޅުވައި ރަނގަޅަށް ވައި ދައުރުވާ ގޮތަށް ބެހެއްޓުމުން ވައިރަހަށް މާ ގިނައިރު އެ ތަނެއްގައި ދެމިއެއް ނުހުރެވޭނެ އެވެ.\nޑޮކްޓަރު ވިދާޅުވީ ގެއަށް ގެންނަ ޕާރުސަލަކުން ވައިރަހެއް އެރުމުގެ ފުރުސަތު ކުޑަޔަސް މިއީ މުޅިއަކުން ނުވާނެ ކަމެކޭ ވެސް ބުނެވޭކަށް ނެތެވެ. ވީމާ އެކަށީގެންވާ ފިޔަވަޅުތައް އަޅައިގެން ޕާރުސަލްތަކާ ހަވާލުވުން ރަނގަޅެވެ.\nއެގޮތުން ޕާރުސަލާ ހަވާލުވާއިރު އެ ގެންނަ މީހާ އާ ފުދޭ ވަރަކަށް ދުރުގައި ހުރެގެން ހަވާލު ވުމާއި، ޕާރުސަލް ހިފައިގެން އަންނަ މީހާ މާސްކް އަޅާ އަންގި ލައްވާފައި ހުރިކަން ޔަގީން ކުރުމާއި އަދި އޭނާގެ ކިބައިގައި ރޯގާގެ އެއްވެސް އަލާމާތެއް ނެތްކަން ޔަގީންކުރުން ހިމެނެ އެވެ. ޕާރުސަލާ ހަވާލުވުމަށްފަހު ވަގުތުން އަވަހަށް ސައިބޯނިލައިގެން އަތް ދޮންނަން ޖެހޭނެ އެވެ. މަދުވެގެން 20 ސިކުންތު ވަންދެނެވެ. ނުވަތަ ވަގުތުން ސެނެޓައިޒާ ބޭނުންކުރަން ޖެހޭނެ އެވެ.\nއެންމެ ރަނގަޅު ގޮތަކީ ޕާރުސަލާ ހަވާލުވިޔަސް ނުކަނޑާ 2-1 ދުވަހު މަޑުކުރުމެވެ. އަދި ރަނގަޅަށް ވައި ދައުރުވާ ކަހަލަ ތަނެއްގައި ޕާރުސަލް ދެ ތިން ދުވަހު ބެހެއްޓުމަށްފަހު ކެނޑުމެވެ. އެންމެ މަދުވެގެން ވެސް ހަ ގަޑިއރެއްހާއިރު ޕާރުސަލުގައި އަތް ނުލާ ބެހެއްޓުމަކީ އެންމެ ރަނގަޅު ގޮތެވެ. އޭރުން ޕެކޭޖުގެ ބޭރުގައި ވައިރަސް ހުއްޓަސް އޭގެ ލައިފް ސައިކަލް ހަލާކުވާނެ ފުރުސަތު ލިބޭނެ އެވެ. ގިނައިރު ބަހައްޓަން ބޭނުން ނޫންނަމަ ރަނގަޅަށް ޑިސްއިންފެކްޓަންޓް އަކުން ޕާރުސަލްގެ ބޭރު ސާފުކުރުން މުހިއްމެވެ.


Bomb ge hamalaage adi nuhoadheynama, ekureveny thahugeegeh noon: Imthiyaz – adduLIVE\nހަމަލާގެ އަޑި ނުހޯދޭނަމަ، އެކުރެވެނީ ތަހުގީގެއްނޫން: އިމްތިޔާޒް\nMay 23, 2021, 09:53 އަބްދުﷲ ޔާމީން\nމެމްބަރު އިމްތިޔާޒް ފަހުމީ-- ފޮޓޯ: ރައްޔިތުންގެެ މަޖިލިސް\nމަޖިލީހުގެ ރައީސް އަދި ކުރީގެ ރައީސް މުހައްމަދު ނަޝީދަށް އަމާޒުކޮށް ދިން ބޮމުގެ ހަމަލާގެ އަޑި ނުހޯދޭނަމަ، އެކުރެވެނީ ތަހުގީގެއް ނޫންކަމަށް ރައްޔިތުންގެ މަޖިލީހުގެ މާފަންނު އުތުރު ދާއިރާގެ މެމްބަރު އިމްތިޔާޒް ފަހުމީ ވިދާޅުވެއްޖެއެވެ.\nއިމްތިޔާޒް ކުރެއްވި ޓްވީޓެއްގައި ވިދާޅުވެފައިވަނީ، ރައީސް ނަޝީދަށް އަމާޒުކޮށްދިން ޓެރަރިސްޓް ހަމަލާއަކީ އެމަނިކުފާނު މަރާލުމަށް ދިން ހަމަލާއެއްކަމަށެވެ.\nއަދި ހަމަލާގެ އަޑި ނުހޯދޭ ނަމަ އެކުރެވެނީ ތަހުޤީޤެއް ނޫން ކަމަށާއި، އެ ޤާއިމުކުރެވެނީ އިންސާފެއް ނޫން ކަމަށް އަދި އެ ހޯދައިދެވެނީ ރައްކާތެރިކަމެއް ނޫން ކަމަށް އިމްތިޔާޒް ވިދާޅުވިއެވެ.\nމަރަން ދިން ޓެރަރިސްޓް މި ޙަމަލައިގެ އަޑި ނުހޯދޭ ނަމަ އެކުރެވެނީ ތަޙްޤީޤެއް ނޫން، އެ ޤާއިމުކުރެވެނީ އިންސާފެއް ނޫން، އެ ހޯދައިދެވެނީ ރައްކާތެރިކަމެއް ނޫން! #JusticeForPresidentNasheed pic.twitter.com/11XnJ0kYkP\n— 𝐈𝐦𝐭𝐡𝐢𝐲𝐚𝐳 𝐅𝐚𝐡𝐦𝐲 (@Imthiyazfahmy) May 22, 2021\nއިމްތިޔާޒް މިފަދައިން ޓްވީޓް ކުރައްވާފައި މިވަނީ، ރައީސް ނަޝީދަށް ދިން ހަމަލާގެ ފަހަތުގައި ތިބި ބަޔަކު ހޯދުމަށް ގޮވާލާ އެމަނިކުފާނަށް ތާއީދުކުރާ ފަރާތްތަކުން ސޯޝަލްމީޑިއާގައި އަޑުއުފުލަމުން އަންނަ ދަނޑިވަޅެއްގައެވެ.


މޮޅަދޫ ސްކޫލުގެ ދަރިވަރުންނާއި ބެލެނިވެރިން ހޭލުންތެރި ކުރުމަށް ޕްރޮގްރާމެއް ހިންގައިފި — Ihavandhoo.com\nމޮޅަދޫ ސްކޫލުގެ ދަރިވަރުންނާއި ބެލެނިވެރިން ހޭލުންތެރި ކުރުމަށް ޕްރޮގްރާމެއް ހިންގައިފި\n11 އޮކްޓޫބަރު 2015 0\nހއ.އިހަވަންދޫ ޕޮލިސް ސްޓޭޝަނުން އިސްނަގައިގެން މޮޅަދޫ ސްކޫލުގެ ދަރިވަރުންނާއި ބެލެނިވެރިން ހޭލުންތެރި ކުރުމަށް ޕްރޮގްރާމެއް ހިންގައިފި އެވެ.\nޕޮލިސް މީޑިއާއިން މައުލޫމާތު ދޭގޮތުގައި މި އޮކްޓޯބަރު މަހުގެ9ވަނަ ދުވަހު ހިންގި މިޕްރޮގުރާމަކީ، ހއ.މޮޅަދޫ އަކީ ކުށް މަދު އަމާން މުޖުތަމަޢުއެއްގެ ގޮތުގައި ބޭއްވުމަށް ހއ.އިހަވަންދޫ ޕޮލިސް ސްޓޭޝަންއިން ކުރަމުންދާ މަސައްކަތުގެ ތެރެއިން ހިންގި ޕްރޮގްރާމެއް ކަމަށެވެ.\nއެދުވަހުގެ ޕުރިގުރާމުގައި ވަނީ މޮޅަދޫ ސްކޫލުގެ ގްރޭޑް6ން މަތީ ގްރޭޑްތަކުގެ ދަރިވަރުންނަށް ދިރިއުޅުމުގައި ކޮންމެހެން ވިސްނަން ޖެހޭ ކަންކަމާއި ބަހައްޓަންޖެހޭ އާދަތަކާއި ބެހޭ ގޮތުން މަޢުލޫމާތު ދީފައެވެ. އެގޮތުން ސްކޫލުގައި އަދި މަގުމަތީގައި އާއި މީހުންގެ ތެރޭގައި އުޅޭ އިރު ހިފަހައްޓަން ޖެހޭ އަދަބުތައް ކުދިންނަށް ވަނީ އޮޅުންފިލުވައި ދީފައެވެ.\nމީގެ އިތުރުން ދަރިވަރުންނަށް ގެވެށި އަނިޔާއަކީ ކޮބައި ކަމާއި އެފަދަ ކަމެއް ދިމާވެއްޖެނަމަށް ޢަމަލު ކުރަންޖެހޭ ގޮތާއި ޖިންސީ ގޯނާ ކުރުމަކީ ކޮބައި ކަމާއި އެފަދަ ކަމެއް ދިމާވެއްޖެ ނަމަ އަމަލު ކުރަންޖެހޭ ގޮތުގެ މަޢުލޫމާތު ދީފައިވާކަމަށް ޕޮލިހުން ބުނެއެވެ.\nމި ޕްރޮގްރާމުގެ ދަށުން މޮޅަދޫ ސްކޫލުގައި ކުރިއަށް ގެންދިޔަމި މަޢުލޫމާތު ދިނުމުގެ ސެޝަންތަކުގެ ތެރެއިން ބެލެނިވެރިންނަށް ވަނީ ޕޭރެންޓިން ސްކިލްސްއާއި ބެހޭ ގޮތުން މަޢުލޫމާތު ދީފައެވެ. އެގޮތުން ދަރިން ތަރުބިއްޔަތު ކުރުމުގައި ބެލެނިވެރިންގެ ޒިންމާއަކީ ކޮބައި ކަމާއި ދަރިންގެ އުޅުމަށް އަންނަ ބަދަލުތަކާއި އެ ސަބަބުތަކާއި އެހެނިހެން ބަދަލުތައް ދެނެގަންނާނެ ގޮތްތަކާއި ބެހޭގޮތުން މަޢުލޫމާތު ދީފައިވެއެވެ.\nމި ސެޝަންތަކުގައި މަޢުލޫމާތު ދީފައިވަނީ ހއ. އިހަވަންދޫ ޕޮލިސް ސްޓޭޝަނުގައި މަސައްކަތްކުރާ ފުލުހުންނެވެ.


L. Atoll ah mashhooru golha rihayaa ekueatoll isthihaaru...\nލ. އަތޮޅު ގޮޅަ ރިހަ\nއިވެންޓް ކުރިއަށްދާނީ އަންނަ މަހުގެ7ވަނަ ދުވަހު\nކ. މާލެ | 29 ނޮވެންބަރ 2019 | ހުކުރު 19:40 | 12,250\nލ.އަތޮޅަށް މަޝްހޫރު ގޮޅަރިހަޔާއެކު އެ އަތޮޅު އިސްތިހާރު ކުރުމުގެ ބޮޑު ކެމްޕޭން ހަރަކާތެއް ބާއްވަން ލާމު ޓުއާރސް އިން ނިންމައިފިއެވެ.\nމި ހަރަކާތާ ބެހޭ ގޮތުން ރާއްޖެ އެމްވީ އަށް މައުލޫމާތު ދެއްވަމުން ލާމް ޓުއާޒްގެ ކުނަހަންދޫގެ ޓުއާ ގައިޑް ހައްވާ ފަޝާހަތު ވިދާޅުވީ މި އިވެންޓަކީ ލާމް ޓުއާ އިން އިސްނަގައިގެން ކުރިއަށް ގެންދާ އިވެންޓެއް ކަމަށެވެ. އަދި މުޅި އަތޮޅު މި ކަމުގައި ބައިވެރިވުމަށް އެކި ރަށްރަށުގެ އަންހެނުންގެ ތަރައްގީއަށް މަސައްކަތް ކުރާ ކޮމިޓީތަކުން މިކަމުގައި އެހީތެރިކަން ފޯރުކޮށްދެމުން ގެންދާނެ ކަމަށެވެ.\nމީގެ އިތުރުން ރަށްރަށުގެ ކައުންސިލްގެ އެހީތެރިކަން ވެސް މިކަމުގައި ލިބިގެންދާނެ ކަމަށާއި، އިވެންޓްގެ ހުރިހާ ކަމެއް ބަލަހައްޓަމުންދާނީ ލާމް ޓުއާ އިން ކަމަށެވެ.\nލާމް ޓުއާ އަކީ ލ. އަތޮޅުގެ ރީތިކަމާއި ފަތުރުވެރިކަމާއި ސަގާފަތާއި އާދަކާދަތައް ޕްރޮމޯޓް ކުރާ ގްރޫއްޕެއް. ގޮޅަ ރިހައަކީ ލ. ގައި އެންމެ ހިނގާ އެކައްޗަކީ. ކަންކަން އާކޮށްލުމަށާއި، ޓްރެޑިޝަނަލް ކަންކަން އާ ކުރުމަށް އަދި ރަށްރަށުގެ އެކުވެރިކަން ބަދަހީ ކުރުމުގެ ގޮތުން ކުރާ ކަމެއް މިއީ،\nއޭނާ ވިދާޅުވީ މި އިވެންޓް ކުރިއަށް ގެންދިއުމަށް ހަމަޖެހިފައިވަނީ ޑިސެމްބަރު މަހުގެ7ވަނަ ދުވަހު ކަމަށެވެ. މީގެ އިތުރުން ސިކްސް ސެންސް ލާމުގެ ފަރާތުން މި އިވެންޓްގެ ކަންކަމުގައި އެހީތެރިވާ އިރު، ލާމް ޓުއާގެ އިންސްޓަގްރާމް އަދި ފޭސް ބުކް ޕޭކް މެދުވެރިކޮށް މި އިވެންޓް ލައިވް ކުރާނެ ކަމަށެވެ.\nމި ހަރަކާތުގެ ފެށުމުގެ ގޮތުން ލާމް ޓުއާއިން ވަނީ ރައްޔިތުންގެ މަޖިލީހުގެ ރައީސް، ރައީސް މުހައްމަދު ނަޝީދު މި މަހުގެ ފަހުކޮޅު ލ. އަތޮޅަށް ކުރެއްވި ދަތުފުޅުގެ ތެރެއިން އެމަނިކުފާނަށް ލާމު ހަދިޔާގެ ނަމުގައި ގޮޅަ ރިހަ ހަދިޔާ ކޮށްފައެވެ.


ރާއްޖޭގެ ތަރައްޤީއާއި، ސަލާމަތް ގުޅިފައިވަނީ މަކުނުދޫގެ ތަރައްޤީއާ ކަމުގައި ރައީސުލްޖުމްހޫރިއްޔާ ވިދާޅުވެއްޖެ – Maldivian Democratic Party\nރާއްޖޭގެ ތަރައްޤީއާއި، ސަލާމަތް ގުޅިފައިވަނީ މަކުނުދޫގެ ތަރައްޤީއާ ކަމުގައި ރައީސުލްޖުމްހޫރިއްޔާ ވިދާޅުވެއްޖެ\nމަކުނުދޫއަކީ މި ރާއްޖޭގެ އެންމެ ހުޅަނގަށް ވަކިން އަތޮޅެއްގެ ގޮތުގައި އޮންނަ ރަށެއް ކަމަށާއި، މިރާއްޖޭގެ ޤުދުރަތީ ސިޔާސީ ސަރަޙައްދު އަދި އިޤްތިޞާދީ ސަރަޙައްދުވެސް ރައްކާތެރިކުރުމަށްޓަކައި، މަކުނުދޫއަކީ ރާއްޖޭގެ ތަރައްޤީގައި މުހިންމު ދައުރެއް އަދާކުރާ ރަށަކަށް ހެދުމަކީ، ކޮންމެހެން ބޭނުންތެރިކަމެއް ކަމުގައި ރައީސުލްޖުމްހޫރިއްޔާ މުޙަންމަދު ނަޝީދު ވިދާޅުވެއްޖެއެވެ. ރައީސުލްޖުމްހޫރިއްޔާ މިހެން ވިދާޅުވީ، ރާއްޖޭގެ އުތުރުގެ ބައެއް ރަށްރަށަށް އެމަނިކުފާނު މިއަދު ހެނދުނު ފެށްޓެވި ދަތުރުފުޅުގައި، ތިލަދުންމަތީ ދެކުނުބުރީ މަކުނުދުއަށް ވަޑައިގެން މަކުނުދޫ ރައްޔިތުންނާ ބައްދަލުކުރައްވައި ވާހަކަފުޅު ދައްކަވަމުންނެވެ.\nމަކުނުދޫ ތަރައްޤީ ކުރެއްވުމަކީ، ދިވެހިރައްޔިތުންގެ ޑިމޮކްރެޓިކް ޕާޓީގެ ތަޞައްވުރެއް ކަމަށާއި، މި ސަރުކާރަށް، މަކުނުދޫ ތަރައްޤީ ކުރެއްވުން މަޖުބޫރުވާ އެންމެ ބޮޑު ސަބަބަކީ، ރާއްޖޭގެ ތަރައްޤީއާއި، ރާއްޖޭގެ ސަލާމަތްތެރިކަން ޙަޤީޤަތުގައި މަކުނުދޫގެ ތަރައްޤީއާ ގުޅިފައިވުން ކަމުގައި ރައީސުލްޖުމްހޫރިއްޔާ ވިދާޅުވިއެވެ. އަދި މަކުނުދޫގައި މިރާއްޖޭގެ މަސްވެރިކަމުގެ ސަރަޙައްދާއި އިޤްތިޞާދީ އަދި ސިޔާސީ ސަރަޙައްދު ބެލެހެއްޓޭނެ ގޮތްތައް، ޚާއްޞަގޮތެއްގައި ހުޅަނގު އިންޑިޔާ ކަނޑުގައި ކަނޑުފޭރޭ މީހުންގެ ޙަރަކާތްތައް ގިނަވަމުން އަންނަ މިދުވަސްވަރުގައި، އިންތިޒާމް ކުރުމަކީ މުހިންމު ކަމެއްކަން އެމަނިކުފާނު ފާހަގަކުރެއްވިއެވެ.\nރާއްޖޭގައި ސޯމާލިޔާގެ 37 މީހަކު ބެހިގެން ކަމަށް ބުނެ އައިސް، ރާއްޖޭގެ އެކިއެކި ޖަލުތަކުގައި އެބަތިބިކަން ބަޔާންކުރައްވަމުން، މިގޮތަށް ރާއްޖެއަށް ލައްވާ ނުވަތަ ބެހިގެންކަމަށް ބުނެ އެ އަންނަ ސޯމާލިޔާ މީހުންނާ ގުޅޭ މައްސަލަތަކާއި، އަދި މުސްތަޤްބަލުގައިވެސް މިރާއްޖެއަށް އެދިމާއިން އަންނަ ހުރިހާ ކަމެއްގައި މަކުނުދޫއަކީ އެންމެ ފުރަތަމަ ދިފާޢު ކަމުގައި ރައީސުލްޖުމްހޫރިއްޔާ ވިދާޅުވިއެވެ. އެހެންކަމުން، މަކުނުދޫގެ ތަރައްޤީ ސަރުކާރަކަށް ދޫކޮށެއް ނުލެއްވޭނެ ކަމަށާއި، މަކުނުދޫއަކީ، މީގެ ޒަމާންތަކެއްގެ ކުރީގައި، މާލޭ މީހުން، ދައުލަތާއި ސަރުކާރާ ނުރުހުންވީމާ އަރުވާލައި، އެކަހެރި ކުރެވިފައިވާ ތަނެއްގެ ގޮތުގައި ބޭއްވި ގޮތަށް، މި ސަރުކާރަށް މަކުނުދޫ ބޭއްވެވެން ނެތްކަމުގައި ރައީސުލްޖުމްހޫރިއްޔާ ވިދާޅުވިއެވެ.\nސަރުކާރު ހިންގުމާ އެމް.ޑީ.ޕީ. ހަވާލުވިފަހުން، ދުނިޔޭގެ ބޮޑެތި ކުންފުނިތަކުގެ ތެރެއިން ބޮޑު ދެކުންފުންޏަކުން މަކުނުދޫގެ ތަރައްޤީއާ ގުޅޭ ބޮޑު ދެ މަޝްރޫޢެއްވަނީ ސަރުކާރަށް ހުށަހަޅުއްވާފައިވާކަން ރައީސުލްޖުމްހޫރިއްޔާ ހާމަކުރެއްވިއެވެ. އޭގެތެރޭގައި ޓްރާންސިޓް ބަނދަރެއް ހެދުމާއި، ޔުނިވަރސިޓީއެއް ޤާއިމް ކުރުމާއި، އަދި މިފަދަ ބޮޑެތި ޕްރޮގްރާމްތައް ހިންގުމުގެ ޕްރޮޖެކްޓްތައް ހިމެނޭ ކަމުގައި ރައީސުލްޖުމްހޫރިއްޔާ ވިދާޅުވިއެވެ. ނަމަވެސް ސަރުކާރުން މިކަންކަން ކުރިއަށް ގެންދަވަން ބޭނުންފުޅުވަނީ، ރައްޔިތުން އެދޭގޮތަށް ރައްޔިތުންގެ ރުހުމާ އެކުގައި ކަމަށާއި، މަކުނުދޫ ކައުންސިލާއި، ހދ.އަތޮޅު ލޯކަލް ކައުންސިލް އިންތިޚާބުވުމުން، ރައްޔިތުން ބޭނުންވާ ގޮތަށް މި ޕްރޮގްރާމްތައް ކުރިއަށް ގެންދެވުމަށް ނިންމަވާފައި ކަމުގައި ރައީސުލްޖުމްހޫރިއްޔާ ވިދާޅުވިއެވެ.\nރައީސުލްޖުމްހޫރިއްޔާގެ ވާހަކަފުޅުގައި، މަކުނުދޫގެ ބަނދަރު ހެދުމުގެ މަސައްކަތް މިއަހަރުގެ ބަޖެޓުގައި ހިމެނި، މިއަހަރު އެ މަސައްކަތް ފެށޭނެކަން ހާމަކުރެއްވިއެވެ. އަދި އެ ރަށުގައި އިތުރު މިސްކިތެއް އެޅުމަށް ބޭނުންވާ ފައިސާވެސް މިއަހަރުގެ ބަޖެޓްގައި ހިމަނުއްވާފައިވާ ކަމުގައި ވިދާޅުވިއެވެ.


ގޯތި ދިނުން މަޑުޖައްސާލާފައި ވަނީ ހައުސިންމިނިސްޓުރީގެ ލަފައެއް ލިބެންދެން — Ihavandhoo.com\nގޯތި ދިނުން މަޑުޖައްސާލާފައި ވަނީ ހައުސިންމިނިސްޓުރީގެ ލަފައެއް ލިބެންދެން\n22 ނޮވެމްބަރު 20180ޢަބުދުﷲ ޙަމީދު\nއިހަވަންދޫން ބަންޑާރަ ބަންޑާރަ ގޯތި ލިބިފައިވާ ކަމުގެ ލިޔުން ދޫކޮށް، ބިން ދައްކާފައިވާ ފަރާތްތަކަށް ބިންހަވާލު ކުރުމުގެ މަސައްކަތް ހުއްޓިފައި ވަނީ ހައުސިން މިނިސްޓްރީގެ ލަފައެއް ލިބެންދެން ކަމަށް އިހަވަންދޫ ކައުންސިލްގެ ރައީސް އަލްފާޟިލް މުޙައްމަދު ރަޝީދު ވިދާޅުވެއްޖެ އެވެ.\nއިހަވަންދޫން ގޯތި ދޫކުރުމަށް ކައުންސިލުން 2016 އޯގަސްޓް 10 ގައި ކުރި އިއުލާނާ ގުޅިގެން ދިރިއުޅުމަށްޓަކައި ބަންޑާރަ ގޯތި ހޯދުމަށް ކުރިމަތިލީ 401 ފަރާތުގެ ތެރެއިން، ގޯތި ލިބުނު 100 ފަރާތަކަށް އިހަވަންދޫ ކައުންސިލުން ވަނީ ގޯތި ލިބުނު ކަމުގެ ލިޔުން މިއަހަރުގެ އޯގަސްޓު މަހުގެ 16 ވަނަ ދުވަހު ހަވާލު ކޮށްފައެވެ. އަދި އެފަރާތްތަކަށް ބިން ލިބޭ ސަރަހައްދު ތައް ގުރުނަގައިގެން ކަނޑައަޅައި ގޯތި ލިބުނު ފަރާތްތަކަށް ވަނީ ބިން ސާފު ކުރުމަށްވެސް އަންގާފަ އެވެ. ނަމަވެސް އޭގެ ފަހުން ގޯތި ދިނުމުގެ އެއްވެސް މަސައްކަތެއް ކުރިއަށް ނުދާތީ، ގޯތި ލިބިފައިވާ ފަރާތްތަކުން ދަނީ އެކަމާ ކަންބޮޑުވުން ފާޅުކުރަމުން ނެވެ.\nއިހަވަންދޫ ކައުންސިލުން ގޯތި ދިނުމުގެ މަސައްކަތް ކޮށްފައި ވަނީ ކައުންސިލް އެއްކޮށް ސަސްޕެންޑު ކޮށްފައިވާ މުއްދަތުގެ ތެރޭގައި ކަން ފާހަގަ ކުރެވެއެވެ. ގޯތު ދިނުމުގެ މަސައްކަތް ކޮށްފައި ވަނީ ހައުސިންގ މިނިސްޓުރީގެ ޓީމެއްގެ ބެއްލެވުމުގެ ދަށުން އެކަމަށްޓަކައި އުފައްދާފައިވާ ކޮމެޓީ އަކުންނެވެ.\nމިކަމާ ގުޅޭގޮތުން މިނޫހުން ދެންނެވި ސުވާލަކަށް ޖަވާބު ދެއްވަމުން އިހަވަންދޫ ކައުންސިލްގެ ރައީސް ވިދާޅުވީ، ބިމާބެހޭ އެންމެހާ މުއާމަލާތު ތައް ކައުންސިލްގެ ދަށުން ނަގައި ގޯތި ދިނުމުގެ މަސައްކަތްވެސް ކޮށްފައި ވަނީ މިނިސްޓުރީން ކަމަށް ވެފައި، އެމަސައްކަތްތައް އަލުން ފެށެން އޮތީ ހައުސިން މިނިސްޓުރީގެ ލަފައެއް ލިބިގެން ކަމަށެވެ. ރައީސް ވިދާޅުވީ ކައުންސިލުން ނަގާފައިވާ ބާރުތައް އަލުން އަނބުރާ ދީފައި ވާކަން މިހާތަނަށް އަދި އަންގާފައި ނުވާކަމަށެވެ. މިސަރުކާރުގެ 100 ދުވަހުގެ ތެރޭގައި ކައުންސިލް ތަކަށް ބާރުތައް ދިނުމަށް ރާއްޖޭގެ ރައީސްކަމާ ހަވާލުވެވަޑައިގެންނެވި، އިބްރާހީމް މުހައްމަދު ސޯލިހު ވައުދުވެވަޑައިގެންފައި ވާކަން ރައީސް ފާހަގަ ކުރެއްވިއެވެ.\nގޯތި ދިނުމުގެ ކަންތައްތައް ހިނގާފައިވާ ގޮތައް ބަލާއިރު، ޕޮއިންޓު ދިނުމުގައި މައްސަލަ ތަކެއް އެބަހުރިކަން ފާހަގަ ކުރައްވާ އެކަންތައްތައް ދިރާސާ ކުރައްވާނެ ކަމަށް ރައީސް ވިދާޅުވިއެވެ. އަދި މައްސަލަތައް ހުރި ފަރާތްތައް ފިޔަވައި، ގޯތި ލިބިފައިވާ ފަރާތްތަކަށް ގޯތި ދިނުމުގެ މަސައްކަތް ކުރިއަށް ގެންގޮސްފައި އޮތް ގޮތަށް ދެން ހުރި މަރުހަލާތައް ކުރިއަށް ގެންދިއުމަށް ކައުންސިލުން ރެކޮމަންޑު ކުރައްވާ ކަމަށްވެސް މުޙައްމަދު ރަޝީދު ވިދާޅުވިއެވެ.\nމުޙައްމަދު ރަޝީދު އިތުރަށް ވިދާޅުވީ، ގޯތި ލިބޭ ފަރާތްތަކަށް ޕޮއިންޓު ދީފައިވާ ގޮތާއި ގުޅޭ 26 މައްސަލައެއް ކައުންސިލަށް ހުށައަޅާފައިވާ ކަމަށާއި އެމައްސަލަތައް ބަލާނެ ކަމަށެވެ.\n↵ އިހަވަންދޫ ކައުންސިލް, ގެވަޅު ދޫކުރުން\nއިހަވަންދޫން 200 ގޯތި ދޫކޮށްފި\nއިހަވަންދޫން ގޯތި ލިބޭ މީހުންގެ ދާއިމީ ލިސްޓު އާންމު ކޮށްފި\nގޯތި ދިނުމުގައި ނުނިމިހުރި މަސައްކަތްތައް ދެހަފުތާތެރޭ ނިންމަނީ


17 gaumehgai lakka akah vure gina Covid case\n17 ގައުމެއްގައި ލައްކަ އަކަށް ވުރެ ގިނަ ކޭސް\n27 ޖޫން 2020 - 11:36:59\nކޮވިޑް-19 އަށް މުޅި ދުނިޔެއިން ޕޮޒިޓިވްވި މީހުންގެ އަދަދު ވަނީ މިހާރު 9,910,135 އަށް އަރާފަ އެވެ.\nއެގޮތުން މިހާތަނަށް އެންމެ ގިނަ އަދަދެއްގެ ބަޔަކު ކޮވިޑް-19 އަށް ޕޮޒިޓިވްވެފައި ވަނީ އެމެރިކާއިން ނެވެ. އެމެރިކާއިން 2,552,956 މީހުން ބައްޔަށް ޕޮޒިޓިވްވެފައި ވާއިރު، އެގައުމުން 127,640 މީހުން ވަނީ ބަލީގައި މަރުވެފަ އެވެ. އަދި އެމެރިކާއިން ބަލިވި މީހުންގެ ތެރެއިން 1,068,703 މީހުން ވަނީ ބަލިން ރަނގަޅުވެފަ އެވެ.\nއެމެރިކާގެ އިތުރުން މިލިއަނަކަށް ވުރެ ގިނަ މީހުން ބައްޔަށް ޕޮޒިޓިވްވެފައިވާ ދެ ވަނަ ގައުމަކީ ބްރެޒިލް އެވެ. ބްރެޒިލް އިން މިހާތަނަށް 1,280,054 މީހުން ވަނީ ބައްޔަށް ޕޮޒިޓިވްވެފަ އެވެ.\nއެގައުމުން ބަލި ޖެހުނު މީހުންގެ ތެރެއިން 697,526 މީހުން ބަލިން ރަނގަޅުވެފައި ވާއިރު، ބަލިިޖެހުނު މީހުންގެ ތެރެއިން 56,109 މީހުން ވަނީ މަރުވެފަ އެވެ.\nމުޅި ދުުނިޔެއަށް ކޮވިޑް-19 ފެތުރިފައި ވާއިރު، 17 ގައުމަކުން މިހާރު ވަނީ ލައްކަ އަކަށް ވުރެ ގިނަ ކޭސް ފެނިފަ އެވެ.\nއެގޮތުން ރަޝިއާއިން މިހާތަނަށް 620,794 މީހުން ބައްޔަށް ޕޮޒިޓިވްވެފައި ވާއިރު، އަވައްޓެރި އިންޑިއާއިން ބައްޔަށް ޕޮޒިޓިވްވި މީހުންގެ އަދަދު ވަނީ މިހާރު 509,446 އަރާފަ އެވެ.\nއިނގިރޭސިވިލާތުން 309,360 މީހުންނަށް ކޮވިޑް-19 ޖެހިފައި ވާއިރު، ސްޕެއިން އިން ބަލިޖެހިފައި ވަނީ 294,985 މީހުންނަށެވެ. އަދި ޕެރޫ އިން މިހާތަނަށް 272,364 ވަނީ ކޮވިޑް-19 އަށް ޕޮޒިޓިވްވެފަ އެވެ.\nޗިލީ އިން މިހާތަނަށް ކޮވިޑް-19 އަށް ޕޮޒިޓިވްވެފައި ވަނީ 263,360 މީހުންނެވެ. އިޓަލީ އިން 239,961 މީހުން ކޮވިޑް-19 އަށް ޕޮޒިޓިވްވެފައި ވާއިރު، އިރާނުން ޕޮޒިޓިވްވެފައި ވަނީ 217,724 މީހުންނެވެ. އަދި މެކްސިކޯއިން 208,392 މީހުން ވަނީ ބައްޔަށް ޕޮޒިޓިވްވެފަ އެވެ.\nޕާކިސްތާނުން މިހާތަނަށް 198,883 މީހުން ކޮވިޑް-19 އަށް ޕޮޒިޓިވްވެފައި ވާއިރު، ތުރުކީ އިން ބައްޔަށް ޕޮޒިޓިވްވެފައި ވަނީ 194,511 މީހުންނެވެ. ގަރުމަނުވިލާތުން 194,399 މީހުން، ސައުދި އަރަބިޔާ އިން 174,577 މީހުން އަދި ފަރަންސޭސިވިލާތުން 162,936 މީހުން ވަނީ ކޮވިޑް-19 އަށް ޕޮޒިޓިވްވެފަ އެވެ. އަދި ބަންގްލަދޭޝް އިން 130,474 މީހުން މިހާތަނަށް ވަނީ ކޮވިޑް-19 އަށް ޕޮޒިޓިވްވެފަ އެވެ.\nއޭގެ އިތުރުން ސައުތު އެފްރިކާ އިން 124,590 މީހުންނަށް ބަލިޖެހިފައި ވާއިރު، ކެނެޑާ އިން މިހާތަނަށް ޕޮޒިޓިވްވެފައި ވަނީ 102,794 މީހުން ޕޮޒިޓިވްވެފަ އެވެ.\nމުޅި ދުނިޔެއިން ކޮވިޑް-19 ޖެހުނު މީހުންގެ ތެރެއިން 496,991 މީހުން މަރުވެފައި ވާއިރު، ބަލި ޖެހުނު މީހުންގެ ތެރެއިން 5,360,816 މީހުން ވަނީ ބަލިން ރަނގަޅުވެފަ އެވެ. މިހާރު ބައްޔަށް ފަރުވާ ހޯދަމުން ދަނީ 4,052,328 މީހުންނެވެ.


ފާފަ ފުއްސެވޭކަންތައްތައް –3– DhiSalafiyyah\nتوبة ވުމުގެ ޝަރުތުތައް.\nއިމާމް ނަވަވީ ރަޙިމަހުﷲ ވިދާޅުވެފައިވެއެވެ. ކޮންމެ ފާފައަކުންވެސް ތައުބާ ވުމަކީ ވާޖިބު ވެގެންވާކަމެކެވެ. އަދި ކުރެވިފައިވާ ފާފައަކީ، މީސްތަކުންގެ ޙައްޤާއި ގުޅިފައިނުވާ، ހަމައެކަނި ﷲތަޢާލާއާއި އެ އަޅަކާއި ދެމެދު ކުރެވިފައިވާ ކަމެއްނަމަ ތައުބާވުމަށްޓަކައި3ޝަރުތެއްފުރިހަމަވާން ޖެހެއެވެ. އެއީ\n1- ފާފަކުރުން ހުއްޓާލައި އެކަމުން އެއްކިބާވުން.\n2- ފާފައަށް އަރައިގަނެވުނު ކަމުގެ މައްޗަށް ދެރަވެ ހިތާމަކުރުން.\n3- އަލުން އަނބުރައި އެފަދަ ފާފައަކަށް ދުވަހަކުވެސް އަރައިނުގަތުމަށް ޢަޒުމުކަނޑައެޅުން.\nމިތަނުން އެއްވެސް ޝަރުތެއްފުރިހަމަ ނުވާކަމުގައިވާނަމަ، އޭނާގެ ތައުބާ ފުރިހަމައެއްނުވާނެއެވެ. އަދި، ކުރެވިފައިވާ ފާފައަކީ މީހެއްގެ ހައްޤަކާއި ގުޅިފައިވާ ކަމެއްކަމުގައިވާނަމަ، އިތުރު ޝަރުތެއްވާކަމުގައި އިމާމު ނަވަވީ ރަޙިމަހުﷲ ބަޔާންކުރައްވާފައި ވެއެވެ. އެއީ،\n4- މީހެއްގެ ހައްޤެއްވާނަމަ އެހައްޤެއް އަދާކޮށް އެކަމަކުން އޭނާގެ ހިތް ޚަލާޞް ހޯދުން. އެބަހީ އޭނާގެ މުދަލެއް އަތުލައިފައިވާނަމަ އެ އަނބުރާ ރައްދު ކޮށްދިނުމެވެ. ނުވަތަ ގަޛުފު ކުރުން އަދި ޣީބަބުނުން ކަހަލަ ކަމެއް ކުރެވިފައިވާނަމަ އޭނާގެ ކިބައިން މާފަށްއެދުމެވެ. މިކަމުގެ ސަބަބުން އެއަށްވުރެ ބޮޑު ފަސާދައަކަށް ދޮރުހުޅުވިގެންދާފަދަ ކަމަކަށް ނުވާނަމައެވެ.


Helicopter Thah Adhi Raajje Aai Dhekolhah Beynun Kuraane - Umar - Vaguthu\nހެލިކޮޕްޓަރުތައް އަދި ރާއްޖެ އާއި ދެކޮޅަށް ބޭނުން ކުރާނެ – އުމަރު\nހެލިކޮޕުޓަރު ފަދަ މިލިޓަރީ ހާޑްވެއާ ތަކަކީ މި ގައުމުގެ މިނިވަންކަން އަތުލާ ދުވަހު ދިވެހިރާއްޖެ އާއި ދެކޮޅަށް ބޭނުން ކުރާނެ ވަސީލަތްތަށް ކަމަށް ކުރީގެ ހޯމް މިނިސްޓަރ އުމަރު ނަސީރު ވިދާޅުވެއްޖެއެވެ.\nއުމަރު ހޯމް މިނިސްޓަރ ކަމާއި ހަވާލުވިއިރުވެސް ރާއްޖޭގައި އިންޑިއާ ސިފައިން ތިބި ކަމަށް ބައެއް ފަރާތްތަކުން ބުނަމުން ދާތީ އެކަމަށް ރައްދުދެއްވައި އުމަރު އޭނާގެ ފޭސްބުކް ޕޭޖްގައި ކުރި ޕޯސްޓެއްގައި ވިދާޅުވީ ކެބިނެޓްގެ ސެކިއުރިޓީ ކައުސިލުން އޭނާ ވެސް ހިމެނޭ ގޮތަށް 2014 ވަނަ އަހަރު ބޭއްވި ބައްދަލުވުމެއްގައި ނިންމާފައިވަނީ 2010 ވަނަ އަހަރު ކުރީގެ ރައީސް ނަޝީދުގެ ސަރުކާރުން އިންޑިއާއި އެކު ވެފައިވާ އެއްބަސްވުން އުވާލައި އެގްރިމެންޓް އިތުރަށް އާނުކޮށް އިންޑިއާ ސިފައިން އަނބުރާ ފޮނުވާލަން ކަމަށެވެ.\n"އަަޅުގަނޑު ސަރުކާރުން ވަކިވި ފަހުން އެ އެއްބަސްވުން ހަމަވި ދުވަހު ރައީސް ޔާމީން ވަނީ އިންޑިއާ ސިފައިން އަބުރާ ފޮނުވާލަން އަމުރުކޮށްފައި" އުމަރު ވިދާޅުވިއެވެ.\nއުމަރު އިތުރަށް ވިދާޅުވީ މި ސަރުކާރުން ވަނީ އެ އެއްބަސްވުން އަލުން އާކޮށް އިތުރު މިލިޓަރީ އެސެޓް ރާއްޖެ ގެނަމުމަށް އެއްބަސްވެފައި ކަމަށެވެ.\n"ހެލިކޮޕުޓަރު ފަދަ މިލިޓަރީ ހާޑްވެއާ ތަކަކީ މި ގައުމުގެ މިނިވަންކަން އަތުލާ ދުވަހު އަޅުގަނޑުމެންނާއި ދެކޮޅަށް ބޭނުން ކުރާނެ ވަސީލަތްތަށް, މިއީ ހިމޭން އަޅުވެތި ކުރުމެއް, ދިވެހިނަށް ހޭލެވޭއިރު އޮންނާނީ ފިލްމް ނިމިފައި" އުމަރު ވިދާޅުވިއެވެ.\nއިންޑިއާއިން ރާއްޖެއަށް ދިން ދެ ހެލިކޮޕްޓަރު އޮޕަރޭޓް ކުރަން ގިނަ އަދަދެއްގެ އިންޑިއާގެ ގިނަ އަދަދެއްގެ ސިފައިން ހަރަކާތްތެރިވާތީ ރައްޔިތުންގެ ގިނަ ބަޔަކު ކަންބޮޑުވަމުން ދާއިރު ކުރީގެ ރައީސް ޔާމީންގެ ސަރުކާރުން ހެލިކޮޕްޓަރުތައް ބޭނުން ކުރުން ހުއްޓާލާ ހެލިކޮޕްޓަރުތަކާއި އިންޑިއާ ސިފައިން ރާއްޖެ ދޫކޮށްދާން އެނގިއެވެ. ނަމަވެސް އެއެންގުމަށް އިންޑިއާ އިން ބޯލަނބާފައެއް ނުވެއެވެ.\nރައީސް ޞާލިހް ވެރިކަމާއި ހަވާލުވެ ވަޑައިގެން ހެލިކޮޕްޓަރުތައް ރާއްޖޭގައި ބަހައްޓަން ނިންމާ، އިންޑިއާ ސިފައިންގެ ވިސާ ވަނީ އާކޮށްދެއްވާފައެވެ.\nއިންޑިއާގެ ހެލިކޮޕްޓަރުތައް ރާއްޖޭގައި ދުއްވުން ހުއްޓާލާފައި އޮންނަތާ ގިނަ ދުވަސްތަކެއް ފަހުން އަލުން ދަތުރުތައް ފަށާފައި ވަނީ މީގެ މަހެއްހާ ދުވަސް ކުރިންނެވެ.\nމި ކަމާއި ދެކޮޅަށް އުމަރު ނަސީރު އިސްކޮށް ހުންނަވައިގެން “އިންޑިއާ ސިފައިން ފައިބާ” ގެ ނަމުގައި އިންޑިއާ ސިފައިން ރާއްޖެއިން ބޭލުމަށް އިއްޔެ ޤައުމީ ހަރަކާތް އިއުލާންކޮށް، އެ ހަރަކާތުގައި ބައިވެރިވުމުގެ ފުރުޞަތު ވަނީ ހުޅުވާލާފައެވެ.\nރައީސް އާއި ވަޒީރުން ތިއްބެވީ އެލް ބޯޑް އަޅުވައިގެން – އުމަރު\nފެބުރުއަރީ 12, 2019 09:28\nއެއިރުން އަންނިއަކާއި ކިބުލެއް މިރާއްޖެއަކު ނުތިބޭނެ ދެން އެމީހުންނަށް ކޮން ކަމެއް!\nފެބުރުއަރީ 12, 2019 09:42\nއެމްޑީޕީ މީހުން ސޯޝަލް މީޑިއާތެރޭ، އުމަރަށް ކިތަމެ ފާޑެއްކީއެއްކަމަކު، އިންޑިއާމީހުން މި ޤައުމަށް އެރުވުމަކީ ބޮޑުވެގެންވާ ޖަރީމާއެއް.\nފެބުރުއަރީ 12, 2019 09:47\nއުމަރާ އަދިތަ. ކޮބަާ ސިއްރުގަ ނުސީދާކޮށް ކުރާ ދެކޮޅުވެރި ކަންތަށް\nފެބުރުއަރީ 12, 2019 09:51\nމަހަތަމާ ގާނދީގެ ގްރޭޓާ އިންޑިޔާގެ ތަސައްވަރު މިހާރު އެދަނީ ފުރިހަމަ ކުރަމުން . މިސަރަހައްދުގެ އެހެން ގައުމުގަކަށް ވެސް އިންޑިޔާއިން ދަނީ މިގޮތަށް ހަދަމުން . ބަގުލާދޭޝް ގެ އިންތިހާބުގެ ކަންކަން ދިޔަގޮތް އިންޑީޔާ ހުރިހާ ކަމެއް ކުރި އެމީހުން ރުހޭ ސަރުކާރެއްވީމާ ހަމަ ސާފު އިންތިހާބަކަށް ވީ ޔޫރަޕުންވެސް ގަބޫލު ކުރީ ... ވޯޓްލަން ދިޔައިރު ފޮށިތަކަށް ހުރި ވޯޓް އަޅާފައި ... މިކަން ބީބީސީގެ ރިޕޯޓަރ ވެސް ކިޔައިދިން މުޅި ދުނިޔެ އޮތީ ލޯމަަރައިގެން ކީއްކުރާނީ،،، އިންޑިޔާއިން ކިތަށް ފަހަރު އަހަރެމެން އަޅުވެތި ކުރިތަ. ދޮންބަންޑާރައިން މިގައުމު އިންޑިޔާގެ ވަކިތަކުން ސަލާމަތް ކުރީ .. ހުރަވީ ދުވަހު މޮޅަށް ވާހަކަ ދެއްކި އެކަކަށްވެސް ބުނެލާކަށް ނުކެރެނު އިންޑިޔާއިންނޭ އަހަރެމެން އަޅުވެރި ކުރީ ... އަބަދު ވެސް ކިޔަނީ ހޮޅީންނޭ...\nފެބުރުއަރީ 12, 2019 10:08\nހެލްކޮޕްޓަރތައް ރާއްޖެއާ ދެކޮޅަށް ބޭނުން ކުރިއްޔާ ވަރަށްރަގަޅު އެއީދިވެހިން ބޭނުންވާގޮތް ކުރެވޭނެމާބޮޑުކަމެއްނެތް އަނގަ އެރުވުން ނޫންކަމެއް ނުކުރެވޭނެ\nފެބުރުއަރީ 12, 2019 10:18\nޥެރިކަންހަވާލުކުރަނީ ގައުމް ވިއްކާލާކަށް ނޫން އެހެންނޫނަސް ތިވަރުގެ ނިންމުމެއް ނިންމުގެ ހައްގެތް އެއްވެސް މިނިއްސްޓަރަކައް ނުވަތަ ރައިސް އަކައް އޮވެެގެން ނުވާނެ ރައްއިތުންގެ މަޖިލިހެއްއޮވެ އެފަދަ އެއްވެސް ކަމެއް ފާސަނުކޮއް ނިންމާ ނިންމުން ބަލައެއްނުގަނެވޭ\nފެބުރުއަރީ 12, 2019 10:22\nމިސަރުކާރުު ގެންނަން ވޯޓުލީ މީހުން ކޮބާ .. ކަލޭމެން ޖެހޭނެ މިވާ ހިމޭން އަޅުވެތި ކަމުގައި ޒިންމާ ނަގަންޖެހޭނެ .. ގައުމު އެނުބައި މޯދީގެ ގެރި އިންޑިޔާގެ އަތްދަށުގައިވަނީ.... ދިވެހިން ތިހެން ނޫސްކިޔަން ނުތިބެ ނިކުމެ މިކަން ހުއްޓުވަން ހިގާ.. އަންނިގެ މިސަން ފުލޮޕް ކޮށްލަމާހިގާ..\nފެބުރުއަރީ 12, 2019 15:34\nއުމަރު ފެންނަންފެށީތާދޯ؟ ކޮންތާކު ފިލާ އޮވެއޮވެފަ ތި ނިކުތީ؟ އުމަރު ، އަލްހާނު މީދެން ސިޔާސީ މީހުންތަ؟\nފެބުރުއަރީ 12, 2019 10:24\nތިކަމަށް ވަރައްތާއިދު، ތިކަމުގާ އަމަލީގޮތުން ބައިވެރިވާން ތައްޔާރަށް މިހުންނެވީ!\nފުރަތަމަ މިސައިލުފޮނުވާލާނީ އުމަރުގެބޮލަށްކަމަށްވެދާނެ ؟؟_\nފެބުރުއަރީ 12, 2019 10:31\nރ ޔާމިނު އާ އުމަރު ނަސީރު އާ ތިވިސް ނާ ގޮތަކައް މިގައުމާ ދޭތެރޭ މިހާ މިތިބަ ނާގާބިލު މީހުންނަކައް ނުވިސް ނާ އެމީހުން ގެ ގަމާރުު ކަމާ ނާގަބިލުކަމުން\nފެބުރުއަރީ 12, 2019 10:32\nރޔާމީން އިންޑިޔާއާކު އިންޑިޔާ ބޭނުންވާގޮތަށް އެއްބަސްވުންހެދިނަމަ ރޔާމީނާދެކޮޅުވެ އިންޑިޔާ ރާއްޖޭގެ ވެރިކަން ބަދަލުކުރަން އިދިކޮޅު ސިޔާސީމީހުންނާ ބައިއަތުނުހިފީސް. އިންޑިޔާ ރޔާމީންގެ ވެރިކަން ބަދަލުކުމަށް އެއްމެބޮޑު ޓޫލަކަށްހިފީ ރމައުމޫނުގެބޭނުން. ބުރުމާ ވެރިކަމުގެ އެތެރެ ތޮރުފަދިނީ. ދެން ހެލިކޮޕްޓަރާ ރާޑަރުގެ އެއްބަސްވުވުމުގަ ރޔާމީނާ ގުޅުވަންޖެހޭ އެއްވެސް ސަބަބެނެތް. ކަމުންރެކެން ރޔާމީންގެ ބޮލުގަ އިލްޒާމުއަޅުވަނީ. މިސަރުކާރުން ހިންގާ ނޭއްގާނީ ކަންތައްތަކުގެ ވާހަކަތަ ރައްޔިތުންދައްކާތީ އެވާހަކަތަކުގެ އަޑުކަޑުވާލަން މިސަރުކާރުން ގެންގުޅޭ ޓޫލެ ކޮރަޕްޝަނުގެވާހަކަމީ. އަބަދު ކޮރަޕްޝަނުގެ ވާހަކަ ސުރުހީ ހަދާފަ މިސަރުކާރުން މިނިވަންކަން ވިއްކާއިފި.\nފެބުރުއަރީ 12, 2019 10:38\nކަލޭގެ މިނިސްޓަރ ކަމުގާ ތިބުނާ ހެލިކޮޕްޓަރުގެ ކަންތަށް ހަފުސް ނުކުރީކީވެ މިހާރު ކޮންވާހަކައެއްތި ދައްކަނީ\nފެބުރުއަރީ 12, 2019 10:39\nއުމަރު ނަސީރު ކުޅޭ ޑްރާމާއިން ތިޔަހެން ވާނީ\nފެބުރުއަރީ 12, 2019 10:43\nއުމަރު ދައްކާ ތިކަހަލަ ވާހަކަތަކަކު ނުހުންނާނެ އެއްވެސް އޮށްޓަރެއް ހޮޅިވާހަކަ\nފެބުރުއަރީ 12, 2019 10:57\nއަސްލު އިންޑިއާ ސިފައިން ނުފޭބީ ،އޭރު އެމީހުނަށް އެހާ ޔަގީންކަން އޮތް ވެރިކަން ބަދަލުވާނެކަމަށް. އީސީ ގައްދާރުންނާ، ކޯތުތަކުގަ ގައްދާރުންނާ، ރީނދޫ ގައްދާރުންނަށް އިންޑިއާއިން މިލިއަނުން ފައިސާ ދީ ގަނެލާފަ ތިބީ.ވޯޓުން ވައްކަން ކުރަން އެއްބަސްވެފަ ތިބީ. އުމަރު ހާސްނުވޭ، ރީނދޫ ބައިގަނޑާއި ،ރޭޕިސްތާން މީހުން މި ޤައުމުން ފޮނުވާލާއި، ފައްސާލުމުގެ ވަގުތު ވަރަތް ގާތްވެއްޖެ.ﷲގެ ވާގިފުޅާއި އެކު އަހަރެމެން މި ރާއްޖެ އަޅުވެތިކަމުން ސަލާމަތް ކުރާނަން\nފެބުރުއަރީ 12, 2019 11:06\nފެބުރުއަރީ 12, 2019 11:11\nތިޔައީ އުމަރުބުނިނަމަވެސް ތެދު. މިއަދުސަރުކާރުގަ އެތިބީ އެއްވެސް ޒިންމާދާރުކަމެއްނެތް ގައުމުފުނޑާލާފަވެސް ވެރިކަމުގަ ވަކިހިއްޕައިގެންތިބެންބޭނުންވާ ރީންދޫހުންޖެހި އަވަދިވެފާތިބި ބައެއް. އިންޑިއާ އަށް ދީލާލައިގެން ތިބެ ސުޕާރީކާލަކާލަ ތިބޭނަމަ ގައުމުދެކެލޯބިވާ ރައްޔިތުން ގައުމުގެދިފާއުގަ ތެދުވާދުވަހު ފިލާނުތިބެވޭނެ. ވެރިކަމުގެ ލައްޒަތާއަރާމުގަ އަބަދަކުނުތިބެވޭނެ.\nއެހެންވީމާ މިހާރުތިޔަދަނީ އެކަން އެގޮތައް ކުރާން ރާވަމުންތާދޯ ދެރައީ ތިމާމިނިސްޓަރުކަމުގައި ހުރެގެން ޖެކޮޕިޓަރުތަށް ރާއްޖޭގައި ދުއްވިއިރު ހަމަ އޯކޭދޯ\nހެލިކޮޕްޓަރުތައް ރާއްޖެއާ ދެކޮޅަށް ބޭނުންކުރާނެ ވާހަކަ މިއަދު ތިދައްކަނީ، އުމަރު ހޯމް މިނިސްޓަރު ކަމުގަ ހުރި އިރު އެމީހުން ބޭރުނުކުރީ ކީއްވެ. ޒިންމާއެއް ނެތި ގޮތް ކިޔުމަކީ ވަރަށް ފަސޭހަކަމެއް ނަމަވެސް ޒިންމާ ނަގަން ޖެހުނީމަ އެއްކަމެއްވެސް ނުވޭ، މިދެން ކާކު..\nފެބުރުއަރީ 12, 2019 11:41\nތި ހަރަކާތާ ހާދަ މީހުނެއް އެބަ އޮތޭ ދަރުބާރުގެ ފުރި ބާރުވެފަ.\nފެބުރުއަރީ 12, 2019 11:42\nކޮންމެ އަތޮޅަކަށް ހެލިކަޕްޓަރެއް ހަމަވުމުން ކަންތައްފެށޭނީ.\nފެބުރުއަރީ 12, 2019 12:05\nކުދިންނޭ ހޭލާތިބޭ ޤައުމު މިއޮތީ އަނދަވަޅކަށް ވެއްޓިފަ. އަނދިރި އަނދިރީންގެ އަނިޔާ. ވޯރާ ވިޔަފާރިވެރިންގެ ގޯނާ. ކެނެރީ ގައްދާރުގެ ނާމާން އަންދަވަޅަށް ވެއްޓިފަ. އިނަޑިޔާގެ ނާތަހުޒީބު ކުޑަކުދިން ފަޅާ ޖަގަހަޔަކަށް މިރާއްޖެ ޖަޒީރާ ރާއްޖެ ހަދާނެ.\nފެބުރުއަރީ 12, 2019 12:41\nއިންޑިއާމީހުން މިރާއްޖެއިންބާލަން މަވެސް އެހީއެއްގެގޮތުގަ ދެތިން ކުރަފަތް އުމަރަށް ހަދިޔާކޮށްފާނަން ..\nފެބުރުއަރީ 12, 2019 13:46\nއުމަރު ތި ފަށައިގެން އުޅޭ ހަރަކާތުގެ ފަރާތުން އަހަރެމެން ސޯޝަލް މީޑިޔާޔާގައި ޝެއާކުރާނެ ޕޯސްޓްތަށް ޑިޒައިންކޮށް އާންމު ކޮއްދީބަލަ ، އިނގިރޭސިބަހުންނާ ދިވެހި ބަހުން، އަހަރެމެން މުޅި ސޯޝަލް މީޑިޔާ ތި ޕޯސްޓްތަކުން ފުރާލާނަން ، މުޒާހަރާއަށް ވެސް ނިކުންނަން ތައްޔާރަށް މިތިބީ، ސަރުކާރުން މިކުރާ ކަންތަކާ މިހާރު ވަރުގަދަޔަށް ދެކޮޅު ނުހަދައިފިއްޔާ ނަތީޖާ ވަރަށް ހިތިވާނެ.\nފެބުރުއަރީ 12, 2019 16:02\nއުމަރު އަވަސް ކުރޭ މުޒާހަރާ އައިމެން ރެޑީ\nފެބުރުއަރީ 12, 2019 17:40\nއުމަރަކީ އުފެދުމުގައިވެސް "ކަތުރުފަންޏެއް " ކަލޭ ވަންނަ ކޮންމެ ތަނެއް ކައިހުސްކުރާނެ ! ކަލޭގެ ކަމަކީ ފިތުނަ ފަސާދަ އުފެއްދުން ! މިރާއްޖެ ނޫނަސް އިންޑިއާ މީހުންއުޅޭ ޤައުމުތަށް މިދުނިޔޭގާ އެބަހުރި ! އިންޑިއާގެ އަޅުވެތިކަމަށް އެޤައުމުތައް ނުދަނީ ކީއްވެތަ ؟\nއިންޑިޔާ މީހުންނަށްވުރެ ކުރިން ބަނގުލަދޭޝް މީހުންގެ ކަންތައް ހަމަޔަކަށް އަޅުވަން މާމުހިންމު. އެމީހުންގެ ސަބަބުން ޤައުމަށް ލިބެނުންދާ ގެއްލުން މާބޮޑު. ޤައުމަށް ހެޔޮއެދިގެން އުޅޭނަމަ ފުރަތަމަ މިކަން ރަނގަޅުކުރޭ. ނޫނީ ތީ ސިޔާސީ ސްޓަންޓް ކަމަށް ބެލެވޭނީ\nފެބުރުއަރީ 12, 2019 20:54\nއުމަރު ތިއީ ހަމަ ހުސްއަގަތަޅާމީހެއް މިހާރުމީހުންބަލައެއްނުގަނޭ\nފެބުރުއަރީ 13, 2019 10:19\nމިއީ ހަގުރާމަމަތީ ހެލިކޮޕްޓަރެއް ނޫން. އަޅެދެން ކީކެދޯ ބުނާނީ. އައިޖީއެމްއެޗުވެސް އަދި ރާއްޖެއާއި ދެކޮޅަށް ބޭނުން ކުރާނެތާދޯ؟ ހުރަވީ ކޯސްޓުގާޑު ބޯޓު އެހެންވިއްޔާ އަދި ރާއްޖެއާއި ދެކޮޅަށް ބޭނުން ނުކުރާނެތަ؟ އެއީ ހަގުރާމަ މަތީ އުޅަދެއް؟


Dhigu Muhdhathakah Hidhmai Kurehvi 106 Beyfulhakah Inaam Dhevvaifi\nދައުލަތަށް ދިގު މުއްދަތަކަށް ހިދްމަތް ކުރެއްވި 106 ބޭފުޅަކަށް އިނާމް ދެއްވައިފި\nދައުލަތަށް ދިގު މުއްދަތަކަށް ޚިދުމަތް ކުރެއްވި 106 ބޭފުޅަކަށް އިނާމް ދެއްވައިފި\n27 ޑިސެމްބަރ 2021 - 14:44:09\nދިވެހި ދައުލަތަށް ދިގު މުއްދަތަކަށް ޚިދުމަތް ކުރެއްވި ބޭފުޅުންގެ ޚިދުމަތުގެ އަގު ވަޒަން ކުރައްވައި 106 ބޭފުޅަކަށް ރައީސުލްޖުމްހޫރިއްޔާ އިބްރާހީމް މުޙައްމަދު ޞާލިޙް، ޝަރަފުގެ ބެޖާއި އައްޑަނަ ދެއްވައިފިއެވެ.\nއެބޭފުޅުންނަށް ޝަރަފުގެ ބެޖާއި އައްޑަން ދެއްވީ ޤައުމީ އެއްބައިވަންތަކަމުގެ ދުވަހުގެ މުނާސަބަތުގައި ރޭ ޖުމްހޫރީ މައިދާނުގައި ބޭއްވެވި ރަސްމީ ޖަލްސާގައެވެ.\nމިއީ، ދިވެހި ދައުލަތަށް 35 އަހަރަށްވުރެ ދިގު މުއްދަތަކަށް ޚިދުމަތްކުރައްވައިފައިވާ ބޭފުޅުންގެ ތެރެއިން މަޤާމުގެ މަސްއޫލިއްޔަތު އަދާކުރެއްވުމުގައި ޤާބިލުކަމާއި، އިޚްލާޞްތެރިކަމާއެކު ކުރައްވައިފައިވާ ޚިދުމަތްތަކަށާއި، އެބޭފުޅަކު ވަޒީފާ އަދާކުރެއްވި މުއައްސަސާގެ ކުރިއެރުމަށް ކުރައްވައިފައިވާ ޚިދުމަތްތަކުގެ އަގު ވަޒަންކުރެއްވުމުގެ ގޮތުން ޤައުމީ ފެންވަރުގައި، ދިވެހި ދައުލަތުން ރައީސުލްޖުމްހޫރިއްޔާ ދެއްވަން ފެށްޓެވި ޝަރަފުވެރި އިނާމެކެވެ.\nރޭ އިނާމު ލިބިވަޑައިގެންނެވި ބޭފުޅުންގެ ތެރޭގައި 50 އަހަރަށްވުރެ ދިގު މުއްދަތެއްގައި ދައުލަތަށް ޚިދުމަތް ކުރައްވައިފައިވާ2ބޭފުޅަކު ހިމެނިވަޑައިގަތެވެ. އެ ބޭފުޅުންނަކީ ހއ. އުލިގަމު މެޖިސްޓްރޭޓް (ރިޓަޔަރޑް) އަލްއުސްތާޛު އިދުރީސް އާދަމާއި، މިނިސްޓްރީ އޮފް ފޮރިން އެފެއާޒްގެ އެމްބެސެޑަރ އެޓް ލާޖްގެ މަޤާމުގައި ހުންނެވި މާފަންނު މާހުރާ އަލްފާޟިލް އަޙްމަދު ސަލީމެވެ.\nދިވެހި ދައުލަތަށް ޚިދުމަތް ކުރެއްވުމުގެ އިނާމު ރޭ ލިބިވަޑައިގެންނެވި 106 ބޭފުޅުންގެ ތެރެއިން 26 ބޭފުޅުންނަކީ އަންހެން ބޭފުޅުންނެވެ. ދިވެހި ދައުލަތަށް ޚިދުމަތް ކުރެއްވުމުގެ އިނާމު ރޭ ލިބިވަޑައިގެންނެވި ބޭފުޅުންގެ ތެރޭގައި، ދައުލަތުގެ އެކި މުއައްސަސާތަކުގައި އެކި ފެންވަރުގެ މަގާމުތައް ފުރުއްވައިފައިވާ ބޭފުޅުން ހިމެނިވަޑައިގެންނެވިއެވެ. އެގޮތުން، އެމް.އެން.ޑީއެފް.އާއި، ދިވެހި ފުލުހުންގެ ޚިދުމަތާއި، އެހެނިހެން މުއައްސަސާތަކުގެ ގިނަ ޢަދަދެއްގެ ބޭފުޅުންނަށް ވެސް ރޭ އިނާމު ލިބިވަޑައިގަތެވެ.\nދިވެހި ދައުލަތަށް ޚިދުމަތް ކުރުމުގެ އިނާމަށް ބޭފުޅުން ހޮއްވެވުމުގެ މަސައްކަތް ކުރެއްވީ ޤައުމީ އިނާމާބެހޭ ކޮމިޓީންނެވެ. މި ރަސްމިއްޔާތުގައި ރައީސް ވަނީ ރޭގެ ޖަލްސާގައި ދިވެހި ދައުލަތަށް ދިގު މުއްދަތަކަށް ޚިދުމަތް ކުރައްވައިގެން ޝަރަފުގެ ބެޖާއި އައްޑަނަ ލިބިވަޑައިގެންނެވި ހުރިހާ ބޭފުޅުންނަށް މަރުޙަބާ އާއި ތަހުނިޔާ ދަންނަވާފައެވެ.\nދިވެހި ދައުލަތަށް ޚިދުމަތް ކުރެއްވުމުގެ އިނާމު ލިބިވަޑައިގަންނަވާ ބޭފުޅުންގެ ޢަދަދު ގިނަކަމާއެކު، ޤައުމީ ފެންވަރުގައި ބޭއްވޭ ދެ ޖަލްސާއެއްގައި އިނާމު ދެއްވާގޮތަށް ވަނީ ރައީސް ނިންމަވާފައެވެ. މިގޮތުން، މިދިޔަ ޖުމްހޫރީ ދުވަހުގެ މުނާސަބަތުގައި ބޭއްވެވި ރަސްމީ ޖަލްސާގައި، 117 ބޭފުޅަކަށް ދައުލަތަށް ޚިދުމަތް ކުރެއްވުމުގެ އިނާމު ވަނީ ދެއްވާފައެވެ. އަދި ރޭ އިނާމު ދެއްވީ ބާކީ ތިބި 106 ބޭފުޅުންނަށެވެ.\nދިވެހީންގެ އެއްބައިވަންތަކަމުގެ ދުވަހުގެ މުނާސަބަތުގައި ރޭ ބޭއްވެވި ޖަލްސާގައި، 2004 ޑިސެންބަރު މަހުގެ 26 ވަނަ ދުވަހު ރާއްޖެއަށް ކުރިމަތިވި ސުނާމީ ކާރިސާގައި މި ދުނިޔެ ދޫކުރި މީހުންގެ ހަނދާނުގައި 1 މިނެޓުގެ ސުކޫތެއް ގެންނެވިއެވެ. އަދި އެއްބައިވަންތަކަމުގެ ދުވަހާ ގުޅޭގޮތުން ތައްޔާރުކޮށްފައިވާ ވީޑިއޯ ރިޕޯޓެއް ދެއްކިއެވެ.\nމީގެއިތުރުން، މި ޑިސެންބަރު މަހުގެ 20 ވަނަ ދުވަހު ދެމިއޮތުމުގެ ޢާލަމަށް ދަތުރުކުރެއްވި ނިޝާން ޢިއްޒުއްދީނުގެ ޢިއްޒަތުގެ ވެރިޔާ ޢުމަރު ޒާހިރު، ދިވެހި ދައުލަތަށާއި، ދިވެހި ޤައުމަށާއި، ދިވެހި ރައްޔިތުންނަށް ކޮށްދެއްވި އިޚްލާޞްތެރި ޚިދުމަތްތަކުގެ އަގު ވަޒަންކުރެއްވުމުގެ ގޮތުން، އެ މަނިކުފާނުގެ ޚިދުމަތްތަކުގެ މައްޗަށް ތައްޔާރުކޮށްފައިވާ ވީޑިއޯ ރިޕޯޓެއްވެސް މި ޖަލްސާގައި ވަނީ ދައްކާފައެވެ.\nރައީސް އޮފީސްދައުލަތްދައުލަތަށް ހިދުމަތް ކުރުމުގެ އިނާމު\nރައީސްގެ ލީގަލް ކައުންސެލް މަގާމުން ވަކިކޮށްފި\nސިއްހީ ކުއްލި ނުރައްކަލުގެ ހާލަތު އުވާލައްވައިފި


Fuluhun komme fadha dhogehves hadhaafaaneve!\nރިޕޯޓު - ފުލުހުންނަށްކުރާ އިތުބާރު\nފުލުހުންގެ ތަސައްވަރު ދުވަހެއް ދުވަހަކަށް ގޯހުން ގޯހަށް!\nޤާސިމްގެ ބަންދާއި މެދު ގޮތެއް ނިންމުމުގައި ފުލުހުން ކޯޓަށް ދޮގު ބަޔާނެއްދީފައިވޭ\nފުލުހުން ބުނެފައިވަނީ އެއީ މައުލޫމާތުގެ އޮޅުމެއް ކަމަށް، މައާފަށް އެދޭކަމަށް\nފުލުހުންގެ މުއައްސަސާވަނީ ސިޔާސީ ނުފޫޒުތަކެއްގައި\nކ. މާލެ 21 މެއި 2017 | އާދީއްތަ 07:48 9,688\nމުޒާހަރާއެއްގައި އެސްއޯ ފުލުހުންތަކެއް ހަރަކާތްތެރިވަނީ - މުހައްމަދު ޝަރުހާން\nފުލުހުންނަކީ ދިވެހި ރައްޔިތުންނަށް، ހިމާޔަތާއި ރައްކާތެރިކަން ފޯރުކޮށްދިނުމަށް ޤާނޫނުން ލާޒިމްކޮށްފައިވާ މުއައްސަސާއެވެ. އެ ވެރިންނަކީ ރައްޔިތު މީހާއަށް އަނިޔާއެއް ލިބުނަ ނުދީ، ރައްކާތެރިކޮށްދޭންޖެހޭ މީހުންނެވެ. އިންސާފާއި ހަމަހަމަކަން ޤާއިމްކުރުމަށް ޤާނޫނު އަސާސީން މަތިކޮށްފައިވާ ފަރާތެވެ.\nޤާނޫނު އަސާސީ އާއި ޤާނޫނުތަކުގައި ބުނެފައި ވަނީ އެއްވެސް ފުލުހަކު ޣައިރު ޤާނޫނީ އަމުރަކަށް ތަބާ ވެގެން ނުވާނެ ކަމަށެވެ. ހަމަ އެގޮތަށް އެވެރިންނަކީ އަނިޔާވެރިކަމާއި، ދޮގު ބުނެގެންވާނެ ބަޔަކަށްވެގެން ނުވާނެކަމަށްވެސް ޤާނޫނު އަސާސީގައި ބުނެފައިވެއެވެ.\nޤާނޫނީ ގޮތުން މަތި ކޮށްފައިވާ ބޮޑު ޒިންމާއާއެކުގައި ދިވެހިން އެންމެ ބޮޑު އިހުތިރާމަކާއި، އިތުބާރެއް ވެސް ކުރީ ފުލުހުންގެ އިދާރާއަށެވެ. ދިވެހިން ގަބޫލުކުރި ގޮތުގައި އެވެރިންނަކީ ދޮގު ހަދާނެ ބައެއް ނޫނެވެ. އެ ވެރިންނަކީ ނުހައްޤުން އެއްވެސް ރައްޔިތަކަށް އަނިޔާއެއް ކުރާނެ ބައެއް ވެސް ނޫން ކަމަށް ދިވެހިން ގަބޫލުކޮށްގެންތިއްބެވެ. ނަމަވެސް ކަން އޮތީ އެގޮތަށް ހެއްޔެވެ؟ ދުރު ނޫން ތާރީހެއްގައި ހުރިހާ ދިވެހި ރައްޔިތުންނަށް ފެނިގެންގޮސްފައިވާ ކުޑަކުޑަ މިސާލަކަށް ބަލާލަމާތޯ އެވެ.\nފުލުހުންގެ އެ ބުނާ އިންޓެލިޖެންސަކަށް ލިބުނު މައުލޫމާތަކާއި ގުޅިގެން ޖުމްހޫރީ ޕާޓީގެ ލީޑަރު ޤާސިމް އިބްރާހިމް އެތައް ދުވަހަކު ދޫނިދޫ ޖަލުގައި ބަންދުކޮށްގެން ގެންގުޅުނެވެ. އެ ބުނާ އިންޓަލިޖެންސް ރިޕޯޓެއްގެ މައްޗަށް ބިނާކޮށް ފުރަތަމަ ފަހަރު 15 ދުވަހު ޖަލުގައި ގެންގުޅެނެވެ. ދެ ވަނަ ފަހަރުވެސް އެ ބުނާ އިންޓަލިޖެންސް ރިޕޯޓަކާއެކު ޤާސިމަކީ ޤައުމީ ސަލާތަށް އޮތް ނުރައްކަލަކަށްވެ4ދުވަސް ދޫނިދޫ ކުޑަ ގޮޅީގައި ބޭއްވި އެވެ.\n19 ދުވަހު ދޫނިދޫ ޖަލުގައި ޤާސިމް ގެންގުޅެގެންވެސް ފުލުހުން ހިތެއް ނުފުރުނެވެ. އެ ވެރިންނަށް އެ ބޭނުންވާ ހެއްކެއް އެކެއް ނުކުރެވުނު އެވެ. އިތުރަށްވެސް ޤާސިމް ބަންދުގައި ބަހައްޓަން ކޯޓަށް ގެންދިއުމުން، ޤާސިމްގެ ހުރިހާ މިނިވަންކަމެއް ނަގާލުމަށް ފަހު އޭނާ ގެޔަށް ދޫކޮށްލުމަށް ކޯޓުން ނިންމި އެވެ. ކޯޓުން އެގޮތަށް ނިންމިއިރު، ވަކި ބޭފުޅަކު ހިތް ނުރުހޭ އެއްޗެއް ބުންޏަސް، ވަކި މީހަކާ ވާހަކަދައްކާލިޔަސް ޖަލަށްލާނެކަމަށް އޮތީ ޝަރުތުކޮށްފަ އެވެ. އެ ވާހަކަ އެއްފަރާތްކޮށްލާނަމެވެ. ނަމަވެސް ޤާސިމަށް އެ ނިކަމެތި ހާލު ޖެއްސުމަށްފަހު އެންމެފަހުން ފަޅައިއެރީ، ޤާސިމަށް އެ ހުރިހާ އަނިޔާއެއްދީފައިވަނީ ބަންދުގެ މުއްދަތު އިތުރުކުރުމަށް ފުލުހުން ކޯޓަށް "ދޮގު" ބަޔާނެއް ދިނުމުން ކަމެވެ.\nކޯޓުން ވަނީ ޤާސިމްގެ ޤާނޫނީ ވަކީލުންނަށް ފޮނުވި ލިޔުމުގައިވެސް އެކަން ހާމަކޮށްފަ އެވެ. އެއީ ފުލުހުންނަށް އޮޅުމަކުންދެވިފައިވާ މައުލޫމާތެއްކަމާއި، އެކަމަށް ފުލުހުން ވަނީ "މައާފަށް" އެދިފައިކަމަށް ކޯޓުން ބުނެފައިވެއެވެ. އުފެދޭ ސުވާލަކީ އެވަރުގެ ބޮޑު މައްސަލައެއްގައި ފުލުހުންނަށް އޮޅުމެއް އަރާފާނެތޯ އެވެ. އޮޅުމެއް އެރިކަމުގައިވާނަމަ އެހާ ދުވަހު އެކަން ހާމަނުކޮށްތިބީ ކީއްވެތޯ އެވެ. ކޮންމެ ދިމާލަކަށް ވިސްނާލިނަމަވެސް ފެންނަން އޮތީ އެއް ކަމެކެވެ. އެ މުއައްސަސާގެ ތާކުންތާކުނުޖެހޭ ކަމެވެ. އެ މުއައްސަސާ ވަކީ މީހެއްގެ ކޮންޓްރޯލް ދަށަށް ގޮސްފައިވާ މިންވަރެވެ.\nވިސްނާވަޑައިގެންބައްލަވާށެވެ. ޤާސިމްގެ ބަންދުގެ މުއްދަތާއި ހައްޔަރުގެ ވާހަކައަކީ މުޅި މީޑިއާ އެކަމަކަށް ފާރަލަމުންގެންދިޔަ ކަމެކެވެ. އިމާރަތްތަކުގެ މަތިންނާއި، ކުދި ކުދި ލޯވަޅުތަކުން ވީޑިއޯތައްކޮށް އާންމުންނަށް ގެނެސްދިން މައުލޫމާތުތަކެވެ. ފުލުހުންނާއި ކޮންމެ ދުވަހަކު މީޑިއާއިން އެތައް ސުވާލެއް އޮއްސާލާ ޝަރީއަތަކެވެ. ނަމަވެސް ފުލުހުން އެކަމުގައި ތިބީ ދޮގު ބުނެގެން ނޭނގޭ ކަމަށް ހަދައި ދެ އަތް އުރާލައިގެންނެވެ. ބައްޕައެއް އޭނާގެ ދަރިންނާއި ވަކިކޮށްލައިގެންނެވެ. ފިރިޔަކު އޭނާގެ އަނބިންނާއި ދުރުކޮށްލައިގެންނެވެ. އެތައް ރައްޔިތުންގެ އުއްމީދުގެ ހުޅުކޮޅުގައި އަތް އަޅާއިގެންނެވެ.\nޤާސިމާއި މެދު އެގޮތަށް ކަންތައްކުރިއިރު ނިކަމެތި އާންމު ރައްޔިތު މީހާއަށް ކިހާވަރެއްގެ ސަމާލުކަމެއް މިވެރިންދޭނެ ހެއްޔެވެ. އާންމު ރައްޔިތުންނަށް ލޯތްބެއް އިހުތިރާމެއް އޮންނާނެތޯ އެވެ. ހައްގުތައް ރައްކާތެރިކޮށްދޭނެ ކަމުގެ ޔަގީންކަން އޮންނާނެތޯ އެވެ.\nޤައުމުގެ ވަލިއުލްއަމުރު 25 އޮކްޓޯބަރ 2015 ގައި ނޫސްވެރިންނަށް މައުލޫމާތުދެއްވަމުން ވިދާޅުވެފައިވެއެވެ. ފުލުހުންގެ މުއައްސަސާއަކީ ވަކި ބޭފުޅަކު ކޮންޓްރޯލްކުރާ، ސިޔާސީ ނުފޫޒުވަދެފައިވާ މުއައްސަސާއެއްކަން އެމަނިކުފާނަށް ފާހަގަކުރެވިފައިވާކަމަށެވެ. ފުލުހުންގެ މުއައްސަސާ މަސައްކަތްކުރަނީ ނާޖާއިޒު ނުފޫޒެއް ނެތި، ހައްގުތައް ހިމާޔަތްކޮށް ރައްކާތެރިކަން ފުރިހަމައަށް ލިބިދެވޭނެ ގޮތަށް ހެއްޔެވެ؟ އެ އިތުބާރެއް އެތައް ރައްޔިތުންގެ މިހާރު ނެތެވެ. އިތުބާރު ގެއްލުވާލަނީ ވެސް އަމިއްލަ އަށެވެ. ދުވަހެއް ދުވަހަކަށް ފުލުހުންގެ މުއައްސަސާގެ ތަސައްވަރު ދަނީ ގޯސްވަމުންނެވެ.


އެމެރިކާއަށް އަލުން އިތުބާރުކުރަން ދުވަސްނަގާނެ: ފަރަންސޭސިވިލާތް އެމެރިކާއަށް އަލުން އިތުބާރުކުރަން ދުވަސްނަގާނެ: ފަރަންސޭސިވިލާތް\nއެމެރިކާއަށް އަލުން އިތުބާރުކުރަން ދުވަސްނަގާނެ: ފަރަންސޭސިވިލާތް\nފަރަންސޭސިވިލާތުގެ ޚާރިޖީ ވަޒީރު ޖޯނ އީވު ލު ދޮރިޔަން / ފައިލް ފޮޓޯ: ރޮއިޓަރސް\nއެމެރިކާއަށް އަލުން އިތުބާރުކުރަން ދުވަސްނަގާނެކަމަށާއި އެމެރިކާގެ ނިޔަތް ޢަމަލުން ސާބިތުކޮށްދޭންޖެހޭނެކަމަށް ފަރަންސޭސިވިލާތުގެ ޚާރިޖީ ވަޒީރު ޖޯނ އީވު ލު ދޮރިޔަން ވިދާޅުވެއްޖެއެވެ. އޭނާ އެހެން ވިދާޅުވެފައިވަނީ ޗައިނާއާ ދެކޮޅަށް މަސައްކަތްކުރުމަށް އެމެރިކާއާއި އިނގިރޭސިވިލާތާއި އޮސްޓުރޭލިޔާއިން އައު ސަލާމަތީ އިއްތިޙާދެއް އެކުލަވާލައި އިޢުލާންކޮށްފައިވާ ދަނޑިވަޅެއްގައެވެ. އެ އިއްތިޙާދުގައި ފަރަންސޭސިވިލާތް ނުހިމެނުމުން އެ ޤައުމުންވަނީ ވަރަށް ބޮޑަށް ހިތްހަމަނުޖެހުން ފައުޅުކޮށްފައެވެ.\nއޯކަސްގެ ނަން ދީފައިވާ އައު އިއްތިޙާދެއް އެކުލަވާލިކަން އިޢުލާންކޮށްފައިވަނީ އެމެރިކާއާއި އިނގިރޭސިވިލާތާއި އޮސްޓުރޭލިޔާގެ އެންމެ އިސްވެރިން ވީޑިޔޯ މެދުވެރިކޮށް ބޭއްވެވި ބައްދަލުވުމެއްގައެވެ. އެ އިއްތިޙާދުގެ ސަބަބުން އޮސްޓުރޭލިޔާއަށް ފުރަތަމަ ފަހަރަށް ނިޔުކްލިޔަރ ސަބްމެރީން ލިބޭނެއެވެ. ނަމަވެސް އެއީ ނިޔުކްލިޔަރ ހަކަތަ ބޭނުންކުރާ ސަބްމެރީންތަކެއްކަމަށާއި އެ އުޅަނދުތަކުގައި ނިޔުކްލިޔަރ ހަތިޔާރެއް ނުހުންނާނެކަމަށް އެ ތިން ޤައުމުންވެސްވަނީ ބުނެފައެވެ. އޮސްޓުރޭލިޔާއަކީ ނިޔުކްލިޔަރ ހަތިޔާރު ބޭނުންކުރުމާ ދެކޮޅަށް އެކުލަވާލާފައިވާ ޤަރާރުގައި ސޮއިކޮށްފައިވާ ޤައުމެކެވެ.\nއައު ސަލާމަތީ އިއްތިޙާދެއް އެކުލަވާލައި އިޢުލާންކުރުމުން ފަރަންސޭސިވިލާތުން އެންމެ ބޮޑަށް ހިތްހަމަނުޖެހުނީ 2016ވަނަ އަހަރުގެ ތެރޭގައި ސޮއިކުރި އެއްބަސްވުމެއްގެ ދަށުން އެ ޤައުމުން އުފައްދައި ސަބްމެރީން އޮސްޓުރޭލިޔާއިން ނުގަންނަން ނިންމުމުންނެވެ. އޭގެ ބަދަލުގައި އަސްކަރީގޮތުން އޮސްޓުރޭލިޔާއަށް އެހީތެރިކަން ފޯރުކޮށްދޭނީ އެމެރިކާއިންނާއި އިނގިރޭސިވިލާތުންނެވެ. އޭގެ ސަބަބުން ފަރަންސޭސިވިލާތަށް 40 ބިލިޔަން އެމެރިކާ ޑޮލަރުގެ ގެއްލުމެއްވާނެކަމަށް އެ ޤައުމުން ބުނެފައިވެއެވެ.\nއެމެރިކާގެ ނިޔު ޔޯކުގައި އެ ޤައުމުގެ ޚާރިޖީ ވަޒީރު އެންތޮނީ ބުލިންކެންނާ ބައްދަލުކުރެއްވުމަށްފަހު ލު ދޮރިޔަން ވިދާޅުވީ ދެ ޤައުމުގެ ގުޅުން ބަދަހިކުރުމަށް ފުޅާ ދާއިރާއެއްގައި މަޝްވަރާކުރަން ނިންމަވާފައިވާކަމަށެވެ. އަދި އިންޑޯ-ޕެސިފިކް ސަރަޙައްދުގައި ދެ ޤައުމުން ގުޅިގެން މަސައްކަތްކުރުމަށްވެސް އެ ބައްދަލުވުމުގައި ނިންމާފައިވެއެވެ. އެ ބައްދަލުވުމަށްފަހު ބުލިންކެން ވިދާޅުވީ އެމެރިކާގެ ނިޔަތް ޢަމަލުން ސާބޮތުކޮށްދޭންޖެހޭކަން ޤަބޫލުކުރައްވާކަމަށެވެ.\nއެމެރިކާއާއި ފަރަންސޭސިވިލާތުގެ ޚާރިޖީ ވަޒީރުންގެ މެދުގައި މަޝްވަރާކުރައްވާފައިވަނީ އެމެރިކާގެ ރައީސް ޖޯ ބައިޑަންނާއި ފަރަންސޭސިވިލާތުގެ ރައީސް އެމަނުއެލް މެޚްރޮން ފޯނުން ދެއްކެވި ވާހަކަތަކަށްފަހުއެވެ. އެ ދެ ބޭފުޅުންވަނީ އޮކްޓޯބަރު މަހުގެ ތެރޭގައި ވިލާތުގައި ބައްދަލުކުރެއްވުމަށް ނިންމަވައިފައެވެ.


ދުނިޔޭގެ އެމެބޮޑު ޗާޓެޑް ޔޮޓް ރާޖޭގައި | Sandhaanu\nދުނިޔޭގެ އެމެބޮޑު ޗާޓެޑް ޔޮޓް ރާޖޭގައި\nދުނިޔޭގެ އެންމެ އަގުބޮޑު އަދި އެންބޮޑު ޗާޓެޑް ޔޮޓް “ފްލައިން ފޮކް” ރާއްޖެ އައިސްފިއެވެ.\n400 މިލިއަން ޑޮލަރުގެ މި އަގުބޮޑު ޔޮޓު ރާއްޖެ އައީ ކޮންދުވަހެއްކަން ކަށަވަރުވެފައި ނުވި ނަމަވެސް ބައެއް މީޑިއާ ރިޕޯޓްތައް ބުނާގޮތުން މި ޔޮޓް ރާއްޖެ އައިތާ މިހާރު ފަސް ވަރަކަށް ދުވަސް ވެދާނެއެވެ.\nމި ޔޮޓަކީ 466 ފޫޓް ދިގުމިނުގައި ހުންނަ އަދި 74 ފޫޓް ފުޅާމިން ހުންނަ ޔޮޓެކެވެ. ބޯޓްފަހަރު ބަނުމަށް މަޝްހޫރު ޖަރުމަނު ކުންފުންޠެއްކަމަށްވާ ލާސެން އިން ތައްޔާރުކޮށް މިދިޔައަހަރު ނެރުނު މި ރީތި ޔޮޓުގައި 22 ގެސްޓުންގެ ޖާގަ ހުންނައިރު 54 ފަޅުވެރިން ތިބެއެވެ.\nމި ރީތި ޔޮޓުގެ ވެރިޔަކީ ދުނިޔޭގެ އެންމެ މުއްސަތި މަހުޖަނު އެމެޒޯންގެ ވެރިޔާ ޖެފް ބްރޯޒްކަމަށް މިދިޔަ އަހަރު އަޑުފެތުރުނެވެ. ނަމަވެސް މި ޔޮޓާގުޅޭގޮތުން މީޑިއާތަކުން އެމަޒޯންއަށް ކުރިމަތިކުރުވި ސުވާލުތަކަށް އެމަޒޯންއިން ޔޮޓުގެ ވެރިޔަކީ ޖެފްކަމަށް ކަށަވަރު ކޮށްްދީފައި ނުވެއެއެވެ. މިއަޑުތައް ފެތުރުނީ އެމެރިކާގެ ނޫސްވެރިއެއްކަމަށްވާ ޔަޝަރު އަލީ އޭނާގެ ޓްވިޓާއެކައުންޓުގައި ކުރި ޓްވީޓަކާއެކުއެވެ. އެޓްވީޓްގައި އޭނާ ވަނީ ފްލައިން ފޮކްސް ޔޮޓު ތުރުކީގައި އޮއްވާ އޭގެ ފޮޓޯއެއް ޖަހާ ޖެފް ބްރޯސްގެ އާޔޮޓް ތުރުކީގައި އޮތްކަމަށް ޖަހާފައެވެ. ނަމަވެސް ފަހުން އޭނާވަނީ އެ ޓްވީޓް ޑިލީޓްކޮށްފައެވެ.\nޔޮޓަކީ ކޮންމެ މީހެއްގެ ޔޮޓެއްކަމުގައި ވީނަމަވެސް ޔަގީންްވާކަމަކީ މި ޗާޓަޑް ޔޮޓުން އާދައިގެ މީހަކު ދަތުރު ނުކުރާނެކަމެވެ.\nކޮވިޑް-19ގެ ބަލިމަޑުކަމާގުޅިގެން ސަރުކާރުން އެޅި ރައްކާތެރިކަމުގެ ފިޔަވަޅުތަކުގެ ތެރޭގައި މިދިޔަ މާޗް މަހުގައި ވަނީ ކޫރޫސް ޝިޕްތަކަށާއި ބޭރުގައުމުތަކުން އަންނަ ޔޮޓްފަހަރުތައްވެސް ރާއްޖެ އެތެރެކުރުން މަނާކޮށްފައެވެ. ނަމަވެސް ޚާއްސަ ވިސާއެއްގައި ރިސޯޓް އޯނަރުންނަށާއި، އިންވެސްޓަރުންނަށް އަދި ޑިޕްލޮމެޓުންނަށް ރާއްޖެ އާދެވެއެވެ. އެހެންކަމުން ފްލައިންފޮކްސް ޔޮޓުވެސް ރާއްޖެއައިސްފައި މިވަނީ ޚާއްސަ ހުއްދައަކާއެކު ވީއައިޕީ ފަރާތަކުންކަމަށް ބޮޑަށް ބެލެވެއެވެ.\nމި ޔޮޓުގައި ހަ ޑެކް ހިމެނޭއިރު ހެލިކަޕްޓަރު ޖައްސާނެ ދެ ހެލިޕޭޑަކާއި ހެލިކަޕްޓަރެއްގެ އިތުރުން ސެލޫން އަކާއި މޫވީ ތިއޭޓަރު އަދި 13000ސްކެއާ ފޫޓްގެ ޕޫލެއްވެސް ހުރެއެވެ. އަދި މީގެއިތުރުން މަސާޖް ޕާލާ އެއްގެ އިތުރުން ޖިމްއަކާއި މަސާޖްޝަވާ ކޮޓަރި މި ޔޮޓުގައި ހުރެއެވެ.\nއަދި ޕްރޮފެޝަނަލަލް ޑައިވް ސެންޓަރެއްގެ އިތުރުން ޖެޓްސްކީ އާއި މޫދުކުޅިވަރުތަކަށް ޚާއްސަ އާލާތްތައް މި ޔޮޓުގައިހުރެއެވެ.


Addu city gai fenboduve geygeah gehllun\nއައްޑޫ ސިޓީ ފޭދޫގައި ފެންބޮޑުވެފައި\nމިހާރު ކުރަމުންދާ ވިއްސާރައިގައި އައްޑު އަތޮޅަށް ބޯކޮށް ވާރޭ ވެހުމުގެ ސަބަބުން ބައެއް ރަށްރަށުގެ ސަރަހައްދުތަކުގައި ފެންބޮޑުވެ، ބައެއް ގެތަކަށް ވެސް ފެން ވަދެ ގެއްލުން ވެއްޖެ އެވެ.\nއައްޑޫ ސިިޓީ ކައުންސިލްގެ މެމްބަރު އިބްރާހިމް ޝުކުރީ އަވަސް އަށް ވިދާޅުވީ އެންމެ ބޮޑަށް ގެއްލުން ލިބިފައި ވަނީ ގުޅިފައި ހުރި ރަށްތަކަށް ކަމަށާއި އެގޮތުން މަރަދޫ ފޭދޫ އާއި ހިތަދޫގެ ގެތަކަށް ވެސް ފެންވަދެ ގެއްލުން ލިބިފައިވާ ކަމަށެވެ.\nއައްޑޫ އަށް މިއަދު ވެސް ވާރޭވެހެމުން ދާއިިރު، ފޭދޫގެ ގޭގެއަށް ފެން ވަދެ ބައެއް ފަރުނީޗަރާއި ހިފައިގެންގެންގުޅޭ ސާމާނުތަކަށް ވަނީ ގެއްލުން ވެފަ އެވެ. ގޭގެއަށް ފެން ވަންނާތީ ބައެއް ގޭގެ މީހުން ވެލި ބަސްތާ ޖަހާ އަމިއްލަ އަށް ޕަމްޕް ޖަހައިގެން ފެން ހިންދުމުގެ މަސައްކަތް ފަށާފަ އެވެ.\nރޭ ދަންވަރުން ފެށިގެން އައްޑު އަށް ބޯކޮށް ވާރޭވެހެމުން އަންނަ އިރު، މޫސުމާ ބެހޭ އިދާރާ އިން ވަނީ ރޭ 1:00 އިން ފެށިގެން މެންދުރު ފަހު 2:00 އާ ހަމައަށް ލ. އަތޮޅުން ފެށިގެން އައްޑުއާ ހަމައަށް ޔެލޯ އެލާޓް ނެރެފަ އެވެ.\nއައްޑޫ ސިޓީ ކައުންސިލް މޫސުން އައްޑޫ ސިޓީ + ފެން ބޮޑުވުން


Capitol hisoaru kurun: Alun jalsaa fashaifi\nކެޕިޓޮލްގައި ސަލާމަތީ ފައުޖުގެ މެމްބަރަކު ހަރަކާތްތެރިވަނީ--\nކޮންގްރެސްގެ ހަމަނުޖެހުމަށް ފަހު ބައިޑެންގެ ކާމިޔާބީ ބަލައިގަތުން ކުރިއަށް\n07 ޖެނުއަރީ 2021 - 11:11:06\nއެމެރިކާގައި ނިމިދިޔަ ރިޔާސީ އިންތިހާބުން ބަލިވެ ވަޑައިގެންނެވި ރައީސް ޑޮނަލްޑް ޓްރަމްޕްގެ ސަޕޯޓަރުން ވަނީ ރޭ ދަންވަރުގެ ވަގުތުގައި ކޮންގްރެސް ބައްދަލުވުންތައް ބާއްވާ ކެޕިޓޮލް އިމާރާތުގެ ތެރެއަށް ވަދެގަނެ ހަމަނުޖެހުން އުފައްދާފަ އެވެ. އެމީހުންގެ ބޭނުމަކަށްވީ އިންތިހާބީ ރައީސް ޖޯ ބައިޑެންގެ ކާމިޔާބީ ކަށަވަރު ކުރުމަށް ނަތީޖާތައް ފާސްކުރުން ހުއްޓުވުމެވެ.\nހަމަނުޖެހުމުގެ ސަބަބުން ހަތަރު މީހުން މަރުވެފައި ވާއިރު މިހާރު ވަނީ ހާލަތު ކޮންޓްރޯލްކޮށް، ކޮންގްރެސްގެ މެމްބަރުން އަލުން މަސައްކަތް ފަށާފަ އެވެ. ޓްރަމްޕް ސަޕޯޓަރުންގެ ތެރެއިން އެއް އަންހެނަކު މަރުވީ ފުލުހުން ބަޑި ޖެހުމުގެ ސަބަބުންނެވެ. އިތުރު ތިން މީހުން މަރުވީ ސިއްހީ އެމަޖެންސީތައް ދިމާވެގެން ކަމަށް ރިޕޯޓުތައް ބުނެ އެވެ.\nއިންތިހާބުގެ ނަތީޖާ ބަދަލުކުރުމުގެ ނިޔަތުގައި ހަމަނުޖެހުން އުފެއްދުމުން ބައިޑެން ވަނީ އެކަމަށް ފާޑުވިދާޅުވެފަ އެވެ. އެމީހުން އެގޮތަށް އަމަލު ކުރިއިރު، ޓްރަމްޕް އޭގެ ކުރިން ވަނީ އެމަނިކުފާނުގެ ސަޕޯޓަރުން ކެޕިޓޮލް އިމާރާތަށް ދިޔުމަށް ގޮވާލައްވާފަ އެވެ. ނަމަވެސް ފަހުން ޓްރަމްޕް ވަނީ ސަޕޯޓަރުން ގެއަށް ދިޔުމަށް އެދިވަޑައިގެންފަ އެވެ.\nއިންތިހާބުގައި މަކަރު ހަދާފައިވާ ކަމަށް އެއްވެސް ހެއްކެއް ނެތި ޓްރަމްޕް ވިދާޅުވަމުން ގެންދަވާތީ ޓްވިޓާ އާއި ފޭސްބުކްއިން ވެސް އެންމެ ފަހުން ވަނީ އެމަނިކުފާނުގެ އެކައުންޓު ސަސްޕެންޑުކޮށްފަ އެވެ.\nކޮންގްރެސްގެ ބައްދަލުވުން އަލުން ފައްޓަވައިދެއްވީ ނައިބު ރައީސް މައިކް ޕެންސް އެވެ. އެމަނިކުފާނު ވިދާޅުވީ މިއީ އެމެރިކާގެ ކެޕިޓޮލްގެ ތާރީހުގައި އަނދިރި ދުވަހެއް ކަމަށެވެ. ބައްދަލުވުން ފެށުމާއެކު ޓްރަމްޕްގެ ރިޕަބްލިކަން ޕާޓީގެ ބައެއް މެމްބަރުން ގެންދަވަނީ ނަތީޖާ ބަދަލުކުރެވޭނެ ކަމުގެ އުއްމީދުގައި ނިތާމީ ނުކުތާތައް ނަގަމުންނެވެ. ނަމަވެސް ރިޕޯޓުތައް ބުނާ ގޮތުން ނަތީޖާ ބަދަލުވުމަކީ ދުރުގައިވާ ކަމެކެވެ.\nކެޕިޓޮލްގައި ހަމަނުޖެހުން ހިނގާފައި ވާއިރު ޖޯޖިއާ ސްޓޭޓުން ސެނެޓުގެ ދެ ގޮނޑި މިއަދު ބައިޑެންގެ ޑިމޮކްރެޓިކް ޕާޓީއަށް ވަނީ ލިބިފަ އެވެ. އެހެންކަމުން ކޮންގްރެސްގެ ކޮންޓްރޯލް މިހާރު އޮތީ ޑިމޮކްރެޓުންގެ އަތުގަ އެވެ. ޖެނުއަރީ 20 ގައި ބައިޑެން ހުވާކުރެއްވުމަށް ހަމަޖެހިފައި ވާއިރު ކޮންގްރެސްގެ ކޮންޓްރޯލް ޑިމޮކްރެޓުންނަށް ލިބިފައި އޮތުމުން އެމަނިކުފާނުގެ އެޖެންޑާ ހިންގަން ފަސޭހަވެގެންދާނެ އެވެ.


Baresdhoo project kuriah gendhan JV eh | Wathan.mv ބަރެސްދޫ ޕްރޮޖެކްޓު ކުރިއަށްގެންދަން ޖޭވީ އެއް | Wathan.mv\n“އަޅުގަނޑުމެން ބަރެސްދޫގެ ޕްރޮޖެކްޓު ދުލެއް ނުކޮށްލަން. ހަމައެކަނި ބަރެސްދޫގެ ޕްރޮޖެކްޓެއް ނޫން. އަޅުގަނޑުމެންނަށް ރައީސުލްޖުމްހޫރިއްޔާގެ ގަރާރުން ދެއްވާފައި އެބައޮތް ވަރަށް ބޮޑު މެންޑޭޓޭއް .އެ މެންޑޭޓުގައިވާ ކަންތައް ހާސިލު ކުރުމަށް އަޅުގަނޑުމެން ކުރަންހުރި ކަންތައް ކުރާނަން،” ރާއިދު ވިދާޅުިއެވެ.\n“އޭގެ މިސާލެއް ކާށިދޫގައި ބިމެއް ތަރައްގީކުރުމަށް ރައީސުލްޖުމްހޫރިއްޔާ ކަނޑައެޅުއްވި ކަނޑައެޅުއްވުމާ އެއްގޮތަށް މިނިސްޓްރީ އޮފް ޓޫރިޒަމުން ހުއްދަ ނުލިބި އަދި މިއަދާ ހަމައަށްވެސް އެ ޕްރޮޖެކްޓާ ގުޅިގެން އެއް މިލިއަން ޑޮލަރިގެ ދަރަންޏެއްގައި މިއަދާ ހަމައަށްވެސް އޮތީ،” އެމްއައިޓީޑީސީ އިން ބުންޏެވެ.\n“މިހާރުގެ ހާލަތަށް ބަލާއިރު ގޮއިން ކޮންސާންސް އެބަހުރި. ކުންފުނިން ކުރަން ރާވާފައިވާ ކަންތަކަށް ބަލާއިރު އެކަންކަން ކާމިޔާބު ކުރެވިއްޖެނަމަ ކުންފުންޏަކީ ފައިދާހުރި ކުންފުންޏެއްގެ ގޮތުގައި ކިޔޭނެ ކުންފުންޏެއް،” ފިނޭންސް މިނިސްޓްރީ އިން ބުންޏެވެ.


Taxi Dhathuruthakah Aguthakaai Medhu Hihama Nujehigen Driver In Court ah - Vaguthu\nޓެކްސީ ދަތުރުތަކުގެ އަގުތަކާއި މެދު ހިތްހަމަ ނުޖެހި ޑްރައިވަރުން ކޯޓަށް\nމާލެ ސަރަހައްދުގައި ޓެކްސީ ކުރުމުގެ އަގަށް ސަރުކާރުން ގެނައި ބަދަލާ މެދު ހިތްހަމަނުޖެހިގެން، އަގުގެ އާ އުސޫލަށް އަމަލު ކުރުން ހުއްޓުވަން އެ މައްސަލަ ސިވިލް ކޯޓަށް ހުށައަޅަން ޓެކްސީ ޑްރައިވަރުން ނިންމައިފިއެވެ.\nބުރިޖު ހުރަސްކޮށް ކުރާ ދަތުރުތަކަށް މިހާރު ނަގަމުން ދަނީ 100 ރުފިޔާއެވެ. ބައެއް ޑްރައިވަރުން މިއަށްވުރެ ބޮޑުކޮށްވެސް ނަގަމުން ދެއެވެ. މި އަގުތަކަށް ބަދަލު ގެނެސް މިހާރު މާލެ ސަރަހައްދުގައި ޓެކްސީ ދަތުރަކަށް ނެގޭނެ އެންމެ ބޮޑު އަގަކީ 75 ރުފިޔާކަން ވަނީ ކަނޑައަޅާފައެވެ. އަދި މި އުސޫލަށް އަންނަ ބުދަ ދުވަހުން ފެށިގެން އަމަލު ކުރުމަށް ހުރިހާ ޑްރައިވަރުންނަށް ވަނީ އަންގާފައެވެ.\nއެހެން ނަމަވެސް ސަރުކާރުން ޓެކްސީ ދަތުރުތަކުގެ އަގުތަކަށް މި ގެނައި ބަދަލާއި މެދު ހިތްޖަމަ ނުޖެހިގެން އަގު ނެގުމުގެ އާ އުސޫލަށް އަމަލުކުރުން ހުއްޓުވައިދޭން އެދި މާދަމާ ސިވިލް ކޯޓަށް ހުށަހަޅަން ނިންމާފައިވާކަމަށް ޑްރައިވަރުންގެ ޖަމިއްޔާގެ ވަގުތީ ރައީސް އަބްދުﷲ އިބްރާހީމް "މިހާރު" ނޫހަށް ވަނީ ވިދާޅުވެފައެވެ.\nއޭނާ ވިދާޅުވީ، އެގޮތަށް ނިންމާފައި ވަނީ ގިނަ އަދަދެއްގެ ޑްރައިވަރުން ހުކުރު ވިލޭރޭ ހުޅުމާލޭގައި ބޭއްވި ބައްދަލުވުމެއްގައި ކަަމަށެވެ.\nޓްރާންސްޕޯޓް މިނިސްޓްރީން މިހާރު ކަނޑައަޅާފައިވާ މާލެ ސަރަހައްދުގެ ޓެކްސީ އަގުތަކަށް ބަލާއިރު މާލެ އަދި ހުޅުމާލޭގެ އެތެރޭގެ ދަތުރުތަކުގެ އަގަކީ މިހާރުވެސް ދަތުރު ކުރާ އަގުކަމަށްވާ -/25 ރުފިޔާ އަށެވެ.އަދި މާލެ - ހުޅުލެ، ހުޅުލެ - މާލެ ދަތުރެއްގެ އަގު -/60 ރުފިޔާއަށް ކަނޑައަޅާފައިވާއިރު، ހުޅުމާލެ – ހުޅުލެ، ހުޅުލެ - ހުޅުމާލެ ދަތުރެއްގެ އަގަކީ -/60 ރުފިޔާއެވެ. އަދި މާލެ- ހުޅުމާލެ، ހުޅުމާލެ - މާލެ ދަތުރެއްގެ އަގަކަށް ކަނޑައަޅާފައި ވަނީ -/75 ރުފިޔާއެވެ.\nއޮގަސްޓް 4, 2019 18:22\nޓެކްސީ ޑްރައިބަރުންނޭ މިސަރުކާރު ހިންގަނީ\nއޮގަސްޓް 4, 2019 19:39\nމިސަރުކާރުގެންނަން ވޯޓް ދިން މީހުން ރައީސް އޮފީހުން ބުނެގެން ކޯޓަށް ދަނީ .. ޙެ ހެ. ކޯޓުން ނެރެ ދޭނެ އަމުރެއް ... މިހިރީ ކުޅޭ ގޭމް... ބަލަން ތިބޭ... ބުނަން އޮންނާނެ ސަރުކާރުން ކުރާނީ ކީއްހޭ...\nއަޖައިބު އަންތަރީސް ވޭ! ބަލަ ޓެކްސީ ޚިދުމަތް ދެނީ އެމީހުންގެ އަމިއްލަ ޖީބުން، އަމިއްލައަށް ބުރަ މަސައްކަތްކޮގެން ހޯދި ފައިސާއިން ޓެކްސީ ގަނެގެން! އޭގެ މެއިންޓަނަންސް ކުރަނީ އަމިއްލަ ޖީބުން ޚަރަދުކޮށްގެން ބުނި އަގެއް ދީފައި! ރޯޑްވާދިނަސް، އިންސުއަރެންސް، އަހަރީ ފީ ދައްކަނީ އަމިއްލައަށް! ސަރުކާރުން ބަައިސެންޓުވެސް ޚަރަދެއް ނުކުރޭ! ޓެކްސީ ޚިދުމަތް ދެނީ އަމިއްލަ ޖީބުން ޚަރަދުކޮށްގެން! އަގުހެޔޮކޮށް ޕަބްލިކް ޓްރާންސްޕޯޓްގެ ހިދުމަތް ޤާއިމް ނުކޮށްދެވުމަކީ ސަރުކާރުގެ ފެއިލުއާއެއް!\nއޮގަސްޓް 4, 2019 22:24\nކޯޓަށް ހުށަހަޅައިގެން ޢާންމުން މަސްއަލާގެ ތެރެއަށް ތަދައްޚުލުވުން ރަގަޅު ޕޮއިންޓްތަކެއް އެބަހުރި.\n1. މިސާލަކަށް މީހަކު އައި.ޖީ.އެމް.އެޗަށް ދަތުރު ނަގައިގެން ދަނިކޮށް މަގުމަތިން އެހެން މީހަކު ޓެކްސީ ހުއްޓުވާފައި ހަމަ އައި.ޖީ.އެމް.އެޗަށް ދިޔަސް ދެމީހުން އަތުން ދަތުރެއްގެ ފުލް އަގު ނެގުން. (އެއްތަނަކަށް އެއްދަތުރެއްގައި ދިޔަ ދެމީހުން އަތުން ދެދަތުރެއްކަމަށް ހަދައި އަގު ނެގުން.)\n2. މަގުމަތިން ހުއްޓުވާ ތަނަކަށް ދާން އެދުމުން ، ޓެކްސީ ހުސް ކަމުގައިވިޔަސް މަޤްބޫލް ސަބަބެއްނެތި ދަތުރުކޮށްދޭން އިޢުތިރާޒު ކުރުން.\n3. ޑިކީއަށް އެއްޗެއް ލައިފިނަމަ އިތުރު ފައިސާ ނެގުން.\nއޮގަސްޓް 4, 2019 22:38\nޢަޅުގަނޑު ޢެއަރޕޯޓުން ލަގެޖު ލައިގެން މާލެ އައި ޓެކްސީ އިން ނެގި 150 ރުފިޔާ މީބޮޑުވަރެއް\nއޮގަސްޓް 4, 2019 22:47\nރައީސް ސޯލިހުގެ ސަރުކާރު ޓެކްސީ ޑްރައިވަރުން ބޭނުން ވާގޮތަށް\nއޮގަސްޓް 4, 2019 23:48\nމިކިޔަނީކީކޭ. ބްރިޖް ހުރަސްކޮށް ޓެކްސީ ދުއްވޭނެތަ؟ ބްރިޖް ހުރަސްކޮށް ޓެކްސީއެއް ދާތަނެއް އަދިއެއް މަށަކު ނުދެކެން. އެކަމަކު ބްރިޖް ހުރަސްކޮށް ބްރިޖްގެ މަތިން މަތިންދާބޯޓާއި ދޫނިސޫފާސޫފި ދާތަން މަށަށްވެސް ފެނޭ!\nއޮގަސްޓް 5, 2019 00:21\nކިހާބޮޑު ނޮހޮރޮއްޕާނެއްމީ. މިދެން މާބަރުގަދަ ބަޔަކީތަ\nއޮގަސްޓް 5, 2019 00:23\nތިހެން ތެޅިތެޅި ތިއްބާ ކާރުތަކެއް ގެންސް ޓެކްސީ ކުރަން ފެށީމަ ހުންނާނެ ފޯރި ހިފާފަ މާ ވަރުގެ ބައެއްކަމައްހެދިގެން ތިއަުޅެނީ ކޯޓައްދިޔސް އެއްޮަމެއް ނުވާނެ\nއޮގަސްޓް 5, 2019 00:31\nމަށަށް އަދިވެސް ބޮޑު ތި ނަގާ ވަރު. ރައްޔިތުން ފެލަނީޔޭ ޓެކްސީ ޑްރައިވަރުން\nއޮގަސްޓް 5, 2019 00:56\nސަރުކާރުގެ ބާރު ކެނޑިއްޖޭ...އެމީހަކު ބޭނުން ވައްތަރަކަށް ތެޅެންވީ މިތާ..އަހަރެންވެސް މާދަމާ ޕޭވްމަންޓުމަތީ ފިހާރަ ހުޅުވާނަން... އެއްކަމެއްވެސް ނުކުރެވޭނެ\nއޮގަސްޓް 5, 2019 02:28\nޓެކްސީ ދަތުރުގެ އަގު ބޮޑުވީމަ އެވާހަކަ ތި ދައްކަނީ... ކަލޭވެސް އަރަންވަނީ ފުށްކަފައިގެ އަރާމު އިސްފަންޖު ޖެހި ގޮނޑީގަ ސައުންޑް ޕްރޫފްކޮށް ޝޮކްތައް ރަނގަޅަށް ހުރި ކާރަކަށް އަދި މޮޅުކޮލިޓީގެ އޭސީ އެއަރފްރެޝްނަރ ޖަހާފަ ބޭރުން ކުޑަ ހިރަފުސްކޮޅެއްވެސް ނާރާހުރި ކާރަކަށް... މިގޮތަށް ކާރު ގެންގުޅެން މަގަކު އެތައް ޚަރަދެއް ކުރަންޖެހޭ... ނުވިތާކަށް އަބަދު އެ ޝީޓުތަކުގަ ގުދާރު ބިނދެންދެން އިނދެގެން ދުއްވީމަ ކާރުވެރިމީހާއަށް ލާރި ދީފަ... ކާރުގެ ޕެޓްއަޅަން ލާރި ކަނޑާފަ ދެން އަދި އަތަށް އަރާ އެއްޗަކުން ކައިބޮއި ހަދާފަ... މަސްނިންމާފަ ގޮސް އުނަގަނޑަށް ބޭސްކުރަން ހޮސްޕިޓަލް ތަކަށް ޚަރަދުކުރާވަރެއް ނޭނގޭ.... އެންމެންނަކީ މުއްސަނދިންނެއް ނޫން ބޭނުންވީމަ ބޭރަށްގޮސް ޑޮކްޓްރަށް ދައްކާލާ ހޮލިޑޭ ހަދާކަށް...އަދި ގަރާޖުތަކަށް ކާރު މަރާމާތަށް ދާވަރު އިނގޭތަ.... ނުވިތާކަށް މާލޭގެ މަގުތަކުގެ އޮމާންކަމެކޭ ކަނޑުން ބާނައިން ގެނެއްސަ ހުރި7ގުދުލީ ރެއްސެކޭ އެއްގޮތް... އެކަމު ސްޓިކާ ލާރިޔާ ރޯޑްވަރދިނަސް އަށްވެސް ލާރި ނަގާ ސަރުކާރަށް ބަރާބަރަށް... މަގުތައް ނުހެދޭ... އަހަރުންގެ ވެހިަކްލ ހަލާކުވަނީ...\nއޮގަސްޓް 5, 2019 03:17\nމިވެރިންނޫނީ ދުނިޔޭގަ ޙަރަދެއްކޮށްގެން އުޅޭ ބަޔަކުނޫޅޭ ހެން ހީވަނީ.ޓެކްސީ ދަތުރުގެ އަގު ބޮޑުވީވަރަކަށް މިވެރިން ހިތްހަމަ ޖެހޭނީ..މިމީހުންނަށް ހީވަނީ ހިދުމަތް ލިބިގަންނަ މީހުންނަކީ އެއްވެސް ހަރަދެއް ނުކޮށްއުޅޭ މަތިން ލާރި އޮހޭ ބައެއްހެން..ބޮޑާ ހޭކިޔަސް ތީބޮޑުވަރު..\nއޮގަސްޓް 5, 2019 06:33\nބަލަ ކާކުތަ ބަޔެއް މޮޔަ ރައްޔިތުން ގާތުގަ ބުނީ ޓެކްސީ އަށް އަތް ނަގާށޭ..ކަލޭމެން އަމިއްލަޔަށް ޓެކްސީއަށް އަރަނީ..ޑްރައިވަރުން ކަލޭމެން ގަދަކަމަކުން ނާރުވާ ދޯ..ހީވަނީ އަމިއްލަ މުދަލެކޭ އަމިއްލަ ބޭނުން އަގެއް ކަނޑަަަަައަޅަން..ދެފައި އެބައޮތް ހިނގާފަ ދާންވީހަމަ..ސައިކަލެއް މަދެއްނޫން..ފެރީއެއް މަދެއްނޫން..ސަރުކާރުން ހިންގާ ކޮމްޕެނީއެއްނޫން މީއީކީ...ކަލޭމެންނަށްވެސް ގެއްލުން ދައްކާނެހަމަ މިފަހަރު..މަގުމަތިން ޓެކްސީ ނުލިބުނީމަ.\nކޯޓަށް ދާންވާނެތާ.؟ ބްރިޖްގެ ދަތުރަށް 100ރުފިޔާ ކަނޑައަޅާފައިވަނީ ކޯޓުންވިއްޔާ. ކޯޓުން ކަނޑައަޅާފައިވާ އަގެއް ޓްރާންސްޕޯޓަކުން ކުޑައެއްނުކުރެވޭނެ. އަވަހަށްކޯޓަށްވައްދާ.


އޮޕަރޭޝަން ތިއޭޓަރުގެ ބޭރުގައި ދެކޮޅަށް ހިނގާލަ ހިނގާލާ ޒީނާ ހުއްޓެވެ. ކަންބޮޑު ވުމާއި ހާސްވުމާއި އެކުގައެވެ. އޭނާގެ އުމުރުން ދުވަސްވީ މަންމަ ޒައިނަބް ކައިރީގައި ހުރި ގޮނޑިއެއްގައި އިށީދެގެން އިނެވެ. އެމީހުން އިންތިޒާރުކޮށްކޮށް ތިބީ ތިއޭޓަރުން ޑޮކްޓަރުން ނުކުމެ ޚަބަރެއް ދޭނޭ ވަގުތަކަށެވެ.\nޒީނާގެ މޫނުމަތިން ފެންނަނީ ހާސްވުމާއި ކަންބޮޑުވުމެވެ. ހޮސްޕިޓަލުގެ ކޮރިޑޯތެރެއިން އެތައް ބަޔަކު ދެކޮޅަށް ހިނގިޔަސް އަދި ވާހަކަދެއްކިޔަސް އެއިން އެއްވެސް ކަމެއް ޒީނާއަކަށް އިހުސާސެއް ނުވެއެވެ. އޭނާގެ ހިތުގެ ތެޅުންވަނީ އަވަސްވެފައެވެ. ނޭވާ ވަނީ ކުރުވެފައެވެ. ފެންކަޅިވެފައިވާ ދެލޮލުން އޭނާ އިރު އިރުކޮޅާ މަންމައަށްވެސް ބަލާލައެވެ. ދެންވާނީ ކިހިނެއްކަން ނޭނގޭތީއެވެ. ވާނީވެސް އެހެންނެވެ. އޮޕަރޭޝަން ތިއޭޓަރުގައި އެވަނީ އޭނާގެ ހިތުގެ އެއްބައެވެ. މޭގެ އެތިކޮޅެވެ. ލޮލުގެ ނޫރެވެ. ހިތުގެ ފިނިކަމެވެ. ކުރިއަށް އޮތީ އުފަލުގެ ވަގުތުކަމެއް ނުވަތަ ހިތާމައިގެ ވަގުތުކަމެއް ބުނެދޭން އެނގޭނީ ކާކަށް ހެއްޔެވެ؟\nހިތާހިތުން ޒީނާ ދުޢާކުރަމުން ދިޔައީ ދަރިފުޅަށް ޓަކައެވެ. ދަރިފުޅު ހެޔޮހާލުގައި އޭނާއަށް ލިބުން އެދިގެންނެވެ. އޭނާގެ ހިތްވަނީ ޝަކުވާއިން ފުރިފައެވެ. ހިތާމައިގެ ގިލަންތަކުގައި އެތައް އަހަރެއް ވޭތުކޮށްފިއެވެ. އެދުވަސްތަކަށް ނިމުން އައީ ކަމެއް ނުވަތަ ހިތާމައިގެ ދުވަސް އަދި ކުރިޔަށް އޮތީކަމެއް އޭނާއަކަށް ނޭނގެއެވެ.\nޒީނާ ކައިވެނިކުރީ މަތީނުއާއެވެ. ފަސްއަހަރު ރައްޓެހިވެގެން އުޅުމަށްފަހުއެވެ. ކައިވެނިކުރެވުނު އިރު ދެމީހުން ތިބީ ދަސްވާނެ ވަރަކަށް ދަސްވެފައެވެ. އެހެންނަމަވެސް އެއީ ކުންހީއެއްކަން އެނގުނީ ކައިވެނިކޮށްގެން ކުޑަދުވަސްކޮޅެއް ވީތަނާއެވެ. މަތީންގެ މިޒާޖަކީ ކުރިން ފެނުނު މަޖާ އަނގަގަދަ މިޒާޖެއްނޫނެވެ. ކުދިކުދިކަންތަކާއި އަވަހަށް ރުޅިއައިސް ގަޔަށް އަތްލެވޭ ފަހަރު ގިނަވާން ފެށިއެވެ. ދެމީހުން ދެމެދު ދެބަސްވުންތައް ގިނަވާންފެށިއެވެ.\nމަތީނަކީ މާލޭގައި ގެދޮރު އޮތް މީހަކަށް ނުވާތީ އުޅެންޖެހުނީ ކުއްޔަށެވެ. އެގޮތަށް ކަންތައްކުރަން ޖެހުނީ ޒީނާގެ މައިންބަފައިން ކައިރީގައި އުޅެން މަތީން ބޭނުންނުވާތީއެވެ. މަތީންގެ މިނިވަންކަމަށް ހުރަސް އެޅިދާނެތީއެވެ.\nކައިވެންޏަށް ދެމަސްވީއިރު ޒީނާ ބަނޑުބޮޑެވެ. އެހާ އަވަހަށް އެފަދަ ޒިންމާއެއް ނަގަން މަތީން ހުރީ ތައްޔާރަކަށް ނޫނެވެ. ގޭގެ ކުލިދައްކަމުން ލިބޭ އެއްޗަކުން ދެކޮޅު ނުޖެހިއެވެ. މަތީން ބޭނުންވީ ދަރިފުޅު ވައްޓާލާށެވެ. އެހެންނަމަވެސް ޒީނާ އެގޮތް ބޭނުމެއްނުވިއެވެ. ކިތަންމެ ދަތިކޮން އުޅެންޖެހުނަސް އެދަރިފުޅު ދުނިޔެއަށް ގެންނަން ޒީނާ ބޭނުންވިއެވެ. ބަނޑުބޮޑުކަން އެނގުނު ވަގުތުން ފަށައިގެން ޒީނާގެ ހިތުގައި އެދަރިފުޅަށް ލޯބިޖެހިއްޖެއެވެ. އަމިއްލަ ދެއަތުން ހިމާޔަތާއި ލޯބިން ފުރާލަން ބޭނުންވިއެވެ. ބަނޑުބޮޑުވުމުން ޒީނާ އުޅުނީ ވަރަށް ބަލިކޮށެވެ. ހޮޑުލައި ބޯއަނބުރާތީ ގިނައީ ކޮޅަށް ނުހުރޭވޭ ދުވަސްތަކެވެ.\nއެހާލުގައި ޒީނާ އުޅެނިކޮން އިވެންފެށީ މަތީން އަންހެނަކާއި ގުޅުން އޮންނަ ވާހަކައެވެ. ޒީނާއަށްވެސް އެއީ ތެދެއްކަން ގަބޫލުކުރެވޭވަރަށް މަތީން ބަދަލުވިއެވެ. ގިނަ ވަގުތު ފޯނުގައި ހުންނަތަން ޒީނާއަށްވެސް ފެނެއެވެ. ގެއަށް އަންނަނީ އެތަށް ދަމެއްވާފަހުންނެވެ. ޒީނާ އަކާއި އެއްގޮތަކަށްވެސް އަޅައެއް ނުލައެވެ. އެނގޭ ކަންކަން ނޭގޭ ކަމަށް ހަދައިގެން ޒިނާއަށް ކެތްކޮއްލެވުނީ މަދުދުވަސްކޮޅަކުއެވެ. އޭރު ޒީނާ ވިހަން ވަރަށް ކައިރިވެއްޖެއެވެ.\nރެއަކީ ވަރަށް ވިއްސާރަރެއެކެވެ. ގަދަވަޔާއި އެކު ވެހެމުންދިޔަ ބޯވާރޭ ހީވަނީ ތޫފާނެއްގެ ފެށުން ހެންނެވެ. އަންނަން އުޅެނީ ކިހާ ވަރެއްގެ ތޫފާނެއްކަމެއް ޒީނާއަށް ކުޑަކޮންވެސް އިޙްސާސެއް ނުވެއެވެ. ޒީނާގެ ދެލޮލުގައި ނިދީގެ އެއްވެސް އަސަރެއްނެތެވެ. އިރާކޮޅު ބޭރަށް ދިޔަގޮތަށް މަތީން ގެއަކަށް ނާދެއެވެ. ފޯނުވެސް އޮތީ ނިއްވާލާފައެވެ. މަތީންގެ އިންތިޒާރުގައި ޒީނާ ހޭލައި އިންދާ މަތީން ގެއަށް އައީ ވާރޭ މެންދަމުން އަލިވެ ތިނެއްވެސް ޖެހިފަހުންނެވެ. ލައިގެންހުރި ހުދުގަމީސް ތެމިފޯވެފަވާއިރު އެގަމިހުގައި ފެވިފައިއިން ތުންފަތުގެ ނިޝާން ޒީނާގެ ލޮލުގައި އަޅައިގަތެވެ. ޒިނާއަކަށް ދޫ ހިމޭނުން ލައިގެން ނުހުރެވުނެވެ. އޭނާގެ ކެތްތެރިކަން ކޮޅުންލިއެވެ. ޒީނާއަށް އެނގޭ ހުރިހާ އެއްޗެއް މަތީންގެ ކުރިމަތީ ބަންޑުން ކޮއްލިއެވެ. މަތީން ދެކޮޅެއް ނަހަދައެވެ. އެމައްސަލަގަނޑުތެރޭ ދެމީހުންގެ ޒުވާބު ހޫނުވިއެވެ. ކިޔޭ ނުކިޔޭ ނޭނގި އެންމެފަހުން މަތީން ޒީނާ މިނިވަންކޮއްގެއިންވެސް ނެރުނީއެވެ. ޒީނާ ރޮމުން ދޮރުގައި ތެޅުމުންވެސް މަތީންގެ ހަބަރެއްނުވިއެވެ. މަތީންގެ ހިލަހިތަށް އެކައްޗެއްވެސް ނޭރިއެވެ. އެތޫފާނީ ރޭގައި ޒީނާ އޭނާގެ މަންމަ ކައިރިއަށް ދިޔައީ ވެހެމުންދިޔަ ބޯވާރެއާ ތެމިފޯވެގެންނެވެ.\nޒީނާ ވިހަން ބަނޑުގައި ރިއްސާ ވާހަކަ މަތީނަށް އެނގުމުންވެސް އޭނާ ނައެވެ. ދަރިފުޅު ދުނިޔެއަށް އައުމުންވެސް މަތީން އެދަރިފުޅު ދެކިލަންވެސްނައެވެ. ޒީނާގެ ހިތާމަތަކަށް ނަސޭހަތްދީ އަޅާލަން ހުރީ މުސްކުޅިވެފައި ހުރި ޒީނާގެ މަންމަ އެކަންޏެވެ. އެމަންމަގެ ބަސްތަކުން ޒީނާ ހިތަށް ކޮންމެވެސް ވަރެއްގެ ހަމަޖެހުމެއް ލިބުނު ނަމަވެސް އޭނާގެ އެތެރެހަށީގައި އަޅަމުންދިޔައީ ކެތްނުވާފަދަ ވޭނެވެ.\nހޮސްޕިޓަލުން ގެއަށް ފޮނުވާލަމުން ޑޮކްޓަރ ޒީނާއަށްދިން ޙަބަރުން އޭނާ ދުނިޔެއިން މޮޔަނުވީ ކިރިޔާއެވެ. ޒީނާގެ ދަރިފުޅުގެ ހިތުގައި ލޯވަޅެއް އިން ވާހަކަ ޑޮކްޓަރ ބުނިވަގުތު ޒީނާއަށް ރޮވުނެވެ. ގިސްލެވުނެވެ. އެކުޑަކުޑަ ފުއްކޮޅު އަތުތެރޭ ބޮނޑިކޮއްލެވުނެވެ. ޑޮކްޓަރ ލަފާ ދިނީ ޒީނާގެ ދަރިފުޅު ވީ އެންމެ އަވަހަކަށް އޮޕަރޭޝަންކުރުމަށެވެ. ނޫންނަމަ އެދަރިފުޅުގެ ފުރާނައަށް ނުރައްކާވެދާނެ ކަމަށެވެ. އެކަމަކު އެއޮޕަރޭޝަން ކުރެވެން އޮތީ ރާއްޖެއިން ބޭރުންނެވެ. ވަރަށް ގިނަ ފައިސާ އެކަމަށް ހަރަދުވާނެއެވެ. ކޮންމެ ގޮތަކުންވެސް ޒީނާ އަޒުމްކަނޑައެޅީ އެކަން އަވަސްކުރުމަށެވެ. މަތީންގެ ފައިބުޑަށް ވެއްޓި ޒީނާ އާދޭސްކުރިއެވެ. އެހެނަސް މަތީންގެ ހިތަކު އެދަރިފުޅަށްޓަކާ އެއްވެސް ކުލުނެއް ލޯތަބެއްނެތެވެ.\n” ތީ ޒީނާ ބޭނުންވެގެން ދުނިޔެއަށް ގެނައި ދަރިއެއް……… މީގެ ފަހުން ތިހެން ކިޔަމުން ނާންނާތި” މަތީންގެ ރަހުމްކުޑަ ބަސްތައްވީ ޒީނާގެ ހިތުގައެވެ. ޒީނާ ވަރަށް ހިތްވަރާއެކު ކުޑަކުޑަ ޒޯޔާއަށްޓަކާ ތެދުވެތެވެ. ޒީނާއަށް ކިތަންމެ މޮޅަށް ކިޔެވިފައި ހުއްޓަސް ރަނގަޅު މުސާރައެއް ލިބޭ ވަޒީފާއެއް ހޯދުންވީ އުނދަގޫކަމަކަށެވެ. އަމިއްލަ މީހެއްގެ އޮފީހުން ވަޒީފާއެއް ލިބުނީ ވަރަށް ހާލުންނެވެ. ކިތަންމެ ބޭނުން ނޫނަސް ގިނަ ވަގުތު އުޅެންޖެހެނީ އޮފީހުގައެވެ. ޒިނާ އެންމެ ބޮޑު ހިތާމަކީ ދަރިފުޅާއެކު ހޭދަކުރެވޭ ވަގުތު މަދުވުމެވެ.ބައްޕަގެ ލޯބިނުލިބޭ ދަރިއަކަށް މަންމަގެ ލޯބިއުނިވާކަށް އޭނާ ނޭދެއެވެ.\nދަރިފުޅުގެ ބޭސްފަރުވާއަށް ބޭނުންވާ ފައިސާ ހޯދުމަށްޓަކާ ޒީނާ ކިތަންމެ މަސައްކަތެއް އެބަކުރެއެވެ. އެދަރިފުޅަށްޓަކާ އޭނާ އެދަނީ އެކިގޮތްގޮތުން ޤުރުބާން ވަމުންނެވެ. އޭނާ ރީތި ހެދުންތަކާއި މީރުވަސްދުވާ ސެންޓްތަކަށް ފައިސާ ޙަރަދެއް ނުކުރެއެވެ. ލިބޭ މުސާރައިގެ ބޮޑުބައި ރައްކާކުރަމުން ދިޔައީ ދަރިފުޅަށްޓަކާއެވެ. އެވަރުން ނުފުދިގެން އޭނާ ފޯނާއި ބައްޕަ ދުނިޔޭގައި ހޯދާދީފައިވާ ގަހަނާތައް ވިއްކާލިއެވެ. ނުއަގުގައެވެ.އެހުރިހާ އެއްޗަކަށްވުރެން އޭނާއަށް އޭނާގެ ދަރިފުޅުގެ ފުރާނަ ސަލާމަތްކުރުން މާމުހިއްމެވެ. އެއީ އޭނާއާ ހަވާލުވެފައިވާ އަމަނާތެކެވެ.އެމަންމަގެ ބޮލުގައި އެޅިފައިވާ ޒިންމާއެކެވެ.\nއެވަރުންވެސް ދަރިފަޅަށް ކުރަންޖެހޭ ޙަރަދުތައް ކުރުމަށް ބޭނުންވާ ވަރަށް އޭނާއަކަށް ފައިސާއެއް ނުލިބެއެވެ.ލިބޭ މުސާރަކޮޅުވެސް ކުޑައީއެވެ.\nޒީނާ އެހީތެރިކަމަށް އެދުނީ މަދަރުސީ ދައުރުގެ ރަޚުމަތްތެރިއެއްގެ ކައިރިންނެވެ. މާގާތް ނޫނަސް ބަޝީރަކީ ޒީނާގެ ހާލުބަލާ މަދު އެކުވެރިންގެ ތެރެއިން އެކަކެވެ. ބަޝީރަކީ މާރުކޭޓުން ގޮޅިއަކާއި ގާޑިޔާގެ ވިޔަފާރިކުރާމީހެކެވެ. އެހެން ކަމުން ވަޒީފާއިން ނިމިގެން އޭނާ ދާންފެށީ ބަޝީރުގެ ގާޑިޔަލަށް މަސައްކަތްކުރާށެވެ. ހަށިގަނޑަށް ކިތަންމެ ބުރަނަމަވެސް ކިތައްމެ ވޭނެއް އެޅިނަމަވެސް ރެޔާއި ދުވާލު އޭނާގެ ދަރިފުޅު ރޯރުއިން ދެކެން އެމަންމަގެ ހިތަށް ކުޅަދާނަ ނުވާތީއެވެ.\nޒީނާއަށް ބަޝީރުވީ ކަންކަމުގައި ލަފާދޭ މިތުރަކަށެވެ.ކަނިވަމުންދިޔަ ޙަޔަތާށް އަލިކޮއްދިން ދަންމަރަކަށެވެ. އުއްމީދު ގެއްލިފައިވި ނިކަމެތި މައެއްގެ ހިނިތުންވުންކަމުގައެވެ. ބަޝީރުގެ ލަފާގެ މަތިން ފޭސްބުކާއި ޓްވީޓާރގައި ޒީނާގެ ދަރިފުޅަށް ޗެރިޓީ ޕޭޖެއް ހުޅުވިއެވެ. އެގޮތުގައި އެތަށް ފައިސާއެއް ލިބުނެވެ. އެފައިސާ ޖަމާވަމުން ދިޔައީ ބަޝީރުގެ އެކައުންޓަށް ކަމުން ލިބެމުން ދިޔައީ ކިހާ ފައިސާއެއް ކަމެއް ޒީނާއަކަށް ނޭނގެއެވެ. އެނގެނީ ބަޝީރު ބުނާ އެއްޗެކެވެ. ބަޝީރު ބުނަމުން އައީ މާބޮޑު އެއްޗެއް ނުލިބޭކަމަށެވެ. އެހެން ނަމަވެސް އެއްއަހަރުތެރޭގައި ބަޝީރުގެ ދިރިއުޅުން ދިޔައީ ތަނަވަސް ވަމުންނެވެ. ހީނުރާހާ ހަލުއި ބާރުމިނުގައެވެ. ބަޝީރު ފޯނާއި ސައިކަލު އާކުރިއެވެ.ފިހާރައެއް ހުޅުވާ ވިޔަފާރިފުޅާ ކޮއްލިއެވެ. ފަރުދާގެ ފުރަގަހުގައި ހީލަތްތެރިއަކު ޖެހި ކެހިވެރިކަމެއްގެ ދަންތޫރައިގައި ޒީނާ ބަނދެވުނީއެވެ. ބަޝީރުގެ ފަރާތުން ޒައިނާއަށް ލިބުނީ ހިންތާއެވެ.އިތުރު ގިލަންވެރިކަމެވެ.\nއެދެމީހުންގެ ދެމެދު މައްސަލަޖެހި،ދެމީހުން ވަކިވިއިރު ބަޝީރު ދިނީ އެންމެ އަށްހާހެއްހާރުފިޔާއެވެ.\nގޮތްހުސްވެފައިވާ މީހަކު ފަދައިން ޒީނާ އަނެއްކާވެސް ނިކުތީ އާއަޒުމަކާ އާހިތްވަރަކާއި އެކުއެވެ.\nޒީނާ އުޅޭ އޮފީހުގެ ރަހްމަތްތެރިއެއްގެ އެދުމަށް ޒީނާ ދިޔައީ މުއްސަނދި ފޯރުންތެރިންގެ ގޭގައަށް ހިނގަމުންނެވެ. ފައިސާގެ އެހީއެއް ލިބޭތޯ ސަލާން ޖަހާށެވެ. މާޔޫސްކަމާއި އާވާރާކަމުގައި ދަރިފުޅަށްޓަކައި ޤުރުބާންވަމުން ދިޔަ މަންމަ އެހެންމީހުންނަށް ސިފަކުރެވުނީ މަސްތުވާތަކެތީގެ އަޅެއްގެ ގޮތުގައެވެ. ޒުވާން މަޔަކު އެފަދައިން އޭނާގެ ދަރިފަޅަށްޓަކާއި މަސައްކަތް ކުރާނެކަމަށް ވިސްނޭނީ ކާކަށް ހެއްޔެވެ؟މަދުމީހަކު ފަސްސަތޭކައެއްހާ ރުފިޔާ ދިން ނަމަވެސް ގިނައީ އެއްޗެއް ނުދޭ މީހުންނެވެ.މުއްސަނދިންގެ މުދާ ފަޤީރުނާއި ނިކަމެތީންނަށް ހޭދަކުރުމަކީ އެމީހުންނަށް މާ މުހިއްމު ކަމެއްހެންނެއް ހިޔެއް ނުވެއެވެ. ބަދަލެއް ނުލިބޭ ގޮތަށް މީހަކު ކަމެއްކުރަން ބޭނުންވެސް ނުވަނީއެވެ. ބޮޑުއަގެއް ދޭން އެއްބަސް ވާ މީހެއްގެ ފަރާތުން ލިބެނީ ފާފާގެ ދައުވަތެވެ. ޒީނާއަކީ ފައިސާއަށް އަމިއްލަ ނަފްސް ވިއްކާނެހާ ގޮތެއްނެތް އަންހެނެއް ނޫނެވެ. އެއެދުންތަކަށް ޒިނާ ފުރަގިސްދިނީ އެގޮތުން ނޫނަސް އޭނާއަށް ކޮންމެވެސް އެހެން ގޮތެއް ފެންނާނެކަމަށް އުއްމީދުކުރާތީއެވެ.\nދަރިފުޅު ހެދި ބޮޑުވަމުން އައިވަރަކަށް ޒޯޔާގެ ފުރާނައަށް އައީ ނުރައްކާވަމުންނެވެ. ﷲގެ ހެޔޮ ރަހްމަތާއެކު ޒީނާއަށް އޮޕަރޭޝަނަށް ފައިސާ ލިބޭނެ މަގެއް ފެނުނެވެ. އެފުރުސަތުގެ ބޭނުން ހިފަން ޒީނާ ނިންމީ ޒޯޔާއަށްޓަކާއެވެ.އެކަމުގައި ޒީނާއަށް އެންމެ އުނދަގުވީ ޒީނާގެ މަންމަގެ ރުހުން ހޯދުމަށެވެ.ޒީނާގެ މަންމައަށްވެސް އެކަމަށް އެއްބަސްވެވުނީ ޒީނާ އެކަމަށް އެދި އާދޭސްކުރާވަރުންނެވެ.\nއެއްވެސް ކޮޅަކުން އަލިމަގެއް ނުފެނުމުން ޒީނާ ބޮޑު އަގުގައި އޭނާގެ އެއްކިޑްނީ ވިއްކާލީއެވެ. ޒޯޔާގެ ފުރާނަ ސަލާމަތްކުރާށެވެ. އެމައިމީހާގެ ހިތުގައި ދަރިފުޅަށްޓަކާ އުފެދިފައިވާ ކުލުނެއްގެ ބޮޑުކަމުންނެވެ. މަތީންގެ ލޯބި އެދަރިފުޅަށް ދުވަހަކު ނުލިބުނަސް ޒީނާއަށް ހެވެ. ހަމައެކަނި ބޭނުންވަނީ ޒޯޔާ ހެޔޮހާލުގައި ފުރިހަމަ ސިއްހަތެއްގައި ވުމަށެވެ.\nމިއަދު ލަންކާ ހޮސްޕިޓަލްގެ އޮޕަރޭޝަން ތިއޭޓަރުގައި ކުރެވެމުން އެދަނީ ޒީނާގެ ދެލޯފަދަ ދަރިފުޅުގެ ހިތުގެ އޮޕަރޭޝަނެވެ. ތިއޭޓަރުގެ ދޮރު ހުޅުވުމާއި އެކު ޒީނާގެހިތްތެޅިގަތެވެ. ހެވިފައި ހުރި ޑޮކްޓަރާއި އޭނާގެ ތަރުޖަމާނު ޒީނާއަށާއި މަންމައަށް ދިނީ އުފާވެރި ޙަބަރެކެވެ. އޮޕަރޭޝަން ކާމިޔާބުވި ޚަބަރެވެ. ޒީނާ ﷲއަށް ޚަމްދު ކުރިއެވެ. އަދި މަންމަގެ ގައިގައި ބައްދައިގެންފައި އުފަލުން ރޮއެގަތެވެ. ދަރިފުޅަށްޓަކާ ޒީނާވީ ޤުރްބާނީ ފެނި ޒައިނަބްގެ ދެލޮލުން ކަރުނަ މީރާލިއެވެ. އެއީ ޒީނާ ހަމައެކަނި ދަރިފުޅަށްޓަކާ އޭނާގެ ފުރާނައިންވީ ޤުރުވާނީއެކެވެ.


ކޮކާ ކުއްޖާ –2– Vaahaka\nމަރިޔަމް December 24, 2020\t13 Comments\nViews: 7388\t247\nއާއެކެވެ. މިއީ ތެދު ޙަޤީޤަތެވެ. މިއީ ބޮޑު ބަގީޗާއެކެވެ. އަދި މިއީ އަސްލު ކޮކާލެކެވެ. ކޮކާ ބޮޑުކަމުން އަހަރެންގެ އަތްތިލަ ވަރުވެއެވެ. ހައިރާންކަމާއި އެކު ހިނގަމުން ދިޔައީމެވެ. ބަގީޗާ ތެރޭގައި ބައިވަރު ކޮކާ އުދުހެމުން ދިޔައެވެ. ނަމަވެސް އަހަރެން ހައިރާންވި ކަމަކަށް ވީ ބަގީޗާގެ އެއްފަޅި ހަލާކުވެ އަނދައިފައި ވުމުންނެވެ. އަހަރެން އެތާނގައި މަޑުކުރުމުގެ ބަދަލުގައި ދުއްވައިގަތީމެވެ. އަހަރެންނަށް ނިކުމެވުނީ އަތިރިމައްޗަށެވެ. އަހަރެން ގެއަށް އައިސް ވަން އިރު މަންމަ އިނީ ވަރަށް ބޮޑަށް ކަންބޮޑުވެފައެވެ. އަހަރެން މަންމަ ގާތަށް ދިޔައީމެވެ. ވީކިހިނެއް ތޯ އަހާލުމަށެވެ. ރަނގަޅަށް ނުދެވެނީސް މަންމަ އަހަރެން ގައިގައި އޮޅުލައި ގަތެވެ.\n" މަންމާ ކިހިނެއް ވީ" މަންމަ އުޅޭގޮތުން ހައިރާންވެ ހުރެ އަހަރެން ސުވާލު ކޮށްލީމެވެ. " މިދިޔަ ހަފްތާ ދަރިފުޅު ގެއްލުމުން އިއްޔެ ފުލުހުން އުންމީދު ކަނޑާލީ. ދަރިފުޅު ކޮންތާކަށް ދިޔައީ " އަހަރެންގެ ދެލޯ ބޮޑުވިއެވެ. އަނގަހުޅުވާލެވުނެވެ. " ގެ ގެއް ގެއްލުނިއްޔޭ. އެއް ހަފް ހަފްތާއޭ. މިއަދު ޝަކުވާ ކުރީ މެންނު ކިރުސައި ދިނީމަ " އަހަރެންނަށް ވާހަކަ ދެއްކުނީ ކޮށިއަރާއިގެން އުޅޭ ކަހަލަ ގޮތަކަށެވެ. އަނެއްކާ އެ ބަގީޗާގައި ހުއްޓަ އެއް ހަފުތާ ވީ ކިހިނެއް ބާ އެވެ. މުޅި އެދުވަހު އަހަރެން ހުރީ ބޯ ގޮވައިފައެވެ. ބައްޕަ ވެސް އައިސް އަހަރެން ނުގެއްލެ ދޯވޭ ކިޔައިގެން އުޅޭތީ އަވަހަށް ނިދަން ވަނީމެވެ.\nއަހަރެން ހެދުން ބަދަލު ކުރަނިކޮށް އެއްޗެއް ފާހަގަ ވިއެވެ. ހެދުން ހިއްލާލި ތަނާހެން އަހަރެންނަށް ބާރަށް ހަޅޭއްލަވައިގަނެވުނެވެ. އެންމެން އައިސް ދޮރުގައި ތަޅަން ފެށިއެވެ. ކުރަތްޕެއް ފެނުނީ އޭ ކިޔާ ފޮނުވާލައިފައި ނިދާހެދުން ލީމެވެ. އަހަރެން ރަނގަޅަށް އެއަށް ބަލައިލީމެވެ. އެއީ ކޮކާލެކެވެ. އެ ކޮކާ އަހަރެންގެ އަތްތިލަ އަށް ވުރެ ބޮޑެވެ. އޭތި އޮތީ ޒަޚަމް ވެފައެވެ. ކޮކާލުގެ ފިޔަގަނޑުގައި ވަރަށް ރީތި ފަރުމާއެއް ކުރެހިފައި ވެއެވެ. އަހަރެން ފަތެއް ކޮކާ ކައިރީ ބޭއްވީމެވެ. ކޮކާ އެކާކަށް ނޫޅުނެވެ. މުށީގައި އިންދައިފައި ހުރި މާގަސްތަކުން ތާޒާ މަލެއް ބިނދެލައިފައި އެމާ ކޮކާ ކައިރީ ބޭއްވީމެވެ. ކޮކާ އެމަލުން ފޮނިބޯކަށް ނޫޅުނެވެ. އެހެންކަމުން ކައިރީގައި މާ ބާއްވައިފައި އަހަރެން އޮށޯތީ ނިދާށެވެ. އިރުގަނޑެއް ފަހުން ކޮކާލަށް ބަލަން އޮއްވާ އަހަރެންނަށް ނިދުނެވެ.\n" ޓިއް ޓޮއް " އަހަރެންނަށް ހޭލެވުނީ އެލާމު ވާއަޑަށެވެ. އެލާމު ނިއްވާ ލައިފައި ފާޚާނާއަށް ވަދެ ފެންވަރައިގެން ނިކުމެ ނަމާދުކޮށްލީމެވެ. މުސައްލަ އޮޅާލައިފައި އަލަމާރިއަށް ލުމަށްފަހު ކޮކާ ކައިރިއަށް ދިޔައިރު ވެސް ކޮކާ އޮތް ގޮތަށް ގުޑި ވެސް ނުލައި އޮތެވެ.\nއަހަރެން ބަދިގެއަށް ގޮސް އައީ ބަނަހެއް ހިފައިގެންނެވެ. ކޮކާ އަށް ބަލަމުން ބަނަސް ކާން ފެށީމެވެ. އަހަރެން ކަމުން ދަނިކޮށް ބަނަސް ކޮޅެއް ކޮކާ ކައިރިއަށް ވެއްޓުނެވެ. ކޮކާ ވަރަށް އުނދަގުލުން ބަނަސް ކޮޅު ކައިލިއެވެ. އަހަރެން ބާކީ ބަނަސް ކޮޅު އެއްކޮށް ބޭއްވީމެވެ. ކޮކާ ބަނަސް ކަމުން ގޮސް އެއްކޮށް ކެއެވެ. އަހަރެން ބަގީޗާއިން މަލެއް ގެނެސް ކޮކާ ކައިރީ ބޭއްވީމެވެ. ކޮކާ މަލަށް ތުންގަނޑު ކޮށްޕާލިއެވެ. މަލުން ފޮނި ބޮއެފައި ތުންގަނޑު ނެރެލިއެވެ. ކޮކާ ބާއްވާފައި އަހަރެން ބަދިގެއަށް ވަނީމެވެ.\n" ސަމާ މިއަދު މާމަ ގެއަށް ދާނަން ތަ " މަންމަ ބަދިގެއަށް ވަނުމާ އެކު ބުންޏެވެ. އަހަރެން ކޮކާ އާއި މެދު ވިސްނާ ލީމެވެ. " މިއަންނަ ހަފުތާ ދާންވީނުން " އަހަރެން ބުނީމެވެ. މިއަދު ހުރީ މައިލޯ ތައްޓެކެވެ. އަހަރެން މީރުކޮށް މައިލޯ ތަށި ބޯލައިފައި ނުކުތް އިރު މަންމަ ކުނިކަހަން އުޅެއެވެ. އަހަރެން ބަގީޗާއަށް ފެންދޭން ފެށީމެވެ.\nބަގީޗާ ސާފު ކޮށް ލައިފައި އަހަރެން ވަނީ ކޮޓަރިއަށެވެ. މިދިޔަ އުފަންދުވަހު އަހަރެންނަށް ދިން ކޮކާ ގެ ނަގައިފައި އެއަށް ކޮކާ ލީމެވެ. ބައްޕަ އެ ބޮޑުކޮށް ހަދައިފައި ވުމުން އަހަރެން އެހެން ކޮކާއެއް އެގެއަކަށް ނުލަމެވެ. އަހަރެން ބަގީޗާއަށް ނިކުތީމެވެ. މާތަކަށް ބަލަބަލައިފައި އަހަރެން ބޮޑު ތިން މާ ބިނދެލީމެވެ. މާތަށް ހިފައިގެން އަހަރެން ވަނީ ކޮޓަރިއަށެވެ. ކޮޓަރީގެ ދޮރު ތަޅުލައިފައި ކޮކާ ގެ ކައިރިއަށް ގޮސް އިށީނީމެވެ. އޭގެ ތެރެއަށް ތިން މާ ލައިފައި އަހަރެން ދުރަށް ގޮސް ބަލަން ހުރީމެވެ. ކޮކާ އޭގެން މަލަކަށް ތުންގަނޑު ކޮށްޕާލިއެވެ. އެގޮތަށް ހުރިހާ މަލެއްގެ ފޮނި ބޯލައިފައި އޮށޯތެވެ. ނިދަން ނޫނީ އަރާމު ކުރަން ތޯއްޗެވެ.\nއަހަރެން ސިއްސައިގެން ދިޔައީ ދޮރުގައި މީހަކު ހިފާލި އަޑު އިވުމުންނެވެ.\nތިން ވަނަ ބަޔަށް އިންތިޒާރު ކޮށްލާ ☺\nކެޓެގަރީ: ކުޑަކުދިންގެ ވާހަކަ ސިލްސިލާ ވާހަކަ ޓީން ވާހަކަ\nވަރަށް ރީތި 🥀\nވަރަށް ސަޅި ވާހަކައެއް💓💞💖\nވަރަށް ރީތި ☺\nވަރަށް ރީތި އެކަމް ތަންކޮޅެއް ކުރީ\nވަރަށް ރީތި ހަމަ މިބައި ވެސް. ❤❤ ކީޕް އިޓް އަޕް 👍🏻👍🏻👏🏻👏🏻\nވަރަށް ބޮޑަށް ޝުކުރިއްޔާ ލަައުރާ\nވަރަށް ރީތި ވާހަކައެއް މީ\nވަރަށް ރީތި ވާހަކައެއް މީ. ވަރަށް ރީތި.


އެމް.އެން.ޑީ.އެފް އިން ފެއްޓެވި ވާރކް ޝޮޕުގައި އެމް.އެމް.ޕީ.އާރ. ސީ. ގެ ކޮރަޕްޝަނާއި އަދި އެނޫން ވެސް ވަގު ފައިސާގެ މުއާމަލާތްތަކުގެ މުލުގައިވާ ފަރާތްތައް ދެނެގަނެވޭނޭގޮތަށް މަސައްކަތް ކުރިއަށް ގެންދެވުމަށް އިލްތިމާސްކުރުން – Maldivian Democratic Party\nއެމް.އެން.ޑީ.އެފް އިން ފެއްޓެވި ވާރކް ޝޮޕުގައި އެމް.އެމް.ޕީ.އާރ. ސީ. ގެ ކޮރަޕްޝަނާއި އަދި އެނޫން ވެސް ވަގު ފައިސާގެ މުއާމަލާތްތަކުގެ މުލުގައިވާ ފަރާތްތައް ދެނެގަނެވޭނޭގޮތަށް މަސައްކަތް ކުރިއަށް ގެންދެވުމަށް އިލްތިމާސްކުރުން\nމިނިސްޓްރީ އޮފް ޑިފެންސް އެންޑް ނޭޝަނަލް ސެކިއުރިޓީގެ ފަރާތުން އިންތިޒާމުކުރައްވައި، ދައުލަތުގެ މުދަލާއި ފައިސާގެ ހިސާބުތައް ބެލެހެއްޓުމާ ބެހޭ ޤަވާޢިދުތަކަށް އަހުލުވެރިކުރުމުގެ މަސައްކަތު ބައްދަލުވުމެއް މިއަދު ފައްޓަވާފައިވާތީ ދިވެހިރައްޔިތުންގެ ޑިމޮކްރެޓިކް ޕާރޓީ (އެމް.ޑީ.ޕީ) އިން އެކަން ފާހަގަކުރަމެވެ.\nއެ މަސައްކަތުގެ ބައްދަލުވުން ކުރިއަށް ގެންދެވުމުގައި ހިމަނުއްވާފައިވާ ބައިތަކުގެ ތެރޭގައި މުހިއްމު ބައިތަކެއް ހުރިކަން މި ޕާރޓީން ފާހަގަކުރާއިރު، ދިވެހިރާއްޖޭގެ އެކި އެކި މުއައްސަސާތަކުގައި ކޮރަޕްޝަނާއި ފަސާދަ އިންތިހާއަށް އަށަގެންފައިވާކަމީ ޙަޤީޤަތެކެވެ. އަދި އެކަމަށް އިޝާރާތްކުރައްވައި ރައީސް ޢަބްދުﷲ ޔާމިން ވަނީ މީގެކުރިން ވާހަކަފުޅު ދައްކަވާފައިކަން ވެސް ފާހަގަކުރަމެވެ.\nއެހެންކަމުން މިފަދަ ވާރކް ޝޮޕެއް އެމް.އެން.ޑީ.އެފް ގެ ފަރާތްޕުޅުން ހިންގަވާއިރު، މި ސަރުކާރު އައިފަހުން ދިވެހިރާއްޖޭގައި ބައެއް މުއައްސަސާތަކުން އަދަދު ނޭގޭހާ ފައިސާގެ ބޮޑެތި ކޮރަޕްޝަނުގެ ޢަމަލުތަކެއް ހިންގާފައިވާކަން މިހާރު ފާހަގަކުރެވިފައިވުމާއި، މީގެ ތެރޭގައި މޯލްޑިވްސް މާރކެޓިންގ އެންޑް ޕަބްލިކް ރިލޭޝަންސް ކޯރޕަރޭޝަން (އެމް.އެމް.ޕީ.އާރ.ސީ) އިން ހިންގާފައިވާ ފައިސާގެ ބޮޑެތި ކޮރަޕްޝަންތައް ފެންމަތިވެފައިވާއިރު އެ މައްސަލަތަކާމެދު ވިސްނުންފުޅު ބަހައްޓަވައި އެ ކޮރަޕްޝަންތަކުގެ އެންމެ މުލުގައިވާ ފަރާތްތަކަކަކީ ކޮބައިކަން ދެނެގަނެވޭނޭ ގޮތަށް މަސައްކަތްޕުޅު ބިނާކުރެއްވުމަށް އެމް.އެން.ޑީ.އެފް އަށް އިލްތިމާސްކުރަމެވެ. ހަމައެފަދައިން ދިވެހިރާއްޖޭގައި ކަޅުފައިސާ ދޮވުމުގެ ބޮޑެތި ޖަރީމާތަކާއި ވަގު ފައިސާގެ ބޮޑެތި މުއާމަލާތްތައް ހިންގުމާއި ޓެރަރިޒަމަށް ރާއްޖޭގައި މީހުން ރެކުރޫޓްކޮށް ހޭދަކުރާކަމުގެ ޙާޤީޤީ މައުލޫމާތުތައް ދުނިޔޭގެ އެކި ޤައުމުތަކުންނާއި ޖަމާޢަތްތަކުން ނެރޭ ބައިނަލްއަޤުވާމީ ރިޕޯރޓްތަކުގައި ފާހަގަކުރަމުންދާތީ، އެކަންކަމާމެދު ވެސް ވިސްނުންފުޅު ބަހައްޓަވައި އެކަންކަމުގެ މުލުގައިވާ ފަރާތްތަކަކަކީ ކޮބައިކަން ދެނެގަނެވޭނޭ ގޮތަށް މަސައްކަޕްޕުޅު ބިނާކުރެއްވުމަށް ވެސް އެމް.އެން.ޑީ.އެފް އަށް އިލްތިމާސްކުރަމެވެ.


School Guide: Mi thin kamah faruvaa bahattaa! | Mihaaru\n02 ޑިސެމްބަރ 2018 - 08:34 1 comment\nތައުލީމީ އާ އަހަރެއް ފެށިގެން އަންނަ ދުވަސްކޮޅަކީ އެންމެންނަށް ވެސް އުފާވެރި ވަގުތެކެވެ. އެކަމަކު، ބޮޑު ޗުއްޓީގެ ލުއި ދުވަސްތައް ނިމުމަކަށް އަންނަނީ ހާސްކަމަކާ ވެސް އެކުގަ އެވެ. ވާން ޖެހޭ ތައްޔާރީތަކާއި ސްކޫލް ހުޅުވުމަށް ފަހު ޝެޑިއުލަށް އަންނާނެ ބަދަލާއި ބިޒީ ދުވަސްތަކަށް އެނބުރި ދާން ޖެހުމުގެ ނުތަނަވަސްކަން ސިކުނޑި އަށް ވެރިވެގަނެ އެވެ. އެކަމަކު ދުރާލާ ވިސްނައިގެން ކަންކަން ރަނގަޅަށް ޕްލޭންކޮށްފި ނަމަ، މި ދަނޑިވަޅުގެ ސްޓްރެސް ކުޑަކުރެވިދާނެ އެވެ.\n1. ނިދި ހަމައަކަށް އަޅުވައިލަންވާނެ\nނިދި ހަމަނުވުމަކީ ސްޓްރެސް އަށް ހުށަހެޅެން ދިމާވާ ވަރަށް ބޮޑު ސަބަބެކެވެ. ލަހުން ނިދާފައި ލަހުން ހޭލުމުގެ އާދައެއް ޗުއްޓީ ދުވަސްވަރު ގެންގުޅުނަސް، ސްކޫލް ހުޅުވެން ވަގުތު ކުޑަތަން ނުވަނީސް ނިދީގެ ޝެޑިއުލް ބަދަލުކޮށްލުން ދަރިވަރުންނަށާއި ބެލެނިވެރިންނަށް ވެސް މުހިއްމެވެ. އެއީ ނިދީގެ ކަންކަން ހަމައަކަށް އަޅުވަން ވަގުތު ނަގާނެތީ އެވެ.\nސްކޫލް ހުޅުވޭ އިރު ނިދި މަދުވެއްޖެ ނަމަ ދުވާލުގެ ވަގުތު މާ ބޮޑަށް ވަރުބަލިކަން އިހުސާސްކުރަން ޖެހި އުފެއްދުންތެރިކަން ދަށްވެދާނެ އެވެ. އެހެންކަމުން ހަމަ ނިންޖަކަށް ފަހު ހޭލުން މުހިއްމެވެ.\n2. އެންމެ ބޮޑު ގޯސް: ފަހު ވަގުތަށް މަޑުކުރުން\nސްކޫލް ހުޅުވެން ވަގުތު ކުޑަތަންވާ އިރު އެތައް ބަޔަކު ހާސްކަމެއްގެ ތެރެއަށް ވައްޓާލާ މައިގަނޑު ސަބަބަކީ ހުރިހާ ކަމެއް އެންމެ ފަހު ވަގުތަށް ބެހެއްޓީމާ ދިމާވާ މައްސަލަތަކެވެ. ހަމައެކަނި ބެލެނިވެރިންނެއް ނޫނެވެ. ސްކޫލްތަކާއި އެޑިއުކޭޝަން މިނިސްޓްރީ އާއި ސްކޫލް ހުޅުވުމާ ގުޅުން ހުރި ޚިދުމަތްތައް ދޭ ވިޔަފާރިތައް ވެސް މީގެ ތެރޭގައި ހިމެނެ އެވެ. އެހެންކަމުން ދިރާސީ އާ އަހަރު ފެށެންވާ އިރަށް ފުރިހަމަކުރަން ޖެހޭ ކަންކަން ދުރާލާ ފުރިހަމަކުރަން މި އެންމެން ވެސް އިސްކަމެއް ދޭން ޖެހެ އެވެ. މާޒީގައި ކުރިމަތިލާން ޖެހުނު އުނދަގޫތައް ތަކުރާރު ނުވާނީ އޭރުންނެވެ.\nބެލެނިވެރިންނަށް ކުރެވެން އޮންނާނެ އެންމެ ބޮޑު ކަމަކީ ކުދިންނަށް ބޭނުންވާ ސާމާނު އަވަހަށް ހަމަކޮށް ނިންމާލުމެވެ. ފޮތް ލިސްޓަށް ބޭނުންވާ އެއްޗެހި ހޯދުމާއި ޔުނިފޯމް ފެއްސުމާއި ފޮތުގެ ބޭރުގައި ކަރުދާސްލެއްވުން ފަދަ ކަންކަން އަވަސްކޮށްފި ނަމަ ވަރަށް ބޮޑު ބޮލުގެރިހުމަކުން ސަލާމަތްވެވިދާނެ އެވެ.\n3. އުފާވެރި މުނާސަބަތެއް\nތައުލީމީ އާ އަހަރަކާ ކުރިމަތިލުމަކީ އާއިލާއަކަށް ވަރަށް މުހިއްމު ފިޔަވަޅެކެވެ. އެކަން ބޮޑު އުފަލެއްގެ ގޮތުގައި ފާހަގަކުރެވިދާނެ އެވެ. އެހެނިހެން ޚާއްސަ މުނާސަބަތުތަކެކޭ އެއްގޮތަށް އާއިލީ އެއްވުމެއް ރާވާލުން ކިހިނެއްވާނެ ހެއްޔެވެ؟ ހުރިހާ ތައްޔާރީތަކެއް ނިންމާލުމަށް ފަހު، ރެސްޓޯރެންޓަކަށް ކާލަން ދިޔުން ނުވަތަ ގޭގައި ކޮންމެވެސް ކަމެއް ބާއްވައިލުމަކީ ގައިމު ވެސް ހިތްހަމަޖެހުން އިތުރުކޮށްދޭނެ ކަމެކެވެ.\nއިތުރު ލިޔުންތައް ސްކޫލް ބެލެނިވެރިން ކިޔަވާކުދިން ސްކޫލް ގައިޑް 2019


މެމްބަރު މުޙައްމަދު ޢަބުދުﷲ ގެ ސާބިތުކަން އެނގިއްޖެ :ރައީސް ނަޝީދު — Ihavandhoo.com\nމެމްބަރު މުޙައްމަދު ޢަބުދުﷲ ގެ ސާބިތުކަން އެނގިއްޖެ :ރައީސް ނަޝީދު\n5 ޖުލައި 20170ޢަބުދުﷲ ޙަމީދު\nރައްޔިތުންގެ މަޖިލީހުގެ އިހަވަންދޫ ދާއިރާގެ މެމްބަރު މުހައްމަދު އަބްދުﷲ (މުހައްމާ) އާ ބައްދަލުވެ ވާހަކަ ދައްކާލުމުން އޭނާގެ ހިތްވަރާއި ސާބިތުކަން ސާފުވެއްޖެ ކަމަށް ކުރީގެ ރައީސް މުހައްމަދު ނަޝީދު މިއަދު ވިދާޅުވެއްޖެ އެވެ.\nމަޖިލީހުގެ ރައީސް އަބްދުﷲ މަސީހާ ދެކޮޅަށް އިދިކޮޅު ފަރާތްތަކުން ހުށަހެޅި އިތުބާރު ނެތް ކަމުގެ މައްސަލާގައި ސޮއި ކުރައްވާފައިވާ އިހަވަންދޫ ދާއިރާގެ މެންބަރު މުހައްމަދު އަބްދުﷲ ، ކުރީގެ ރައީސް މުހައްމަދު ނަޝީދާއި ބައްދަލު ކުރައްވާފައި ވަނީ ސުރީލަންކާގަ އެވެ.\nރައީސް ނަޝީދުވަނީ މުހައްމައާއި ބައްދަލު ކުރެއްވުމަށްފަހު ނަންގަވާފައިވާ ފޮޓޯއެއް ޓްވީޓު ކުރައްވާފައެވެ. އެ ޓްވީޓުގައި މުހައްމާއާއި ބައްދަލުކޮށް ވާހަކަ ދެކެވުނު ކަމަށާއި އެވާހަކަތަކުން މުހައްމާގެ ހިތްވަރާއި ސާބިތުކަން ސާފުވި ކަމަށް ރައީސް ނަޝީދު ވިދާޅުވެފައިވެއެވެ.\nއިހަވަންދޫ ދާއިރާގެ ޢިއްޒަތްތެރި މެމްބަރު މުޙައްމަދު ޢަބްދުﷲ މަޖިލިހަށް އިންތިޚާބުވެވަޑައިގަތީ ޖުމްހޫރީ ޕާޓީގެ ޓިކެޓްގައި ކަމަށް ވިޔަސް، އެ ބޭފުޅާ ވަނީ9ޖުލައި 2014 ގައި ވެރިކަން ކުރާ ޕްރޮގްރެސިވް ޕާޓީ އޮފް މޯލްޑިވްސް (ޕީޕީއެމް)އާ ގުޅިވަޑައިގެންފައެވެ. ރައްޔިތުންގެ މަޖިލީހުގެ މިހިނގާ ދައުރުގެ ސާފު މެޖޯރިޓީ ޕީޕީއެމްއަށް ލިބިގެންދިޔައީ މުޙައްމަދު ޢަބްދުﷲގެ ސޮޔާއި އެކުގައިކަން ފާހަގަކުރެވެއެވެ.


300 million in nufudhey: Mourinho | Mihaaru\n27 ޑިސެމްބަރ 2017 - 09:23 12 comments\nރޭގެ ނަތީޖާއާ އެކު ޔުނައިޓެޑް އޮތީ 43 ޕޮއިންޓާ އެކު ދެ ވަނައިގަ އެވެ. އެއް ވަނައިގައި 55 ޕޮއިންޓާ އެކު އޮތް މެންޗެސްޓާ ސިޓީ މިރޭ ނިއުކާސަލް ޔުނައިޓެޑް އަތުން މޮޅުވެއްޖެ ނަމަ ފަރަގު 15 ޕޮއިންޓަށް ބޮޑުވާނެ އެވެ.\nރޭގެ މެޗުގެ ތިން ވަނަ މިނެޓުގައި ބާންލީގެ އޭޝްލީ ލީޑު ނަގާފައިވަނިކޮށް އެ ޓީމުގެ ދެ ވަނަ ލަނޑު ޖެހީ 36 ވަނަ މިނެޓުގައި ސްޓީވަން ޑެފޯ އެވެ. ޔުނައިޓެޑް ސަލާމަތްކޮށްދިނީ ޖެސޭ ލިންގާޑެވެ. ފުރަތަމަ ލަނޑު 53 ވަނަ މިނެޓުގައި އޭނާ ޖެހިއިރު އެއްވަރުކޮށްދިނީ ފަހު ވަގުތުގަ އެވެ.\nމެޗަށް ފަހު މޮރީނިއޯ ބުނީ މި ޓީމު އަލުން ކޮޅަށް ޖަހަން މަސައްކަތްކުރާ މިއީ ދެ ވަނަ އަހަރު ކަމަށާއި މި ޓީމަކީ ދުނިޔޭގެ އެންމެ މޮޅު އެއް ފުޓްބޯޅަ ޓީމު ނޫން ކަމަށެވެ.\n"މެންޗެސްޓާ ސިޓީން ފުލްބެކުން އެ ގަންނަނީ ފޯވާޑުންގެ އަގުގައި،" މޮރީނިއޯ ބުންޏެވެ.\nޔުނައިޓެޑުގެ ކޯޗުކަމާ މިދިޔަ އަހަރުގެ މޭ މަހު ހަވާލުވެ މޮރީނިއޯ ވަނީ ދުނިޔޭގެ ރެކޯޑް އަގެއް ކަމަށްވާ 89 މިލިއަން ޕައުންޑަށް ޕައުލް ޕޮގްބާ ގަނެފަ އެވެ. އަދި ޑިފެންޑަރު އެރިކް ބާއީ އާއި މިޑްފީލްޑަރު ހެންރިކް މިކިތާރްޔަން ވެސް ގަތީ ނިސްބަތުން ބޮޑު އަގެއްގަ އެވެ. އޭގެ ފަހުން މި ސީޒަނުގައި އޭނާ ފޯވާޑް ރޮމެލޫ ލުކާކޫ ގަތީ 75 މިލިއަން ޕައުންޑަށެވެ. އަދި 31 މިލިއަން ޕައުންޑަށް ވިކްޓަ ލިންދެލޯފާއި 40 މިލިއަން ޕައުންޑަށް ނެމަންޔާ މަޓިޗް ގަތެވެ.\n"300 މިލިއަން ޕައުންޑް ހަރަދުކުރުމަކުން ނުފުދޭ. ބޮޑު ކްލަބްތަކަށް އެހެން ކްލަބްތަކާ ބަލާއިރު އަގު ތަފާތުވޭ. ތާރީހީ ބޮޑު ކްލަބްތަކަށް މާކެޓުގައި އަދަބު ލިބޭ އެ ތާރީހުގެ ސަބަބުން،" މޮރީނިއޯ ބުންޏެވެ.\nޔުނައިޓެޑް ފަދަ ކްލަބްތަކަށް ފާއިތުވި ފަސް މެޗުން އަށް ޕޮއިންޓަކީ ފުދޭ އަދަދެއްތޯ އެހުމުން އޭނާ ބުނީ މި ހާލަތުގައި އޮތް އެހެން ކްލަބްތަކެއް ވެސް އެބައޮތް ކަމަށެވެ.\n"މެންޗެސްޓާ ޔުނައިޓެޑް ކަހަލަ ކްލަބެކޭ ބުނާއިރު، ކަލޭ ގަބޫލުކުރަންތަ އޭސީ މިލާން އަހަރެމެންނަށް ވުރެ ވަކި ބޮޑު ނޫން ކަމަށް؟ އިންޓަ މިލާން؟ ކަލޭ ގަބޫލުކުރަނީ ރެއާލް މެޑްރިޑް އަހަރެމެންނާ ބޮޑު ނޫން ކަމަށްތަ؟،" މޮރީނިއޯ ބުންޏެވެ.\n"އަހަންނަށް އެނގޭ ބޮޑު ކްލަބަކީ ކޯޗެއްކަން. ބޮޑު ކްލަބަކީ އެކައްޗެއް އަދި ބޮޑު ފުޓްބޯޅަ ޓީމަކީ އެހެން އެއްޗެއް. އެއީ ތަފާތު ދެ އެއްޗެއް."\nމޮރީނިއޯ ބުނީ ޕްރިމިއާ ލީގު ކާމިޔާބުކުރުމުގެ ޒިންމާގެ ވާހަކަ ދައްކާއިރު ޓޮޓެންހަމް ހޮޓްސްޕާސްގެ އެ ޒިންމާ ނޯންނާނެ ކަމަށެވެ. ސަބަބަކީ އެ ކްލަބަކީ ޔުނައިޓެޑް ފަދަ ތާރީހެއް އޮތް ކްލަބަކަށް ނުވާތީ ކަމަށް މޮރީނިއޯ ބުންޏެވެ.\n"އާސެނަލްގެ ނޯވޭ އެ ޒިންމާއެއް. ޗެލްސީގެ ނޯންނާނެ ލީގު ކާމިޔާބުކުރުމުގެ ޒިންމާއެއް. ބޮޑު ފުޓްބޯޅަ ކްލަބްތަކުގެ ވާހަކަދައްކާއިރު ތި ވާހަކަދެއްކެނީ ކްލަބުގެ ތާރީހުގެ ވާހަކަ،" މޮރީނިއޯ ބުންޏެވެ.\nއިތުރު ލިޔުންތައް ހޯޒޭ މޮރީނިއޯ މެންޗެސްޓާ ޔުނައިޓެޑް އިންގްލިޝް ޕްރިމިއާ ލީގް


ރަނިންމޭޓް ޑރ. މުސްތޮފާ ލުތުފީ ހއ، ހދ އަށް ކެމްޕެއިން ދަތުރުފުޅެއް ފައްޓަވައިފި – Maldivian Democratic Party\nރަނިންމޭޓް ޑރ. މުސްތޮފާ ލުތުފީ ހއ، ހދ އަށް ކެމްޕެއިން ދަތުރުފުޅެއް ފައްޓަވައިފި\nދިވެހި ރައްޔިތުންގެ ޑިމޮކްރެޓިކް ޕާޓީ (އެމްޑީޕީ)ގެ ރިޔާސީ ކެނޑިޑޭޓު ރައީސް މުޙައްމަދު ނަޝީދުގެ ރަނިންމޭޓް ޑރ. މުސްތޮފާ ލުތުފީ ހއ. އަދި ހދ.ގެ ބައެއް ރަށްރަށަށް ކުރައްވާ ކެމްޕެއިން ދަތުރުފުޅެއް މިއަދު (25 އޮކްޓޯބަރ 2013) ހެނދުނު ފައްޓަވައިފިއެވެ.\nމިދަތުރުފުޅުގައި މިއަދު ވަޑައިގަތުމަށް ހަމަޖެހިފައިވަނީ ހަނިމާދޫއަށެވެ. އަދި މާދަމާ (26 އޮކްޓޯބަރ 2013)ގައި ވަޑައިގަންނަވާނީ އިހަވަންދޫއަށެވެ. އާދިއްތަ ދުވަހު (27 އޮކްޓޯބަރ 2013) ހޯރަފުށީގައި ހަރަކާތްތެރިވުމަށްފަހު ހޯމަ ދުވަހު (28 އޮކްޓޯބަރ 2013)ގައި ވަޑައިގަންނަވާނީ ދިއްދޫއަށެވެ. އެއަށްފަހު ބުދަ ދުވަހު (30 އޮކްޓޯބަރ 2013)ގައި ވަޑައިގަތުމަށް ހަމަޖެހިފައިވަނީ ކުޅުދުއްފުއްޓަށެވެ.\nވަޑައިގަންނަވާ ރަށްތަކުގައި ދޮރުންދޮރަށް ހިންގެވުން ކުރިއަށް ދާނެއެވެ. މިގޮތުން ކުޅުދުއްފުށީގައި 35 އެޖެންޓުން3ދުވަސް ތެރޭ 1500 ގެއަށް، ހޯރަފުށީގައި 50 އެޖެންޓުން 510 ގެއަށް ޒިޔާރަތްކުރާނެއެވެ. އަދި އިހަވަންދޫގައި 50 އެޖެންޓުން 452 ގެއަށް، ހަނިމާދޫގައި 30 އެޖެންޓުން 380 ގެއަށް އަދި ދިއްދޫގައި 30 އެޖެންޓުން 700 ގެއަށް ޒިޔާރަތްކުރާނެއެވެ.\nމީގެ އިތުރުން، ރަށްރަށުގައި ހަރަކާތްތެރިވާ ކެމްޕެއިން ޓީމްތަކަށް އަމާޒުކޮށް އޮރިއެންޓޭޝަން ހިންގުމާއި، ރަށްރަށުގެ ފޯކަލް ގްރޫޕްތަކާއި ބައްދަލުކުރެއްވުމަށް ރާއްވަވައިފައިވެއެވެ. މިގޮތުން މުދައްރިސުންނާއި، ސިއްހީ ދާއިރާގެ ބޭފުޅުންނާއި، މަދަނީ، ކްލަބް ޖަމިއްޔާތަކާއި، އަދި ޒުވާނުންނާއި ބައްދަލުކުރައްވާނެއެވެ. ވަޑައިގަންނަވާ ރަށްތަކުގައި ކަންމަތީ ބައްދަލުވުން ބާއްވަވައި، ކެމްޕެއިނާއި ގުޅޭ މެޓީރިއަލް ބެހުމަށް ހަމަޖެހިފައިވެއެވެ.\nމިދަތުރުގައި ރަނިންމޭޓް ޑރ. މުސްތޮފާ ލުތުފީ އާއި އެކު ޑީއާރޕީގެ ޑިޕިއުޓީ ލީޑަރ އިބްރާޙިމް ޝަރީފް (މަވޯޓާ) ބައިވެރިވެ ވަޑައިގަންނަވައެވެ. ދަތުރުފުޅު ނިންމަވައިލެއްވުމަށްފަހު މާލެ ވަޑައިގަތުމަށް ހަމަޖެހިފައިވަނީ2ނޮވެމްބަރ ގައެވެ.


India Ga Fethurey Covid-19 Varient 17 Gaumakun Fenifaivey - Vaguthu\nއިންޑިއާގައި ފެތުރޭ ކޮވިޑް-19 ވޭރިއެންޓް 17 ގައުމަކުން ފެނިފައިވޭ\nއިންޑިއާ އިން ފެނިފައިވާ ކޮވިޑް-19 ގެ ވޭރިއެންޓް 17 ގައުމަކުން ފެނިފައިވާ ކަމަށް ދުނިޔޭގެ ސިއްހަތު ޖަމުއްޔާއިން ބުނެފިއެވެ.\nޔޫއެން ހެލްތް އެޖެންސީއިން ބުނީ ބީ.1.617 ވޭރިއެންޓް ފުރަތަމަ ފެނިފައިވަނީ އިންޑިއާއިން ކަމަށާއި މިހާރު މި ވޭރިއެންޓް 17 ގައުމަކުން ފެނިފައިވާ ކަމަށެވެ. ވައިރަސް ޑެޓާބޭސްއިން ދައްކާގޮތުން އެންމެ ގިނައިން އެ ވޭރިއެންޓް ފެނިގެން ރިޕޯޓު ކޮށްފައިވަނީ އިންޑިއާ އާއި، އެމެރިކާ، އިނގިރޭސި ވިލާތުންނާއި، ސިންގަޕޫރުން ކަމަށް ދުނިޔޭގެ ސިއްހަތު ޖަމުއްޔާއިން ބުނެފައިވެއެވެ.\nއިންޑިއާގައި މިހާރު ގިނަ ބަޔަކު ކޮވިޑަށް ފައްސިވަމުންދެއެވެ. އޭގެ ތެރޭގައި ޒުވާނުންނާއި ކުޑަކުދިން ވެސް ގިނަ އަދަދަކަށް ހިމެނޭ ކަމަށް ރިޕޯޓުތައް ބުނެއެވެ. އިންޑިއާއިން ފެނިފައިވާ މި ވޭރިއެންޓަކީ ހުރިހާ އުމުރަކަށް ވެސް ނުރައްކާ ވޭރިއެންޓެއް ކަމަށާއި މި ވޭރިއެންޓުގައި ޒުވާނުންނަށް ޖެހި ފަރުވާ ހޯދަން ވެސް ޖެހިފައިވާ ކަމަށް ރިޕޯޓުތައް ބުނެއެވެ. ލަންކާގައި ވެސް ކޮވިޑް ފެތުރެން ފަށާފައިވާއިރު އިންޑިއާގައި ފެތުރެމުންދާ ވޭރިއެންޓަށް އެ ވެދާނެ ކަމުގެ ކަންބޮޑުވުން ބައެއް ސިއްހީ މާހިރުން ފާހަގަ ކޮށްފައިވެއެވެ.\nއިންޑިއާ އިން މިހާރު ރިކޯޑު އަދަދަކަށް މީހުން ކޮވިޑަށް ފައްސި ވަމުންދާ އިރު، އިއްޔެވެސް އެގައުމުން 360،927 މީހުން ކޮވިޑަށް ފައްސިވެފައި ވެއެވެ. މުޅި ދުނިޔެއިން 3.1 މިލިއަނަށް ވުރެ ގިނަ މީހުން ކޮވިޑުގައި މަރުވެފައިވާކަން ފާހަގަ ކޮށްލެވެއެވެ.\nދުނިޔޭގެ ސިއްހަތު ޖަމުއްޔާއިން ބުނެފައިވަނީ ފުރަތަމަ ރާޅަށް ވުރެ ކޮވިޑުގެ ދެވަނަ ރާޅުގައި މީހުން ފައްސި ވަމުން ދާވަރު ގިނަ ވެފައި، ވައިރަސް ފެތުރެމުންދާ ބާރުމިން ހަލުވިވެފައިވާ ކަމަށެވެ.\nއޭޕްރީލް 29, 2021 15:43\nރާއްޖެއަކުން ނުފެންނާނެ ތިޔާ ވޭތިއެންޓެއް ރައީސް އިބްރާހިމް އެ ގޮލާ ފައްސާ ދުރުކޮއްފި ދެނ މައުސޫމަށް އެންގީ މި ލަވަކިޔަން "އާދޭ އާދޭ އަވަހަށް އާދޭ ހިތްތައް ހަމަޖައްސަން އާދޭ ފަތުރަށް އާދޭ ޑޮލަރު ހިފައިގެން އަވަހަށް އާދޭ" މައިމޫނާއްތަ ހުރީ ބުނާނެ އެއްޗެއް ނޭގިފަ


BREAKING: Thailand Gai Kulli Nurakkaluge Haalathu Iulaan Koffi - Vaguthu\nބެންގކޮކްގެ ވިޔަފާރިތައް ހިންގަމުންދާ މަގުތައް ހުސްކޮށް، - ފޮޓޯ: އަނަޑޮލޫ އެޖެންސީ\nމިހާރު ދުނިޔޭގައި ހަލުވިކަމާއެކު ފެތުރެމުންދާ ކޮވިޑް-19 ތައިލެންޑުންވެސް ފެނި، އެ ގައުމުންވެސް މި ބަލީގައި މީހުން މަރުވަމުންދާތީ އެއް މަސް ދުވަހަށް އެ ގައުމުގައި ކުއްލި ނުރައްކަލު ހާލަތު އިއުލާނުކޮށްފިއެވެ.\nއެ ގައުމުގެ ބޮޑުވަޒީރު ޕްރަޔުތް ޗަންއޮޗާ މިއަދު އެ ގައުމުގައި ކުއްލި ނުރައްކަލުގެ ހާލަތު އިއުލާނު ކުރިއިރު، އެއަށް އަމަލު ކުރަން ފަށާނީ އަންނަ ބުރާސްފަތި ދުވަހުން ފެށިގެންނެވެ. މިއީ އެ ގައުމުން ކޮވިޑް-19 އާ ދެކޮޅަށް ކުރަމުންދާ ހަނގުރާމައާ ގުޅިގެން އެޅި ފިޔަވަޅެއް ކަމަށް ބޮޑުވަޒީރު ޕްރަޔުތް ޗަންއޮޗާ ވިދާޅުވިއެވެ.\nތައިލެންޑުގައި ވައިރަސް ފެތުރެން ފެށި ފަހުން މިހައިތަނަށް 827 މީހަކު ފައްސި (ޕޮސިޓިވް) ވެފައި ވާއިރު ޖުމްލަ4މީހަކު ވަނީ މަރުވެފައެވެ. ތައިލޭންޑަކީ އެންމެ ފުރަތަމަ ވައިރަސް ފެނުނު ގައުމުތަކުގެ ތެރޭގައި ހިމެނޭ ގައުމެއް ނަމަވެސް މީގެ ކުރިން އެ ގައުމުގައި ވަައިރަސް އޮތީ ކޮންޓްރޯލް ކުރެވިފައެވެ. އަދި ފައްސިވި މީހުންނަށް ފަރުވާދީ ރަނގަޅު ކޮށްފައިވެސް ވެއެވެ.\nއެގައުމުގެ ބޮޑުވަޒީރު ޕްރަޔުތް ވިދާޅުވެފައި ވަނީ މި ދަނޑިވަޅުގައި އެންމެ ބޮޑު އަމާޒަކީ ވައިރަސް އިތުރަށް ފެތުރުމުގެ ފުރުސަތު ނުދީ ކޮންޓްރޯލް ކުރުން ކަމަށާއި، ހުރިހާ ރައްޔިތުންވެސް ބިރާސް (ޕެނިކް) ނުވެ ސަރުކާރުގެ އިރުޝާދުތަކަށް ބޯލަނބަން ނަސޭހަތްތެރިވާ ކަމަށެެވެ.\n69 މިލިއަން މީހުންގެ އާބާދީ އެއް އޮންނަ ތައިލޭންޑަކީ ގިނަ އަދަދެއްގެ ފަތުރުވެރިންނާއި ދިވެހިންވެސް ގޮސް އުޅޭ ގައުމެއްކަން ފާހަގަކޮށްލެވެއެވެ.


ދިރިއުޅުމާއި މެދު މާޔޫސް ނުވާށެވެ. | Jazeera\tދިރިއުޅުމާއި މެދު މާޔޫސް ނުވާށެވެ. - Jazeera\nދިރިއުޅުމާއި މެދު މާޔޫސް ނުވާށެވެ.\nއީމާ މުހައްމަދު ވަހީދު April 26, 2019 201 views0\nދުނިޔެއަކީ އިމްތިހާނެއް ފަދަ ތަނެކެވެ. މި ވަގުތީ އާލަމުގައި އެއްވެސް މީހަކަށް އުފަލާއި މަޖަލުގައި އަބަދު އުޅުމުގެ ނަސީބެއް ނުލިބޭނެއެވެ. މިއަދު އުފާކޮށްފިނަމަ މާދަމާ ކަރުނަ އަޅައި ރޯންވެސް ޖެހިދާނެއެވެ. އަހަރެންމެންގެ ދިރިއުޅުން އިމްތިހާނަކަށް ވާ މައިގަނޑު އެއް ސަބަބަކީ ވެސް އެއީއެެވެ. އެއީ ދުނިޔޭގެ އުސޫލުވެސް މެއެވެ. މިދުނިޔޭގައި، ހޭދަކުރާ ކޮންމެ ދުވަހެއްވެސް ވެގެންދަނީ އަހަރެމެންނަށް އާ ކަންތައްތަކެއް ދަސްވެގެންދާ ދުވަހަކަށެވެ. މީހަކު އުޅޭހާ ގޮތެއް ބަލައިގެން ވެސް މިދުނިޔެ އަކު ނޫޅެވޭނެއެވެ. ތިބާ މަސައްކަތް ކުރަންވީ ތިބާ މިދުނިޔެއަށް ފޮނުވުނު މަގުސަދު ހާސިލުކުރުމަށެވެ.\nދުނިޔޭގައި ދިރިއުޅުމުގެ ދުވަސްތައް ވޭތު ކުރާއިރު އެކި ކަހަލަ ކަންތައްތަކާއި ކުރިމަތިލާން ޖެހޭނެއެވެ. އެކި ކަހަލަ ތަޖުރިބާތައް ކުރެވޭނެއެވެ. މިދުނިޔޭގައި ހިނގާ ހުރިހާ ކަމެއް ހިނގާނީ ތިބާ ބޭނުންވާ ގޮތަކަށް ނޫނެވެ. ތިބާ މިދުނިޔޭގައި ހާސިލު ކުރަން ބޭނުންވާ ހުރިހާ އެއްޗެއް ހާސިލެއް ނުކުރެވޭނެއެވެ. ހަޔާތުގައި ދިމާވާ ކުޑަކުޑަ ކަމެއްގެ ސަބަބުން މުޅި ދިރިއުޅުމާއި ދޭތެރޭ މާޔޫސް ނުވާށެވެ. މިއީ ވަގުތީ އާލަމެއް ކަމަށް ދެކިގެން ސުވަރުގެ ވަންތަވެރިއަކަށް ވެވޭތޯ ގަދަ އަޅައި މަސައްކަތް ކުރާށެެވެ. މި ވަގުތީ ދުނިޔެ އަކީ ހުރިހާ ވެސް އެއްޗަކަށް ނުހަދާށެވެ. ތިބާ ހިތްދަތިވާ ނުވަތަ ހިތުގައި ޖެހޭ ކަންކަން ދިމާވާ ނަމަ ތިބާގެ އިމާންތެރިކަން އިތުރު ކުރާށެވެ. ސައިތާނާއަށް އެކަހަލަ ވަގުތު ތަކުގައި ތިބާގެ ސިކުނޑި އާއި ވިސްނުމުގެ މައްޗަށް ވެރިވެގަތުމުގެ ފުރުސަތު ނުދޭށެވެ.\nދިރިއުޅުމުގައި ތިބާ ދެރަވާފަދަ ނުވަތަ ހިތްހަމަ ނުޖެހޭ ފަދަ ކަމެއް ވެއްޖެ ނަމަވެސް މާތް ﷲ ގެ ހަޟްރަތުގައި އެކަމެއް ދަންނަވަން އާދަކުރާށެވެ. އެކަލާނގެ އަކީ އެންމެ އޯގާވެރިވަންތަ އިލާހެވެ. މާޔޫސްވެ ދިރިހުރުމުގެ ބޭނުމެއް ނެތޭ ހިތަށް އަރައި ވަގުތު ތަކުގައި ވެސް މާތް ﷲ ހަޟްރަތުގައި، ކެތްތެރިކަން ދެއްވުމަށް އެދި ދުއާ ދަންނަވާށެވެ. ބަރާބަރަށް ނަމާދުކޮށް ސުންނަތް ނަމާދު ކުރުން އިތުރު ކުރާށެވެ. ދިމާވާ ކުޑަ ކުޑަ ހާދިސާއެއްގެ ސަބަބުން ދިރިއުޅުމުން އުންމީދު ކަނޑާނުލާށެވެ. ދުނިޔޭގައި އުޅޭ އިރު ވެއްޓޭ އަޑި ގަނޑުތަކުން ހިތްވަރާއި އެކު ކެރިގެން އަރަން ދަސްކުރާށެެވެ.\nތިބާ ދިރިއުޅުމާއި ދޭތެރޭ މާޔޫސް ވާ ވަގުތު ތަކުގައި އަމިއްލައަށް ވިސްނާލާށެވެ. މިދުނިޔޭގައި އަހަރެމެންނަށް ވުރެ ހާލުގައި ދިރިއުޅޭ މީހުންވެސް އެބަ އުޅެއެވެ. ކާނެ އެއްޗެއް ނެތިގެން ބަނޑަށް އެތައް ބަޔަކު މަރުވެފައި އެބަ ތިއްބެވެ. އަހަރެމެން ހީވެސް ނުކުރާ ކަހަލަ ހާލުގައި ދިރިއުޅޭ މީހުން އެބަ ތިއްބެވެ. މިދުނިޔޭގެ އުފާތައް ހާސިލުކުރަން ހޭބޯނާރައި ދުވާ ނަމަ އަބަދުވެސް ތިބާ ކުރިމަތި ލާން ޖެހޭނީ މާޔޫސް ކަމާއި ހިތާމަ އެވެ. އަބަދުވެސް ހަނދާން ކުރަންވީ މި ނޫން ދުވަހެއް ވާކަމެވެ. ކޮންމެ ހާލަތެއްގައި ވެސް ތިބާގެ އިމާންތެރިކަން ވަރުގަދަކޮށް ބެހެއްޓުމަށް މަަސައްކަތް ކުރާށެވެ. ދިރިއުޅުމުގައި ދިމާވާ މައްސަލަތަކާއި ކެރިގެން ކުރިމަތި ލާން ދަސްކުރާށެވެ. ދިރިއުޅުމާއި ދޭތެރޭ މާޔޫސް ނުވާށެވެ.


އިއްޒަތްތެރި މެމްބަރުން “ޕެޕްސީ” ބޯށެވެ. - MV Times\nއިއްޒަތްތެރި މެމްބަރުން "ޕެޕްސީ" ބޯށެވެ.\n7 December 25th, 2012 - 11:05 PM\nދައްކަން މިއުޅެނީ ބާވައިލެއްވި ގާނޫނުތަކުގެ ވާހަކައެއް ނޫނެވެ. އާންމު އިންސާނުން ގާނޫނު ހަދައިއުޅެނީ އެންމެހާ އިންސާނުންގެ މަންފާއަށެވެ. މިފަދަ ގާނޫނު ތައް ހެދުމުގެ ގުދުރަތީ އިހުތިޔާރު ކޮންމެ މީހަކަށްވެސް އެބައޮތެވެ. ކޮންމެ މީހަކުވެސް ގާނޫނު ހަދަންވީއެވެ. ނަމަވެސް އެންމެން ގާނޫނު ހަދަން އުޅެން ވެއްޖެއްޔާ ދެން ހުރި ދުނިޔަވީ ކަންކަން ނުކުރެވޭނެތީ، ގާނޫނު ހެދުމުގެ މަސައްކަތް ހަވާލު ކުރަނީ އެބައެއްގެ ތެރެއިން ހޮވާ މަދު ބަޔަކަށެވެ. ބޮޑު މުސާރަ ދީފައި ގާނޫނު ހަދަން ހަވާލު ކުރުމުން އެމީހުންގެ އިންސާނީ ދަރަޖަ މައްޗެއްނުވާނެއެވެ. އިންސާނުންގެ ތެރޭގައި ދަރަޖ ތަކެއް ނުވެއެވެ. ހުރިހާ އިންސާނުންނަކީ ހަމަހަމ ބައެކެވެ.\nދިވެހިރާއްޖޭގެ މަޖިލީހުގައވެސްި ތިބެނީ އަޅުގަޑުމެން ކަހަލަ އިންސާނުންނެވެ. 300000 ދިވެހިންނަށް ނުވިސްނޭ އެއްޗެއް އެމީހުނަކަށް ވެސް ނުވިސްނޭނެއެވެ. ބައެއްފަހަރު މަޖިލީހުގައި ތިބޭ އިންސާނުންނުން، ތިމަންނާމެންނަކީީ މާ މަތީ ފަންތީގެ "ވަލީވެރިން" ކަމަށް ރައްޔިތުންނަށް ވިސްނަދޭން އުޅެއެވެ. އެކަމެއް ނުވާނެއެވެ. މިހާރު ކޮންމެ އިންސާނަކީވެސް ވަލީވެރިއެކެވެ.\nގަބޫލު ކުރަން ދަތިވިޔަސް އަޑުއަހާށެވެ. މަޖިލީހުގައި ތިބީ ރާއްޖޭގެ ކަރަޕްޓު ނިޒާމު ތެރެއިން މަޖިީހަށް ވަދެ ތިބި މީހުނެވެ. ތިތާގައި ގިނައީ ފަގީރު ދިވެހި ރައްޔިތުންނަށް ލާރީގެ ދަޅަ ދައްކައިގެން މަޖިލީހަށް ވަދެ ތިބި މީހުނެވެ. މަޖިލީހަށް ހޮވުމުން ގިނައިން އުޅޭނީ ކޮފީގައެވެ. ޖެހިގެން އަންނަ ދުވަހު މަޖިލީހުގެ ތަޅުމުގައި ބަހުސް ކުރަން އޮތީ ކޮން ބިލެއް ކަމެއް ވެސް ގިނަ މެމްބަރުންނަކަށް ނޭނގޭނެއެވެ. ދަންވަރު ވަންދެން ފޮނި އަނގަތަޅަން، ޓްވީޓު ކުރަން ތިބެފައި، ހެނދުނު ދެ ގަޑި އިރު ތިން ގަޑި އިރު ލަހުންް މަޖިލީހަށް ގޮސް މޮޅު އަނގަ އެއް ތަޅާލާފައި ހަވީރު ނައްޓާލާނީ ބެންކޮކަށެވެ. 65000 ރުފިޔާ މަހަކު ނަގައިގެން ތިބެ ލަދެއްވެސް ނުގަނެއެވެ.\nދެން މެމްބަރު ނަޝީދު އެހެން ގައުމެއްގެ ގާނޫނެއް ނެޓުން ޑައުންލޯޑު ކޮށް ތަރުޖަމާ ކޮށްގެން މަޖިލީހުގެ ތަޅުމަށް ހުށަހެޅުމުން، ދެން ތިބި މެންބަރުން އެކަކު އަނެކަކުގެ އަބުރާ ބެހި ދީނުންބެރުވެ، ފާސް ކުރަން އުޅޭ ގާނޫނާ ނުވެސް ގުޅޭ އަނގަތަޅައި، ޓީވީ އިން ލައިވް ކުރާތީ ރައްޔިތުންނަށް ފޮނި ދައްކަން އެމެމްބަރެއްގެ ދާއިރާގެ މީހުންނަށް މާ ހެޔޮ އެދޭ ކަމަށް ވާހަކަ ދައްކާނެއެވެ. ވޯޓު ދޭ ގަޑި ޖެހުމުން، އެމީހަކަށް އެގަޑިޔަކު ރީތި ކުލައެއް ގެ ފިތަކަށް އޮބާލައިފައި ނިކުމެގެން އަމިއްލަ ވިޔަފާރި ހިންގަން ދާނެއެވެ. މިދެވުނީ ދިވެހި ރާއްޖޭގައި ޓޮމާޓޯ އާއި އަލުވި ނުހެއްދޭ ގާނޫނެއް ހަދާފަ ކަންވެސް މި މެންބަރުންނަށް ނޭނގެއެވެ. ގާނޫނު ތަސްދީގު ކުރާތާ ދެތިން މަސް ފަހުން އެ ގާނޫނު "އަތައް ގޮވައިގެން" އުޅޭނެއެވެ. އޭރު މަޖިލިސް އޮންނާނީ ތިން މަސް ދުވަހުގެ ޗުއްޓީގައެވެ.\nމަޖިލީހުގައި ކަރަޕްޝަންގެ ވާހަކަ ރައްޔިތުން ދައްކައި ދައްކައި ކޮޅުން ނުލުމުން، ދިވެހިންގެ އަނގަ ބަންދުކުރަން ހުރިހާ މެންބަރުން އެއްބަސް ކިޔާ ކޮރަޕްޓު ބޯޑަރ ކޮންޓްރޯލް ސިސްޓަމް ހުއްޓާލަން "އިއްތިފާގުން" ފާސްކުރިއަސް ތީ ހަމަ ކަރަޕްޓު މަޖިލީހެކެވެ. ކިތަންމެ މޮޅު ރޮކެޓެއް ރޭވިޔަސް ކޮރަޕްޓު ވާހަކަ ގޮވާނަމެވެ. މެމްބަރެއްގެ އިމްތިޔާޒާ ބެހުމުން6މަހަށް ޖަލަށް ލާން ހުކުމް ކޮށް، އެއްވެ އުޅުމުގެ ހައްގަށް އަރައިގަނެ، ނޫސްވެރިކަމުގެ މިނިވަންކަން ހަނިކޮށް، ޖުމްލަކޮށް ގާނޫނު އަސާސީން ހުރިހާ ދިވެހި ރައްޔިތުންނަށް ލިބިދޭ މިނިވަންކަމަށް އަރައިގަނެ، އެމީހަކު ނިދާ އެނދުގައި ނޫނީ މުޒާހަރާ ނުކުރެވޭ ގޮތަށް ފާސް ކުރީމާ، ގާނޫނު އަސާސީ ތެރެއިން އެއްޗެއް ބޯންދީފާނަމޭ ހިތަށް އަރައެވެ.\nތީ ކަރަޕްޓު މަޖިލީހެކެވެ. ތީ މަޖިލީހަށް ވަދެ ގާނޫނެއް ނުހަދާ، މެންބަރުކަން ގެއްލޭއިރަށް އެތައް ވިޔަފާރި އެއް ފެށޭތޯ މަސައްކަތް ކުރާ މެމްބަރުން ތިބި ކަރަޕްޓު މަޖިލީހެވެ. ތި މެމްބަރުންނަށް ލިބޭ ނުހައްގު ބޮޑު މުސާރަ ދީނީ ނަޒަރަކުން ބަލައިފިނަމަ މުސާރަވެސް ހަރާމް ވާނެތޯޗެކެވެ. މިދުނިޔެ މަތީގައި ހުރިހާ އިންސާނުން ހަމަހަމަ ވާނެއެވެ. އިމްތިޔާޒޭ ކިޔައިގެން ދިވެހިން ބޮލަށް ޗިޕު ނުޖަހާށެވެ.\nހުރިހާ ދިވެހިންވެސް ހަމަހަމަ ކަމުގެ ރަހަ ލިބިގަންނާނެއެވެ. އިސްލާމް ދީނާ ގާނޫނު އަސާސީ އާ ފުށުއަރާ ގާނޫނުތަކަށް ތަބާނުވުމުގެ ރިވެތި އަހުލާގު ދިވެހިން ގައިގާ ހަރުލާފައި އެބަހުއްޓެވެ. އިސްލާމު ދީނާ ދިވެހި ގާނޫނު އަސާސީގެ ތެރޭގައި ދިވެހިން މިނިވަން ކަމާއެކު އުޅޭނެއެވެ. ރައްޔިތުން މަޖިލީހުގެ މެންބަރުން "ޕެޕްސީ' ބޯށެވެ.\n(ހުރިހާ ބޭފުޅުންވެސް މި ލިޔުން ކިޔާއިރު "މެމްބަރު" މިލަފުޒުގެ އައިސްފައިވާ ކޮންމެ ފަހަރަކު ކުރިޔަށް "އިއްޒަތްތެރި" ކިޔުއްވަން ހަނދާންކޮށް އަރުވަމެވެ.)\nވަރަށް ސާދާކޮށް ތެދު ހަގީގަތް ހާމަކޮށްދީފައިވާ ލިޔުމެއް. މިފަދަ ގިނަ ލިޔުންތަށް ކުރިއަށް އޮތްތަނުގައިވެސް ކިޔާލަން ލިބޭނެކަމަށް އުންމީދުކުރަން.\nތިމެންބަރުންނަކީ މިރިނުވެ ގޮބޮޅި ކާށިވެފަތިބިބައެއް. ހަމަ ފައްކާ ރޯނުއެދުރު މުރަގަގަސް މާލިމީ މެންބަރުންތަކެއް\nއޭ މި އަހަރު ކިޔާލެވުނު އެންމެ ފައްކާ ލިޔުން މީ :ޑ\nވަރަށްވެސް ފުރިހަމަ ވަރަށްބަރާބަރު މީހަމަ ތެދު ޙަގީގަތް\nގާނޫނު އަސާސީގެ ތެރެއިން އެއްޗެއް ބޯންދޭންވީ…\nޥަރަށް ފުރިހަމަ ކޮލަމެއް. އިބާރާތް ކުރުމާއި، ރާވާލާފައިވާ ގޮތް ވަރަށް ފުރިހަމަ.\nއަނެއްކާ އިއްޒަތްތެރި މެމްބަރުންނަށް “ޕެޕްސީ” ގެ އިނާޔަތް ދޭން ނުޖެހުނިއްޔާ ރަގަޅު


ކޮރަޕްޝަން ހުއްޓުވުމަށްޓަކައި ގިނަގުނަ މަސައްކަތްތަކެއް ކުރަން ޖެހިފައިވާކަމަށް އެންޓި-ކޮރަޕްޝަން ކޮމިޝަނުގެ ނާއިބުރައީސް ވިދާޅުވެއްޖެ | އެންޓި-ކޮރަޕްޝަން ކޮމިޝަން\nކޮރަޕްޝަން ހުއްޓުވުމަށްޓަކައި ގިނަގުނަ މަސައްކަތްތަކެއް ކުރަން ޖެހިފައިވާކަމަށް އެންޓި-ކޮރަޕްޝަން ކޮމިޝަނުގެ ނާއިބުރައީސް ވިދާޅުވެއްޖެ\nކޮރަޕްޝަން ހުއްޓުވުމަށްޓަކައި ގިނަގުނަ މަސައްކަތްތަކެއް ކުރަން ޖެހިފައިވާކަމަށް އެންޓި-ކޮރަޕްޝަން ކޮމިޝަނުގެ ނާއިބުރައީސް އަލްއުސްތާޛު މުޢައްވިޒު ރަޝީދު ވިދާޅު ވެއްޖެއެވެ.\nމުޢައްވިޒު ރަޝީދު މިހެން ވިދާޅުވީ، 2019 ވަނަ އަހަރުގެ ޤައުމީ އެންޓި-ކޮރަޕްޝަން ދުވަހުގެ މުނާސަބަތުގައި މޯލްޑިވްސް ކަސްޓަމްސްގައި ބޭއްވި ޚާއްޞަ ޖަލްސާގައި ކޮމިޝަނުގެ ފަރާތުން ވާހަކަފުޅު ދައްކަވަމުންނެވެ. މި ރަސްމިއްޔާތު ބާއްވާފައިވަނީ 21 އެޕްރީލް 2019 ވަނަ ދުވަހުގެ ރޭގައެވެ. މުޢައްވިޒު ރަޝީދު ދެއްކެވި ވާހަކަފުޅުގައި ނަޒާހަތްތެރި ޖީލެއް ބިނާކުރުމުގައި ބެލެނިވެރިންނާއި މުދައްރިސުންގެ ދައުރުގެ މުހިންމުކަމުގެ މައްޗަށް އަލިއަޅުވާލައި، ކޮރަޕްޝަން ހުއްޓުވުމަށާއި ނަޒާހަތްތެރިކަން ކުރިއެރުވުމަށް ކޮމިޝަނުގެ ފަރާތުން ކޮށްފައިވާ އަދި ކުރަމުންދާ މަސައްކަތްތަކުގެ މައްޗަށް ބައްލަވާލެއްވިއެވެ.\nއުގަންނައިދިނުމާއި ހޭލުންތެރިކުރުވުމުގެ މަސައްކަތުގެ ތެރެއިން މަޢުލޫމާތު ދިނުމުގެ 600 އަށް ވުރެ ގިނަ ސެޝަން ނަގާދެވިފައި ވާކަމަށާއި،\nއޭގެ ތެރެއިން 400 އަށްވުރެ ގިނަ ސެޝަނަކީ ދައުލަތުގެ މުވައްޒަފުންނަށް އަމާޒުކޮށްގެން ނަޒާހަތްތެރިކަން އިތުރުކުރުމަށް ހިންގިފައިވާ ސެޝަންތަކެއް ކަމަށް ވިދާޅުވިއެވެ. މި ސެޝަންތަކުން 18000 އަށް ވުރެ ގިނަ ފަރާތަށް ވަނީ މަޢުލޫމާތު ފޯރުކޮށް ދެވިފައިކަމަށް ފާހަގަ ކުރެއްވިއެވެ. އަދި މިއަހަރުގެ އެންޓި-ކޮރަޕްޝަން ދުވަސް ފާހަގަ ކުރުމަށްޓަކައި ސްކޫލްތަކަށާއި ޔުނިވަރސިޓީތަކަށް އަމާޒުކޮށް ހޭލުންތެރިކުރުމުގެ ގިނަ ހަރަކާތްތަކެއް ހިންގިފައިވާކަމަށް ވިދާޅުވިއެވެ.\nއިތުރަށް ދެއްކެވި ވާހަކަފުޅުގައި ނަޒާހަތްތެރި ޖީލެއް ބިނާކުރުމަށްޓަކައި ނަޒާހަތްތެރިކަމާ ބެހޭ މަޢުލޫމާތާއި، ކިޔެވުމުގައި ނަޒާހަތްތެރިކަން އިސްކުރުމުގެ މުހިންމުކަމާއި، ނަޒާހަތްތެރިކަމާއެކު ކަންކަން ކުރާނެ ގޮތްތައް އަންގައިދިނުމަށްޓަކައި ކޮމިޝަނުގެ ފަރާތުން “ސްކޫލް އިންޓަގްރިޓީ ޕްރޮގްރާމް” ގެ ނަމުގައި ވޭތުވެދިޔަ 05 އަހަރުގެ ތެރޭގައި ތަފާތު ގިނަ ޙަރަކާތްތަކެއް ކުރިއަށް ގެންދެވިފައިވާކަމަށް ވިދާޅުވިއެވެ. އޭގެ ތެރޭގައި ފަށާ ތަޢުލީމުން ފެށިގެން ހަޔަރ އެޑިޔުކޭޝަން ގެ ދަރިވަރުންނަށް ސްކޫލް އިންޓަގްރީޓީގެ ތަމްރީން ޕްރޮގްރާމްތަކެއްގެ އިތުރުން މުދައްރިސުންނަށާއި ބެލެނިވެރިންނަށް އަމާޒުކޮށްގެން ގިނަ ސެޝަންތަކެއް ނަގައިދެވިފައިވާނެކަމަށް ވިދާޅުވިއެވެ. އޭގެ ތެރޭގައި ފައުންޑޭޝަން ސްޓޭޖުގެ ދަރިވަރުންނަށް ކިޔަވާއިދޭން ބޭނުންކުރާ ވަސީލަތްތަކުގެ ތެރޭގައި ނަޒާހަތްތެރިކަމުގެ ސިފަތައް ދަރިވަރުންގެ ކިބައިގައި އަށަގަންނުވަން ބާރުއަޅާ ފޮތްތަކެއް އެކުލަވާލުމުގެ މަގުސަދުގައި ފައުންޑޭޝަން ލެވެލްގައި ކިޔަވައިދެއްވާ މުދައްރިސުންނަށް އަމާޒުކޮށްގެން ވާހަކަ ލިއުމުގެ މުބާރާތެއް ބޭއްވިފައިވާކަމަށާއި، މި މުބާރާތުގެ އަމާޒަކީ މި ފޮތްތައް ފައުންއުންޑޭޝަން ލެވެލްގައި ކިޔާވާއިދެއްވާ ހުރިހާ ސުކޫލުތަކަށް ފޯރުކޮށްދިނުންކަމަށް ވިދާޅުވިއެވެ.\nކޮރަޕްޝަން ހުއްޓުވުމަށްޓަކައި ރާއްޖޭގެ ހުރިހާ އަތޮޅަކަށް ކޮމިޝަންގެ މުވަޒަފުން ދަތުރުކޮށް ދައުލަތުގެ މުވަޒަފުނާއި އާންމުން ހޭލުންތެރިކުރުމަށް ގިނަ މަސައްކަތްތަކެއް ކުރެވިފައިވާކަމަށާއި، ކޮރަޕްޝަންގެ ޢަމަލުތަކާއި، އެކަމުގެ ސަބަބުން މުޖުތަމަޢުއަށާއި ޢާންމުންނަށް ލިބޭ ގެއްލުމުގެ މައްޗަށް ހޭލުންތެރިކަން އިތުރު ކުރުމާއި މިފަދަ ޢަމަލުތަކުގެ ސަބަބުންވާ ގެއްލުން ކުޑަކުރުމަށް ޢާންމުންގެ އެއްބާރުލުން ހޯދުމުގެ މަޤްޞަދުގައި “ބިތުފަންގި” ގެ ނަމުގައި ހޭލުންތެރިކުރުމުގެ ޓީވީ ޕްރޮގްރާމެއް ބްރޯޑްކާސްޓްކުރުމުގެ އިތުރުން، ނަޒާހަތްތެރިކަމާ ބެހޭ މަޢުލޫމާތު ދިނުމަށް ބިތުފަންގި ރިޑިއޯ ޕްރޮގްރާމްގެ ނަމުގައި 05 ސީރީޒްއެއް މިހާތަނަށް ކުރިއަށް ގެންދެވިފައިވާނެކަމަށެވެ.\nއިލްމީ ދިރާސާ ތަކެއްގެ ގޮތުގައި ކޮރަޕްޝަނުގެ ގެއްލުމާއި ނުބައިކަމުގެ މައްޗަށް ޢާންމުން ހޭލުންތެރިކުރުމުގެ މަޤްޞަދުގައި ކޮމިޝަނުން “ހުދު ކަރުދާސް”ގެ ނަމުގައި ޚާއްސަ ދިރާސާ ކަރުދާސްތަކެއް އެކުލަވާލުމާއި، 2015 ވަނަ އަހަރުން ފެށިގެން ކޮމިޝަނުން ‘ބިތުފަންގި’ ނަމުގައި ކޮންމެ ކްއާޓަރ އަކުން އެއްފަހަރު ބުލެޓިން (ތޫރަ) ނެރެމުންދާކަމަށް ވިދާޅުވިއެވެ. އަދި ދައުލަތުގެ އެކި އިދާރާތަކުގައި ހުރި ކޮރަޕްޝަނަށް މަގުފަހިވާ ކަންތައްތައް ފާހަގަކޮށް އެކަންތައްތައް ޙައްލުކުރުމަށް އެޅިދާނެ ފިޔަވަޅުތަކާ ގުޅޭ ލަފާތަކާއެކު ތަފާތު4ދާއިރާއަކާ ގުޅޭ ކޮރަޕްޝަން ރިސްކް އެސެސްމަންޓް ރިޕޯޓެއް ތައްޔާރުކުރުމަށްފަހު އާންމުކުރެވިފައިވާކަމަށެވެ. ދެމެހެއްޓެވިނި ގޮތުގައި ނަޒާހަތްތެރިކަން އިތުރުކުރުމަށްޓަކައި ދިގުރާސްތާ ޕްލޭނެއް “ނޭޝަނަލް އިންޓެގްރިޓީ ޕްލޭން (އެންއައިޕީ)” އެކުލަވާލުމުގެ މަސައްކަތް ނިމިފައިވާއިރު، ޢަމަލީގޮތުން އިފްތިތާހުކުރުމަށް ދައުލަތުގެ ކަމާ ގުޅުންހުރި އިދާރާތަކުގެ އެހީތެރިކަމަށް އެދެވިފައިވާނެކަމަށް މުޢައްވިޒު ރަޝިދު ވިދާޅުވިއެވެ.\nސަރުކާރުން ކޮރަޕްޝަނާމެދު ގެންގުޅުއްވާ ޒީރޯ ޓޮލެންސްގެ ސިޔާސަތަކީ ކޮމިޝަނުގެ މަސައްކަތަށް ލިބިގެންދާ ވަރަށްބޮޑު ހިއްވަރެއްކަމަށާއި، ދިވެހިރާއްޖޭގެ ރައީސުލްޖުމްހޫރިއްޔާ އޮނަރަބްލް އިބްރާހީމް މުޙައްމަދު ޞާލިޙްގެ ސަރުކާރުން ކޮރަޕްޝަނާމެދު ގެންގުޅުއްވާ ސިޔާސަތު އެގޮތުގައި ސާބިތުކަމާއެކު ކުރިއަށް ގެންދެވުމަށް އިލްތިމާސް ކުރެއްވިއެވެ.


Askaree dhaairaa thakun America gai kiyevumuge furusath aammun ah | Mihaaru\nދިވެހި ސިފައިން އަސްކަރީ ތަމްރީންތަކެއް ފުރިހަމަކުރަނީ: އަސްކަރީ ކޯސްތަކެއް ފުރަތަމަ ފަހަރަށް އާންމުންނަށް ވަނީ ހުޅުވާލާފައި\nއަސްކަރީ ދާއިރާތަކުން އެމެރިކާގައި ކިޔެވުމުގެ ފުުރުސަތު އާންމުންނަށް ހުޅުވާލައިފި\n30 އޮކްޓޯބަރ 2016 - 11:005comments\nކުރިމަތިލުމުގެ ފުރުސަތު އަންނަ އަންގާރަ ދުވަހު ބަންދުވާ އެ ސްކޮލާޝިޕްތަކުގައި އަސްކަރީ އެކި ދާއިރާތަކުން އެމެރިކާގެ އަސްކަރީ ތިން ކޮލެޖެއްގައި ޑިގްރީ ހާސިލްކުރުމުގެ ފުރުސަތު 18 ފަރާތަކަށް ލިބޭނެ އެވެ. އެ ކޯސްތަކުގެ ޚަރަދުތައް ދިވެހި ސަރުކާރާއި އެމެރިކާ ސަރުކާރުން ހަމަޖައްސާއިރު ކިޔަވާ ނިމުމުން ވަޒީފާ އަދާކުރަން ޖެހޭނީ އެމްއެންޑީއެފްގަ އެވެ.\nކިޔެވުމުގެ ފުރުސަތު ލިބެނީ ކަނޑައަޅާފައިވާ 37 ދާއިރާއެއްގެ ތެރެއިން އެ މީހަކު ބޭނުންވާ ދާއިރާއަކުން ޑިގްރީ ފެންވަރަށެވެ. އެ ސްކޮލާޝިޕްތަކުގައި ކިޔަވައިދޭނީ އެމެރިކާގެ މިލިޓަރީ އެކަޑަމީ އާއި އެމެރިކާގެ ނޭވަލް އެކަޑަމީ އަދި އެމެރިކާގެ ކޯސްޓް ގާޑް އެކަޑަމީގަ އެވެ.\nސްކޮލާޝިޕްތަކަށް ކުރިމަތިލުމުގެ ޝަރުތަކީ އުމުރުން 17 އަހަރު ފުރި އަދި އަންނަ އަހަރުގެ ޖޫން 26 އަށް 23 އަހަރު ނުފުރޭ މީހަކަށް ވުމާއި ކައިވެންޏެއް ކޮށްފައި ނެތުމެވެ. އޭގެ އިތުރުން އޭލެވެލް ނުވަތަ އެ ފެންވަރުގެ ސެޓްފިކެޓެއް އޮތުމަކީ ވެސް ޝަރުތެކެވެ.\nއިތުރު ލިޔުންތައް އެމްއެންޑީއެފް ޑިފެންސް މިނިސްޓްރީ މިލިޓަރީ އެމެރިކާ


October 27, 2012 | Filed under: Home\tއޭޝިއަން ޑިޒާސްޓަރ ޕްރިޕެއާރޑްނަސް ސެންޓަރގެ ޓީމެއް މިމަހުގެ 15-18 އަށް ރާއްޖެއަށް ޒިޔާރަށްކޮށްފި\n18 އޮކްޓޮބަރ 2012\nއޭޝިއަން ޑިޒާސްޓަރ ޕްރިޕެއާރޑްނަސް ސެންޓަރގެ، ޕްރިއޯރިޓީ އިމްޕްލިމެންޓޭޝަން ޕާޓްނާރޝިޕް (ޕީ.އައި.ޕީ) މިޝަންގައި ހިމެނިވަޑަގަންނަވާ ދެބޭފުޅުން ކަމުގައިވާ ޑިރެކްޓަރ ސާޖިދުލް ހަސަން އަދި ޕްރޮގަރާމް ކޯރޑިނޭޓަރ އެލެގްޒެންޑަރ ޑޭވިޑް ފައުލަރ 15-18 އޮކްޓޯބަރ 2012 ގެ ނިޔަލަށް ރާއްޖެއަށް ޒިޔާރަތްކޮށްފި. މިޒިޔާރަތުގައި އެން.ޑީ.އެމް.ސީ ގެ އިސްވެރިންނާއި އެކު ދެކެވުނު ރަސްމީ ވާހަކަތަކުގައި ޕްރިއޯރިޓީ އިމްޕްލިމެންޓޭޝަން ޕާޓްނާރޝިޕް (ޕީ.އައި.ޕީ) ގެ ދަށުން ރަށުފެންވަރުގައި ހެދޭ ތަރައްގީގެ މަޝްރޫއުތަކާއި، ކާރިސީ ހިރާސް ކުޑަކުރުމަށް ކުރެވޭ މަސައްކަތްތައް ދެފަރާތް ގުޅިގެން ކުރިއަށް ގެންދާނޭ ގޮތާއި ބެހޭގޮތުން މަޝްވަރާ ކުރެވުނެވެ.\nމިޒިޔާރަތުގައި އޭ.ޑީ.ޕީ.ސީ މިޝަންގެ ބޭފުޅުން ވަނީ ލޯކަލް ގަވަރމަންޓް އޮތޯރިޓީ، މިނިސްޓްރީ އޮފް ހައުސިންގ އެންޑް އިންފްރާ ސްޓްރަކްޗަރ، ޑިޕާރޓްމަންޓް އޮފް ނޭޝަނަލް ޕްލޭނިންގ، މާލޭ ސިޓީ ކައުންސިލް އަދި މިސެންޓަރުގެ އިސް ވެރިންނާއި ބައްދަލުކުރެއްވިއެވެ.\nއޭ.ޑީ.ޕީ.ސީގެ މިޝަންއިން ފާހަގަ ކުރެއްވި ގޮތުގައި މިދަތުރުގެ ސަބަބުން އެން.ޑީ.އެމް.ސީ އާއި އޭ.ޑީ.ޕީ.ސީގެ ގުޅުން އިތުރަށް ބަދަހިވެގެން ދިޔަކަން ފާހަގަކުރެވިއެވެ. އަދި މިފަހަރުގެ ދަތުރުން ލިބުނު ތަރުހީބު ފާހަގަކޮށް، ކަރީސީ ހިރާސް ކުޑަކުރުމުގެ ދާއިރާއިން އިތުރަށް މަޝްވަރާތައް ކުރުމަށް ކައިރި މުސްތަގުބަލެއްގައި އޭ.ޑީ.ޕީ.ސީ ގެ މިޝަންއެއް ރާއްޖެއަށް ޒިޔާރަށް ކުރާނެކަމުގެ މަޢުލޫމާތު ވަނީ ދެއްވާފައެވެ.


Mohamed Shafiu: އާދަމުގެ ދަރީންނާއި ނަޢަމު ސޫފިތައް ބޮއެފައި ހުންނަ ފެން\nޢާއިޝާ ރަޟިޔަﷲ ޢަންހާގެ ކިބައިން ރިވާވެގެންވާ ގޮތުގައި އެކަމަނާ ޙައިޟުގެ ޙާލުކޮޅުގައި ވަނިކޮށް ކަންވާރުން ފެން ހިއްޕަވައެވެ. އަދި ރަސޫލުﷲ ޞައްލަﷲ ޢަލައިހި ވަސައްލަމަ ހަމަ އެކަންވާރު ނަންގަވާ އެކަންވާރުގައި އެކަމަނާ އަނގަޖެއްސެވިތާގައި އަންގަޖައްސަވާ ފެންފޮދު ހިއްޕަވަތެވެ. (ރަވާހު މުސްލިމް: 300)\nނަޢަމު ޞޫފީގެ ތެރެއިން އަދި އެނޫންވެސް މަސްކެއުން ޙަލާލު ހުރިހާ ޖަނަވާރެއްގެ ސުއުރު ނުވަތަ ބޮއިފައި ބާކީ ހުންނަފެން އެއީ ޠާހިރު އެއްޗެއްކަމުގައި ޢިލްމުވެރިން އިޖްމާޢުވެވަޑައިގެންފައިވެއެވެ. މަސްކެއުން ޙަރާމްވެގެންވާ ޖަނަވާރުތައް މިސާލަކަށް ފޭރާދަތް ހުންނަ ޖަނަވާރު(ސިބާޢުގެ ތެރޭގައި ހިމެނޭ ޖަނަވާރުތައް) އަދި ޙިމާރު ފަދަ އެހެނިހެން ޖަނަވާރުތައް ބޮއިފައި ބާކީހުންނަ ފެނުގެ ޠާހިރުކަމާމެދު ޢިލްމުވެރިން އިޚްތިލާފުވެފައިވެއެވެ. މި މައްސަލާގައި ޞައްޙަގޮތަކީމަސްކެއުން ޙަރާމްވެގެންވާ ޖަނަވާރުތައް މިސާލަކަށް ފޭރާދަތް ހުންނަ ޖަނަވާރު(ސިބާޢުގެ ތެރޭގައި ހިމެނޭ ޖަނަވާރުތައް) އަދި ޙިމާރު ފަދަ އެހެނިހެން ޖަނަވާރުތައް ބޮއިފައި ބާކީހުންނަ ފެނަކީ ޠާހިރުއެއްޗެއް ކަމެވެ. އެފަދަ ތަކެތި ފެން ބުއިމުގެ ސަބަބުން ބާކީ ހުންނަ ފެނަށް އޭގެ އަސަރެއް ނުކުރާނެއެވެ. ޚާއްޞަކޮށް އެފެނަކީ އެއީ ގިނަފެން ކަމުގައި ވާނަމައެވެ.\nއެކަމަކު ފެނަކީ މަދު ފެން ކަމުގައި ވެފައި، ބުއިމުގެ ސަބަބުން ފެން ތަޣައްޔަރު ވެއްޖެނަމަ އެފެން ނަޖިސްވާނެއެވެ.\nއޭގެ ދަލީލަކީ ކުރިން ބަޔާންވެދިޔަ ޙަދީޘެވެ. އެކި އެކި ދާއްބަތަކާއި ޖަނަވާރުތަކުގެ އަސަރު އެވަޅުގެ ފެނަށްކުރާ ވަޅަކާ ބެހޭގޮތުން ސުވާލުކުރެއްވުމުން އެކަލޭގެފާނު ޙަދީޘްކުރެއްވި ބަސްފުޅު ((إِذَا بَلَغَ الماَءُ قُلَّتَيْنِ لَمْ يَحْمِلْ الْخَبَثَ)) [متفق عليه] “ފެނުގެ ދެޤުއްލަ ހަމަވެއްޖެނަމަ އެފެން ނަޖިހެއް ނުވާނެއެވެ.” އެވެ.\nއަދި ފެން ކަންވާރަކުން ފެންބުއި ބުޅަލަކާ ބެހޭގޮތުން ރަސޫލުﷲ ޞައްލަﷲ ޢަލައިހި ވަސައްލަމަ ޙަދީޘްކުރެއްވި މި ބަސްފުޅެވެ.\n((إِنَّهَا لَيْسَتْ بِنَجَسٍ إِنَّمَا هِيَ مِنَ الطَّوَّافِينَ عَلَيْكُمْ وَالطَّوَّافَاتِ)) [أخرجه أحمد والترمذي وصححه الألباني ف الإرواء]\n“އެއީ ނަޖިސް އެއްޗެއް ނޫނެވެ. އެއީ ތިޔަބައިމީހުންގެ ގާތަށް ވަދެ ނުކުމެ އުޅޭ ފިރިހެން އަދި އަންހެން ޚާދިމުން ފަދައިން ވާ އެއްޗެކެވެ.”\nޢާއްމު ގޮތެއްގައި އެފަދަ ތަކެތީން ރެކުމަކީ އުނދަގޫކަމެކެވެ. އެފަދަ ތަކެތި ބޮއެފައި ބާކީ ހުންނަ ފެނަކީ ނަޖިސްއެއްޗެއް ކަމުގައިވާނަމަ، އަދި އެފަދަ ކަންވާރުތައް ދޮވުން ވާޖިބުވާނަމަ އެއީ ބުރަކަމެއް ކަމުގައިވީހެވެ. ބުރަކަމަކީ މި އުއްމަތަށް އުފުލިގެންވާ ކަމެކެވެ.\nކުއްތާ އާއި އޫރު ބޮއެފައި ހުންނަ ފެނަކީ ނަޖިސްފެނެކެވެ.\nކުއްތާ ބޮއެފަފައި ހުންނަ ފެން ނަޖިސްވާކަމުގެ ދަލީލަކީ އަބޫ ހުރައިރާ ރަޟިޔަﷲ ޢަންހުގެ ކިބައިން ރިވާވެގެންވާ މި ޙަދީޘެވެ. ރަސޫލުﷲ ޞައްލަﷲ ޢަލައިހި ވަސައްލަމަ ޙަދީޘްކުރެއްވިކަމަށް އަބޫހުރައިރާ ރަޟިޔަﷲ ޢަންހު ވިދާޅުވިއެވެ.\n((طُهُوْرُ إِنَاءِ أَحَدِكُمْ إِذَا وَلَغَ فِيْهِ الْكَلْبُ أَنْ يَغْسِلَهُ سَبْعَ مَرَّاتٍ أُوْلاَهُنَّ بِالتُّرَابِ)) [رواه مسلم وأحمد]\nމާނައީ: “ތިޔަބައިމީހުންކުރެ މީހެއްގެ ކަންވާރުގެތެރެއަށް ކުއްތާއެއް ދޫ ލައިފިނަމަ އެކަންވާރު ޠާހިރުވާނީ ހަތްފަހަރު އެކަންވާރު ދޮވުމުންނެވެ. ފުރަތަމަފަހަރު ވެލިންނެވެ.”\nއޫރު ބޮއިފައި ހުންނަ ފެން ނަޖިސްވަނީ އޭގެ ނަޖިސްކަމާއި މުޑުދާރުކަމުގެ ސަބަބުންނެވެ. ﷲ ތަޢާލާ ކީރިތި ޤުރުއާނުގައި އޫރާ ބެހޭގޮތުން ވަޙީކުރައްވާފައިވެއެވެ.\n(فَإِنَّهُ رِجْسٌ) [الأنعام]\n“ހަމަކަށަވަރުން އެއީ ނަޖިސްއެއްޗެކެވެ.”\nނޯޓް: ޤުއްލަ އަކީ ލީޓަރުން ބަލާނަމަ ގާތް ގަނޑަކަށް 160.5 ލީޓަރެވެ. އެހެންވީމާ ދެޤުއްލައަކީ ގާތްގަނޑަކަށް 321 ލީޓަރެވެ.\n- قدم له: معالي الشيخ صالح بن عبد العزيز آل الشيخ – حفظه الله -.\nPosted by Mohamed Shafiu at 1:02 PM


ރައީސުލްޖުމްހޫރިއްޔާ ޢަބްދުﷲޔާމީން ޢަބްދުލްޤައްޔޫމް ހއ.އަތޮޅަށް ވަޑައިގެންފި | Halif Atoll\nPosted on July 19, 2018 by Ahmed Naseer\nރައީސުލްޖުމްހޫރިއްޔާ ދިއްދޫ ރައްޔިތުންނާ ބައްދަލުކުރައްވަނީ\nރައީސުލްޖުމްހޫރިއްޔާ ޢަބްދުﷲ ޔާމީން ޢަބްދުލްޤައްޔޫމް، މިހިނގާ ޖުލައިމަހުގެ 17 ން 18 އަށް ހއ. އަތޮޅަށް ދަތުރުފުޅެއް ކުރައްވައިފިއެވެ. އެމަނިކުފާނުގެ މިދަތުރުފުޅުގައި މިއަތޮޅުގެ ހަތަރު ރަކަށް ވަޑައިގެންނެވިއެވެ. އެއީ ހޯރަފުށި، އިހަވަންދޫ، ދިއްދޫ، ކެލާ، ބާރަށެވެ.\nރައީސުލްޖުމްހޫރިއްޔާގެ މިދަތުރުފުޅުގައި، ހޯރަފުށީގައި ސަރުކާރުން ހިންގެވި ގޮނޑުދޮށް ހިމާޔަތްކުރުމުގެ މަޝްރޫޢުގެ ނިމުން ފާހަގަކޮށްދެއްވިއެވެ. އަދި އިހަވަންދޫއަށް ވަޑައިގެން އެރަށުގައި ސަރުކާރުން ޤާއިމުކޮށްދެއްވި ނަރުދަމާގެ ނިޒާމްގެ މަސައްކަތް ނިމުން ފާހަގަކޮށްދެއްވިއެވެ. އަދި މީގެއިތުރުން އިހަވަންދޫ ސިއްޙީމަރުކަޒުގެ ނަން އާމިނާތަކުރުފާނު ސިއްޙީމަރުކަޒުގެ ނަމަށް ބަދަލުކޮށް ދެއްވިއެވެ.\nރައީސުލްޖުމްހޫރިއްޔާ ހއ.އަތޮޅަށް ކުރައްވަމުން ގެންދެވި މި ދަތުރުފުޅުގައި މިމަހުގެ 18 ވަނަ ދުވަހު ދިއްދުއަށް ވަޑައިގެން ދިއްދޫގައި ސަރުކާރުން ހިންގެވި ހަތަރު މަޝްރޫޢެއްގެ ނިމުން ފާހަގަކޮށް ބައެއް ޚިދުމަތް ފައްޓަވައި ދެއްވިއެވެ. މިގޮތުން ދިއްދޫގެ ބޮޑެތި މަގުތަކުގައި ތާރުއެޅުމުގެ މަޝްރޫއާއި ދިއްދޫ ގޮނޑުދޮށް ހިމާޔަތް ކުރުމުގެ މަޝްރޫއާއި ދިއްދޫގައި ގާއިމުކޮށްފައިވާ ހައުސިންގ ޔުނިޓްތައް އިފްތިތާހުކޮށް ދެއްވުމާއި ދިއްދޫގައި ގާއިމުކޮށްދެއްވި ސާފުބޯފެނުގެ ޚިދުމަތް ފައްޓަވައި ދެއްވުން ހިމެނެއެވެ.\nއަދި މި ދަތުރުފުޅުގައި މިއަތޮޅު ކެލައަށާއި ބާރަށަށް ވަޑައިގެން ކެލާގައި ހިންގެވި ނަރުދަމާގެ ނިޒާމާއި ބާރަށުގައި މީގެ2އަހަރު ކުރިން ނިމިފައިވާ އެރަށު ޖެޓީބައްލަވާ ލައްވާ އެ މަޝްރޫއުގެވެސް ނިމުން ފާހަގަ ކުރެއްވިއެވެ.